
ΑΠΟΔΕΙΠΝΟ  ΜΙΚΡΟ 


Τα  πέντε  μονόπρακτα  γράφτηκαν  στα  χρόνια  1960-1983.  Απ' 
αυτά,  το  Απόδειπνο  Μικρό  δημοσιεύτηκε  στο  περιοδικό  «θέα- 
τρο», το  1975,  κι  έχει  παιχτεί  τρεις  φορές:  μια  φορά  από  το  Κυπρια- 
κό Ραδιόφωνο,  μια  από  τον  ερασιτεχνικό  όμιλο  «Κύκλος»,  και  μια 
από  τη  θεατρική  Ομάδα  Χίου.  Τα  άλλα  είναι  ανέκδοτα. 


ΤΑ  ΠΡΟΣΩΠΑ  ΤΟΤ  ΕΡΓΟΥ 

Μπάρμπα  Ανέστης,  γέρος 
Α  ,  Β  ,  Γ  ,  Δ    στρατιώτες 
Ο  Αρχηγός 
Ο  Άγιος  Σάββας,  ο  μικρός 

Το  σκηνικό:  Το  σπίτι  του  μπάρμπ'  Ανέστιη.  Ένα  μοναχικό  δω- 
μάτιο σττην  ερημιά  με  τα  στοιχειώδη  του  έπιπλα.  Αριστερά  είναι 
η  πόρτα  που  φέρνει  στην  κουζίνα,  ενώ  η  έζω  πόρτα  πιάνει  τη  δε- 
ζιά  πλευρά.  Αεν  υπάρχουν  παράθυρα.  Εκεί  που  θα  περίμενε  κανείς 
ίσως  ένα  παράθυρο,  στο  κέντρο  του  βάθους,  βλέπουμε  φηλά  στον 
τοίχο  ένα  κρεμαστό  καντήλι  δίπλα  σε  δυο  η  τρία  εικονίσματα. 
Στο  τραπέζι  είναι  μια  λάμπα  πετρελαίου.  Κρεβάτι  δεν  υπάρχει. 
Φαίνεται  πως  ο  ηρωάς  μας  στρώνει  και  κοιμάται  στο  πάτωμα. 

ΣΚΗΝΗ  ΠΡΩΤΗ 

Ο  μπάρμ'  Ανέστης,  ένας  ζωηρός  γέρος  μ'  άσπρα  μαλλιά  και 
καλοσυνάτη  έκφραση,  ετοιμάζεται  για  ύπνο.  Είναι  ακόμα  με  τα 
ρούχα  της  δουλειάς.  Ταχτοποιεί  για  λίγο  το  τραπέζι  του,  μυρίζει 
παρατεταμένα  τα  λουλούδια  που  'χει  σ'  ένα  ανθογυάλι,  κάνει  το 
σταυρό  του  και  λέγοντας  «Αόζα  σοι,  κύριε»  παίρνει  τη  σύνοφη  του 
και  κάθεται  κοντά  στο  φως. 

ΑΝΕΣΤΗΣ,  γυρίζοντας  τα  φύλλα  του  βιβλίου:  Απόδειπνο  Μικρό, 
Απόδειπνο  Μεγάλο,  Χαιρετισμοί...  Τι  να  διαβάσω  απόψε; 
Πρέπει  κάτι  να  διαβάσω.  Καμιά  ευχή...  Μπααα.  Τότε  κανένα 
τροπάρι  (γυρίζει  πίσω  τις  σελίδες).  Α,  να,  το  «Φως  Ιλαρόν». 
Ας  το  ψάλλω  κιόλας  (αρχίζει  να  φέλνει  αργά  κ'  ήσυχα):  «Φως 
ιλαρόν  αγίας  δόξης,  αθανάτου  πατρός  ουρανίου...»   (χασμου- 

ριέται):  Αχ,  πώς  νυστάζω...  Ναι,  καλύτερα  να  στρώσω  να  κοι- 
μηθώ (χάτι  θυμάται).  Για  στάσου.  Τα  ζωντανά  μου  τα  'βαλα 
μέσα;  Μα  ναι,  τα  'χω  βάλει  από  νωρίς.  Τι  ώρα  να  'ναι;  Χμ 
(κοιτώντας  το  επιτραπέζιο  ρολόι  του)  πάει  έντεκα  (χασμουριέ- 
ται πάλι).  Αχ,  δόξα  σοι  κύριε  (σηκώνεται  αργά).  Και  τώρα, 
μπάρμπ'  Ανέστη,  καιρός  είναι  να  πέσεις  και  συ  να  ξεκουρα- 
στείς, να  κάνεις  νάνι  νάνι.  Μα  πού  είναι  η  γάτα  μου;  Βρε 
Μαυρούλα  πού  είσαι...  ψι  ψι  ψι  (σιωτνη).  Πού  να  κρύφτηκε  ά- 
ραγε; Μήπως  φοβάται;  Αυτό  θα  'ναι,  φοβάται,  κι  έχει  τρυπώ- 
σει ποιος  ξέρει  πού...  Βρε  την  πονηρή,  βρε  τη  φοβιτσιάρα,  α- 
κόμα δεν  ξεθάρρεψε  μετά  από  τα  προχτεσινά!  Βέβαια,  φοβήθη- 
κε. Ήρθανε  και  μου  κάνανε  .πάλι  έρευνα!  Έτσι  γίνεται  κάθε 
τόσο.  Έχουμε  πόλεμο,  μου  λένε,  και  μου  δείχνουν  τα  πιστόλια 
τους.  Ακούς  εκεί,  πόλεμος  ανάμεσα  σ'  ανθρώπους  που  μέχρι 
χτες  τρώγανε  και  πίνανε  στο  ίδιο  τραπέζι!  Ο  κόσμος  πάει, 
χάλασε,  πώς  δε  μας  έκαψε  ο  θεός  ακόμα  είναι  θαύμα!  Κύριε 
ελέησον!  Στα  καλά  καθούμενα,  εκεί  που  δεν  τους  περιμένεις, 
σου  βροντούνε  ■  την  πόρτα  σου,  μπαίνουν  με  τα  ντουφέκια  στα 
χέρια,  σου  αλωνίζουν  το  σπίτι  κι  ύστερα  φεύγουν  κι  ούτε  γάτα 
ούτε  ζημιά.  Και  να  'τανε  μονάχα  αυτό,  ας  πάει  στα  κομμάτια. 
Μα  έλα  που  δεν  είναι.  Κάθε  φορά  που  φεύγουν  όλο  και  κάτι 
λείπει...  πότε  μια  κότα...  πότ'  ένα  κουνέλι...  Άσε  πια  που 
μου  τρομοκρατούν  την  καημένη  τη  γάτα  μου.  Να,  τώρα  μου 
'φυγε  πάλι.  Βρε  μυστήρια  πράματα.  Αυτά  παθαίνω  ο  κακορίζι- 
κος  στα  γεράματα  μου.  Δεν  μ'  αφήνουν  στην  ησυχία  μου.  Τι 
τους  χρωστώ  να  με  παιδεύουν  έτσι;  Τελοσπάντων,  καλά  που 
δεν  είδα  και  τα  χειρότερα  (χτυπάει  ξύλο),  θε  μου  φύλαγε  (κά- 
θεται στην  καρέκλα  του  μηχανικά).  Μα  ποιοι  ήταν  αυτοί  που 
μου  'ρθανε  προχτές...  οι  μεν  ή  οι  δε;  Ανάθεμα  μου  κι  αν  μπορώ 
να  τους  ξεχωρίσω.  Οι  ίδιες  φάτσες,  τα  ίδια  καμώματα!  Τι 
διάβαζα;  (Φυλλομετρά  τη  σύνοψη  του,  χασμουριέται.)  Αχ,  βρε 
νύστα  που  την  έχω  (το  κεφάλι  του  κλίνει  αργά  στο  τραπέζι. 

Ακίνητος.   Φαίνεται  πως  αποκοιμήθηκε.  Σχεδόν  αμέσως  ένας 
δυνατός  χτύπος  στην  πόρτα  τον  κάνει  να  σηκώσει  το  κεφάλι). 


ΣΚΗΝΗ  ΔΕΥΤΕΡΗ 

(Δεύτερο  κτύπημα  πιο  δυνατό  και  φωνή):  «Ανοιχτέ  αμέ- 
σως». (Ο  μπάρμπ'  Ανέστης  σηκώνεται  και  δυναμώνει  τη  λά- 
μπα του  μουρμουρίζοντας):  «Ανοίχτε,  θα  σπάσουμε  την  πόρ- 
τα». (Ο  μπάρμπ'  Ανέστης,  γκρινιάρικα):  «Ύι  σας  φταίει  η  πόρ- 
τα, βρε;».  (Προχωρεί  και  ανοίγει.  Μπροστά  του  βλέπει  δυο 
νέους  στρατιώτες  που  του  προτείνουν  τα  όπλα  τους). 

ΑΝΕΣΤΗΣ:  Καλησπέρα,  καλώς  τα  παιδιά. 

ΠΡΩΤΟΣ  ΣΤΡΑΤΙΩΤΗΣ,  αυστηρά:  Είσαι  μόνος; 

ΑΝΕΣΤΗΣ:  Ολομόναχος.  Περάστε  μέσα,  μη  φοβάστε  (εκείνοι 
μπαίνουν  με  προτεταμένα  πάντα  τα  όπλα  τους.  Ο  μπαρμπ  Α- 
νέστης κλείνει  την  πόρτα). 

ΔΕΥΤΕΡΟΣ  ΣΤΡΑΤΙΩΤΗΣ:  Εμείς  δε  φοβόμαστε,  γέρο,  εσύ 
πρέπει  να  φοβάσαι  (κοιτούν  ερευνητικά  τριγύρω). 

ΑΝΕΣΤΗΣ,  ψύχραιμος.  Έχει  πια  συνηθίσει:  Δεν  κάθεστε  καλύ- 
τερα; 

ΠΡΩΤΟΣ  στο  σύντροφο  του:  θα  ρίξω  μια  ματιά  από  κει.  Εσύ 
πρόσεχε  τούτον  εδώ  (αρχίζει  να  ψάχνει). 

ΔΕΥΤΕΡΟΣ:  Ακίνητος,  γέρο,  και  μιλιά! 

ΑΝΕΣΤΗΣ:  Τα  χέρια  μου...  τι  να  τα  κάνω,  να  τα  σηκώσω  ψηλά; 

ΔΕΥΤΕΡΟΣ,  άγρια:  Είπα...  μιλιά  (βλέποντας  τον  άλλο  να  βάζει 
το  κεφάλι  του  στην  κουζίνα  και  να  το  ξανατραβά  γρήγορα):  Τι 
τρέχει,  είδες  τίποτα; 

ΠΡΩΤΟΣ:  Τι  είναι  εδώ,  μπάρμπα; 

ΑΝΕΣΤΗΣ:  Εκεί  μαγειρεύω,  είν'  η  κουζίνα  μου. 

ΠΡΩΤΟΣ,  φιλόποπτα:  Εσύ  μαγειρεύεις...  δεν  έχεις  καμιά  γυ- 
ναίκα να  σόυ  μαγειρεύει; 

ΑΝΕΣΤΗΣ:  Είμαι  χτ,^ος. 

ΠΡΩΤΟΣ:  Χμ!  Χήρος  ε...  (αποφασιστικά)  Εντάξει,  δε  φαίνεται 
να  υπάρχει  τίποτα  ύποπτο  δω  πέρα,  ο  γέρος  είναι  καθαρός 
(βάζει  το  όπλο  του  στη  θηκτη,  μα  την  ίδια  στιγμή  στυλώνει 
αυστηρά  τα  μάτια  του  στο  γέροντα).  Εκτός  κι  αν... 

ΔΕΥΤΕΡΟΣ:  Εκτός  κι  αν  πας  να  μας  τη  φέρεις  μπαμπέσικα. 

ΑΝΕΣΤΗΣ,  κάνοντας  το  σταυρό  του:  Και  μη  χειρότερα... 

ΔΕΥΤΕΡΟΣ:  Είπα...  κάτω  τα  χέρια. 

ΠΡΩΤΟΣ:  Άσ'  τον,  δεν  έχει  φόβο  (φάχνει  με  το  χέρι  του  το  κά- 
θισμα κι  έπειτα  κάθεται  αναστενάζοντας).  Πάω  να  κρεπάρω 
από  την  κούραση. 

ΔΕΥΤΕΡΟΣ:  Αμ'  εγώ;  Έχει  θολώσει  το  μάτι  μου.  Από  τη  μια  η 
κούραση,  από  την  άλλη  η  πείνα  (κάθεται  κι  αυτός). 

ΠΡΩΤΟΣ:  Μη  σκιάζεσαι,  μπάρμπα.  Είμαστε  λίγο  άγριοι,  ε; 

ΑΝΕΣΤΗΣ,  χαμογελά:  Λιγουλάκι. 

ΠΡΩΤΟΣ:  Δε  φαίνεσαι  κακός  άνθρωπος. 

ΑΝΕΣΤΗΣ:  Έτσι  λένε  (πηγαίνει  να  μυρίσει  τ'  άνθη  του).  Μου 
επιτρέπετε. 

ΔΕΥΤΕΡΟΣ:  Με  ποιους  είσαι;  (Ο  Μπάρμπ^  Ανέστης  8εν  απαντά, 
ζαναμυρίζει  τ'  άνθη  του). 

ΔΕΥΤΕΡΟΣ:  Ρωτάω,  με  ποιους  είσαι;  Μήπως  είσαι  με  τους  άλ- 
λους; 

ΠΡΩΤΟΣ:  Ασ'  τον  μωρέ,  μαζί  μας  είναι  (αναστενάζει).  Δε  μου 
λες,  μπάρμπα...  μπάρμπα... 

ΑΝΕΣΤΗΣ:  ...Ανέστη. 

ΠΡΩΤΟΣ:  Μπράβο.  Λοιπόν,  μπάρμπ'  Ανέστη,  ξέρεις  κάτι;  Είμα- 
στε ξελιγωμένοι  από  την  πείνα.  Τι  θα  γίνει,  έχει  τίποτα  να 
τσιμπήσουμε;  Έτσι  δηλαδή...  με  το  θάρρος  της  φιλίας  στο  ζη- 
τάμε. 

ΑΝΕΣΤΗΣ:  Με  σκλαβώνετε!  (Ξαναμυρίζει  τ'  άνθη  του.)  Δε  σας 
ταίζουν  οι  δικοί  σας; 

ΠΡΩΤΟΣ,  "γελά:  Ωραίο  αυτό.  Και  βέβαια  μας  ταΐζουν,  μπάρμπ' 
Ανέστη  μου.  Μα  να,  έτυχε  να  βγούμε  για  μια  δουλειά...  είχα- 
με να  κάνουμε  έρευνα...  αργήσαμε...  κατάλαβες; 

ΔΕΥΤΕΡΟΣ:  Τι  κάθεσαι  και  του  λες  τώρα;  (Στο  μπάρμπ'  Ανέ- 
στη.) Σα  να  μου  φαίνεται  πως  παραπήρες  θάρρος,  μπάρμπα. 

ΑΝΕΣΤΗΣ:  Εντάξει,  θα  σας  δώσω  να  φάτε  και  να  πιείτε,  αλλά 
μ'  έναν  όρο. 

ΔΕΥΤΕΡΟΣ,  χλευαστικά:  Αχάα...  έχουμε  τώρα  και  όρους.  Για 
λέγε,  για  λέγε,  να  τον  ακούσουμε. 

ΑΝΕΣΤΗΣ:  θα  πιω  κι  εγώ  ένα  ποτήρι  κρασί  μαζί  σας. 

ΠΡΩΤΟΣ,  μ.ε  ενθουσιασμό:  Τι,  έχεις'και  κρασί;  Μπράβο,  μπάρ- 
μπ'  Ανέστη,  σε  παραδέχουμαι.  Άκου,  λέει,  να  πιεις  μαζί 
μας...  Βεβαίως  και  θα  πιεις,  στο  επιτρέπουμε. 

ΑΝΕΣΤΗΣ:  Μεγαλοψυχία  σας!  (Πηγαίνοντας  προς  την  κουζίνα 
του.)  Φτωχικά  πράματα,  για  να  'μαστε  'ξηγημένοι...  Μην  πε- 
ριμένετε κανένα  φασιανό.  Και  το  κρασί  μου  σκέτη  ρετσίνα. 

ΔΕΥΤΕΡΟΣ:  Άσε  τα  λόγια  και  φέρε  ό,τι  έχεις  (ο  μπάρμπ'  Ανέ- 
στης βγαίνει).  Ορίστε  μας... 

ΠΡΩΤΟΣ:  Ο  γέρος  δείχνει  ακίνδυνος.  Εγώ  λέω  να  μείνουμε  εδώ 
για  κανα-δυο  ώρες.  Πού  θα  βρούμε  καλύτερα; 

ΔΕΥΤΕΡΟΣ:  Μα  δεν  τελειώσαμε  την  έρευνα  μας. 

ΠΡΩΤΟΣ:  Δε  βαριέσαι,  καημένε,  ερημιά  'ναι  δω  γύρω,  δεν  υπάρ- 
χει κανείς,  ψυχή  ζώσα... 

ΔΕΥΤΕΡΟΣ:  Έπειτα,  ο  Αρχηγός  μας  διέταξε  μόλις  τελειώσουμε 
την  έρευνα  να  γυρίσουμε  αμέσως. 

ΠΡΩΤΟΣ:  Εντάξει,  θα  ξεκουραστούμε  για  κανα-δυο  ώρες  κι  έπει- 
τα θα  γυρίσουμε  και  θα  πούμε  πως  ψάξαμε  παντού. 

ΔΕΥΤΕΡΟΣ:  Επικίνδυνο!  Κι  ο  γέρος  δε  μου  φαίνεται  και  τόσο 
κουτός. 

ΠΡΩΤΟΣ:  Αγαθούτσικος  είναι. 

ΔΕΥΤΕΡΟΣ:  Μωρέ,  αυτός  είναι  ατσίδα,  άκου  με  που  σου  λέω. 
Τον  έκοψα  με  την  πρώτη.  Και  δεν  πρέπει  να  του  έχουμε  πολ- 
λή εμπιστοσύνη. 

ΠΡΩΤΟΣ,  προσπαθεί  να  ττνίξει  ένα  χασμουρητό:  Και  βέβαια, 
πρέπει  να  προσέχουμε.  Όσο  να  'ναι  πρέπει  να  προσέχουμε.  Χμ, 
σα  να  μου  φαίνεται  πως  νυστάζω  κιόλας  (βλέπει  το  μπάρμπ' 
Ανέστη  που  μπαίνει  κουβαλώντας  ψωμί,  τυρί,  κρασί).  Όλα 
μαζί...  πώς  τα  καταφέρνεις; 

ΑΝΕΣΤΗΣ,  αφήνοντας  το  φορτίο  του  στο  τραπέζι:  Έχω  κάνει 
γκαρσόνι. 

ΔΕΥΤΕΡΟΣ:  Δεν  είσαι  από  δω,  μπάρμπα; 

ΑΝΕΣΤΗΣ:  Αα...  είναι  και  κάτι  ελιές  (τρέχει  στην  κουζίνα  και 
γυρνά  γρήγορα,  ενώ  οι  άλλοι  έχουν  αρχίσει  να  τρώνε).  Όχι, 
δεν  είμαι  από  τούτα  τα  μέρη.  Εδώ  έχω  είκοσι  χρόνια,  από  τότε 
που  χήρεψα. 

ΠΡΩΤΟΣ,  με  φωνή  αλλοιωμένη  απ'  το  φαί:  Τόσα  χρόνια  χήρος. 
Και  πως  ζεις,  δε  νιώθεις  μοναξιά; 

ΑΝΕΣΤΗΣ:  Δε  βαριέσαι  (κάθεται  κοντά  τους).  Συνήθισα...  Πάρ- 
τε και  καμιά  ελιά  (υπακούουν  ενώ  εκείνος  βάζει  κρασί  στα  πο- 
τήρια). Φαίνεστε  καλά  παιδιά,  μ'  όλο  που  το  ντουφέκι  το  'χε- 
τε,  καθώς  βλέπω,  ψωμί  και  τυρί  που  λένε.  Άντε  στην  υγειά 
σας  (τον  μιμούνται  και  πίνουν  όλοι  μαζί). 

ΠΡΩΤΟΣ:  Έτσι  λοιπόν  ε...  Βρίσκεις  πως  είμαστε  καλά  παιδιά. 
Και  βέβαια,  μπάρμπ'  Ανέστη  μου,  καλά  και  χρυσά  παιδιά  εί- 
μαστε, μα  πολεμάμε,  πρέπει  να  πολεμήσουμε,  να  τους  χτυπά- 
με αδιάκοπα  τους  άλλους,  να  τους  τσακίσουμε.  (Μ'  έζαψη.)  Ο 
εχθρός  παραμονεύει... 

ΔΕΥΤΕΡΟΣ,  στον  ίδιο  τόνο:  Ο  εχθρός  ενεδρεύει... 

ΑΝΕΣΤΗΣ,  σηκώνοντας  ψηλά  το  ποτήρι  του:  Αέρα... 

ΣΤΡΑΤΙΩΤΗΣ,  ξαφνιασμένοι:  Τι; 

ΑΝΕΣΤΗΣ,  γελώντας:  Τίποτα.  Κάτι  θυμήθηκα.  Σαν  ήμουνα 
κληρωτός,  είχαμε  στο  λόχο  μας  ένα  παιδάκι  από  την  Καλα- 
μπάκα... Παλιές  ιστορίες.  Τι  τις  θυμάμαι  τώρα...  Άντε  στην 
υγειά  μας  (τσουγκρίζουν). 

ΠΡΩΤΟΣ:  Στην  υγειά  μας  και  τα  όπλα  μας. 

ΔΕΥΤΕΡΟΣ:  Αυτό  προπάντων,  στα  όπλα  μας,  τη  νίκη, 

ΑΝΕΣΤΗΣ:  Ααα,  θαρώ  πως  δε  νυστάζω  πια.  Λοιπόν,  μ'  αρέσει  η 
συντροφιά  σας,  παλικάρια  μου.  Τι  τα  θέλτε,  η  μοναξιά  είναι 
πικρή. 

ΔΕΥΤΕΡΟΣ:  Την  αγαπούσες  τη  μακαρίτισσα,  ε...; 

ΑΝΕΣΤΗΣ:  Ναι,  μου  έλειψε  πολύ  η  συχωρεμένη  η  Τούλα.  Έτσι 
τη  φώναζα  πάντα  και  της  άρεσε. 

ΔΕΥΤΕΡΟΣ:  Παιδιά  δεν  έχεις; 

ΑΝΕΣΤΗΣ:  Είχα  ένα,  μα  μου  το  σκοτώσανε. 

ΔΕΥΤΕΡΟΣ:  Πότε;  Ποιοι; 

ΑΝΕΣΤΗΣ,  αναστενάζοντας:  Δεν  ξέρω,  το  μόνο  που  ξέρω  είναι 
πως  σκοτώθηκε...  πάει  καιρός  (σιωπή).  Μα,  ο  θεός  είναι  με- 
γάλος. Εχω  το  καλύβι  μου,  τον  κήπο  μου...  κάτι  είναι  κι  αυ- 
τά. Δεν  πρέπει  να  'χω  παράπονο. 

ΠΡΩΤΟΣ:  Αχ,  αυτά  έχει  ο  πόλεμος,  μπάρμπ'  Ανέστη,  αυτά. 

ΑΝΕΣΤΗΣ:  Ξεχάστε  τώρα  τον  πόλεμο,  και  πάρτε  κάτι  ακόμα. 
Κρίμα  που  δεν  έχω  να  σας  φιλέψω  τίποτ'  άλλο. 

ΔΕΥΤΕΡΟΣ,  που  τον  έχει  κάπως  χαλαρώσει  το  κρασί:  Δε  βαριέ- 
σαι, μήπως  τρώμε  καλύτερα  όλον  αυτό  τον  καιρό; 

ΠΡΩΤΟΣ,  αναστενάζει:  Αχ... 

ΔΕΥΤΕΡΟΣ,  το  ίδιο:  Αχ... 

ΑΝΕΣΤΗΣ:  Είσαστε  από  μακριά; 

ΔΕΥΤΕΡΟΣ:  Αρκετούτσικα. 

ΠΡΩΤΟΣ:  Λείπουμε  τόσον  καιρό  απ'  το  χωριό  μας.  Θα  μας  έχουν 
πεθυμήσει.  Τι  να  κάνουν  άραγε  κει  πέρα; 

ΔΕΥΤΕΡΟΣ:  θα  μας  περιμένουν  τη  Λαμπρή.  Ποιος  ξέρει...  θα 
'μαστε  μαζί  τους,  δε  θα  'μαστε... 

ΑΝΕΣΤΗΣ:  Να  πάτε,  παιδιά  μου,  να  πάτε. 

ΠΡΩΤΟΣ:  Κοροϊδεύεις,  παππούλη,  γίνονται  τέτοια  πράματα;  Κι 
ο  τίο\ζ]χο<:,,  ο  εχθρός;  Πρέπει  οπωσδήποτε  να  μηδενίσουμε  τον 
εχθρό. 

ΔΕΥΤΕΡΟΣ:  Να  εκμηδενίσουμε... 

ΠΡΩΤΟΣ:  Το  ίδιο  κάνει. 

ΔΕΥΤΕΡΟΣ:  Όχι,  ο  αρχηγός  λέει  πάντα:  «να  εκμηδενίσουμε». 

ΑΝΕΣΤΗΣ:  Ξεχάστε  τα  τώρ'  αυτά,  σας  είπα,  και  πιέτε...  έτσι 
για  χάρη  μου,  κι  ας  πούμε  και  κανένα  τραγουδάκι. 

ΠΡΩΤΟΣ:  Αα...  είν'  επικίνδυνο. 

ΔΕΥΤΕΡΟΣ:  Πολύ  επικίνδυνο. 

ΑΝΕΣΤΗΣ:  Καθόλου,  ψυχή  δεν  υπάρχει  γύρω,  εκτός  απ'  τα  ζώα 
μου,  κι  αυτά  κοιμούνται. 

ΠΡΩΤΟΣ:  Είσαι  σίγουρος  πως  δεν  υπάρχει  κανείς; 

ΑΝΕΣΤΗΣ:  Σίγουρος,  λέει...  Αφού  ζω  χρόνια  εδώ  και  δεν  ξέρω; 
Εδώ  'ναι  ερημιά.  Ούτε  οι  ^οσχοί  δεν  ανεβαίνουνε  καλά  καλά 
μέχρι  εδώ,  γιατί  'ναι  ξερότοπος,  δεν  τους  συμφέρει,  πάνε  πια 
χαμηλά. 

ΠΡΩΤΟΣ:  Λοιπόν,  το  λέμε; 

ΔΕΥΤΕΡΟΣ:  Και  δεν  το  λέμε; 

ΑΝΕΣΤΗΣ:  Σταθείτε  μια  στιγμή,  μου  φαίνεται  πως  κάπου  έχω 
μια  παλιοκιθάρα  (σ-ηκώνεται  χαι  πηγαίνεί  στιην  κουζίνα). 

ΠΡΩΤΟΣ:  Καλός  ο  γέρος,  λεβεντιά. 

ΔΕΥΤΕΡΟΣ:  Μου  θυμίζει  κάποιο  μπάρμπα  μου. 

ΑΝΕΣΤΗΣ,  μπαίνει  με  την  κιθάρα  και  κάθεται:  Καμιά  φορά  την 
παίζω  λιγάκι,  έτσι  για  να  περνά  η  ώρα.  Για  να  δούμε  τώρα  τι 
λέει,  είναι  στα  καλά  της;  (Τη  δοκιμάζει.)  Εντάξει,  αρχίστε. 

ΠΡΩΤΟΣ:  Τι  θα  πούμε; 

ΔΕΥΤΕΡΟΣ:  Ναι,  τι  να  πούμε; 

ΑΝΕΣΤΗΣ:  Ωραία,  θα  κάνω  εγώ  την  αρχή  (τραγουδά).  «Πα- 
ντρεύουν την  αγάπη  μου,  το  κάνουν  για  γινάτι  μου...»  (Οι  άλ- 
λοι τον  ακολουθούν  σιγότερα.)  «Και  της  δίνουν  τον  οχτρό  μου 
για  το  πείσμα  το  δικό  μου».  (Ο  πρώτος  ενθουσιάζεται,  σφυρί- 
ζει, κι  αρχίζει  ένα  κλέφτικο,  ας  πούμε  το  «Στα  Σάλωνα  σφά- 
ζουν αρνιά».  Οι  άλλοι  σταματούν  και  τον  παρακολουθούν,  θό- 
ρυβος απ'  την  κουζίνα.  Τρομάζουν.) 

στρατιώτες:  Τι   ναι  αυτό; 

ΑΝΕΣΤΗΣ:  Άα  η  γάτα  μου.  (Προς  την  κουζίνα.)  Ε  βρε  Μαυρού- 
λα  ψι  ψι  ψι...  (σιωπή).  Δεν  έρχεται. 

ΠΡΩΤΟΣ,  -ηανχασμενος:  Είναι  πεισματάρα; 

ΑΝΕΣΤΗΣ:  Όχι,  αλλά  ντρέπεται  τους  ξένους. 

ΔΕΥΤΕΡΟΣ:  Τι  μου  λες,  ντρέπονται  και  τα  ζώα; 

ΑΝΕΣΤΗΣ:  Ντρέπονται  λέει,  περισσότερο  κι  απ•'  τους  ανθρώ- 
πους. 

ΔΕΥΤΕΡΟΣ:  Για  φαντάσου... 

ΗΡΩΤΟΣ:  Εσύ  καθώς  βλέπω,  μπάρμπ'  Ανέστη,  τ'  αγαπάς  πολύ 
τα  ζώα. 

ΑΝΕΣΤΗΣ:  Μπορώ  να  μη  τ'  αγαπώ;  Αυτά  μου  δίνουν  και  τρώω 
και  μου  κρατάνε  αποπάνω  και  συντροφιά. 

ΔΕΥΤΕΡΟΣ:  Συντροφιά! 

ΑΝΕΣΤΗΣ:  Και  βέβαια,  δεν  ξέρεις  τι  καλή  συντροφιά  κάνουν  τα 
ζώα. 

ΠΡΩΤΟΣ:  Εχει  δίκιο  ο  μπάρμπ'  Ανέστης.  Κι  εγώ  στο  χωριό  μου 
τ'  αγαπούσα  πολύ  τα  ζωντανά  μας.  Είχα  ένα  πουλάρι,  τι  να 
σου  πω,  υψος...  ο  πατέρας  μού  το  'χε  χαρίσει. 

ΔΕΥΤΕΡΟΣ:  Εγώ  είχα  ένα  σκύλο  που  τόνε  φώναζα  Δαρείο. 

ΠΡΩΤΟΣ:  Δαρείος!  Τι  όνομα  είναι  αυτό; 

ΔΕΥΤΕΡΟΣ:  Το  'χα  δει  σ'  ένα  βιβλίο  του  ανιψιού  μου  και  μ'  ά- 
ρεσε. Ονομα  βασιλικό,  φαντάσου.  Λοιπόν,  αυτό  το  σκυλί  θα 
μου  μείνει  αξέχαστο.  Ήτανε  τόσο  έξυπνο,  ήξερε  τόσα  παιχνί- 
δια... 

ΑΝΕΣΤΗΣ:  Πέθανε; 

ΔΕΥΤΕΡΟΣ:  Σκοτώθηκε.  Μι'  αδέσποτη  σφαίρα  το  βρήκε  κατα- 
κουτελα  και  τ'  άφησε  στον  τόπο.  Κρίμα  το  σκυλί! 

ΑΝΕΣΤΗΣ:  Ποιοι  το  σκοτώσανε; 

ΔΕΥΤΕΡΟΣ:  Δεν  ξέρω.  Μια  φορά,  όποιοι  και  να  το  σκοτώσανε,  ο 
Δαρείος  πάει... 

ΠΡΩΤΟΣ:  Πάει  πάει  και  πίσω  δε  γυρνάει. 

ΔΕΥΤΕΡΟΣ:  Κοροϊδεύεις  εσύ; 

ΠΡΩΤΟΣ:  Όχι,  μα  για  σκυλιά  θα  μιλάμε  τώρα...  γιατί  σταμα- 
τήσαμε το  τραγούδι; 

ΔΕΥΤΕΡΟΣ:  Μελαγχόλησα,  ήτανε  τόσο  καλό  σκυλί! 

ΑΝΕΣΤΗΣ,  ζωηρά:  Μωρέ,  όξω  σκοτούρες.  Αφήστε  τα  τώρ'  αυ- 
τά. Είμαστε  μαζί  και  τραγουδάμε.  Εμπρός  λοιπόν:  «Με  προσ- 
καλούν και  στη  χαρά,  βάστα  καημένη  μου  καρδιά»  (οι  άλλοι 
τον  ακολουθούν)  «Για  να  πάω  να  στεφανώσω...»  (ένα  δυνατό 
χτυπτημα  στην  πόρτα  χάνει  τους  δυο  άντρες  ν '  αναπηδήσουν  και 
να  πιάσουν  τα  όπλα  τους.  Χτύπημα  δεύτερο  πιο  δυνατό). 

ΠΡΩΤΟΣ,  σε  πανικό:  Οι  άλλοι,  ο  γέρος  μας  πρόδωσε. 

ΑΝΕΣΤΗΣ,  σηκώνεται  όρθιος  κρατώντας  την  κιθάρα:  Τι  είναι,  τι 
πάθατε,  βρε  παιδιά; 

ΔΕΥΤΕΡΟΣ,  αναπηδώντας:  Μας  πρόδωσε  ο  κερατάς. 

ΑΝΕΣΤΗΣ:  Δεν  ξέρετε  τι  λέτε  (αφήνει  την  κιθάρα  στο  τραπέζι 
και  κάνει  να  προχωρήσει  για  την  πόρτα  που  κάποιος  απόζω 
σπρώχνει  με  δύναμη  μα  δεν  προφταίνει.  Αλαφιασμένοι  οι  δυο 
άντρες  πυροβολούν,  ο  ένας  το  γέρο,  ο  άλλος  την  πόρτα.  Ο 
μπάρμπ'  Ανέστης  κάνει  προς  τα  πίσω  μερικά  βήματα  και  πέ- 
φτει. Την  ίδια  στιγμή  η  πόρτα  υποχωρεί  και  στ'  άνοιγμα  της 
παρουσιάζεται  πρώτα  το  κεφάλι  κι  έπειτα  το  σώμα  ενός  τρίτου 
στρατιώτη  που  κρατά  το  όπλο  του  σαστισμένος.  Για  μια  στιγ- 
μή οι  τρεις  στρατιώτες  αλληλοκοιτάζονται  σιωπηλοί.  Ύστερα 
ο  πρώτος  βάζει  τα  γέλια,  υστερικά). 

ΠΡΩΤΟΣ:  Αα...  ο  Στράτος!  Εσύ  'σαι  ρε  Στράτο...  πώς  βρέθηκες 
εδώ  ρε  μπαγάσα; 

ΤΡΙΤΟΣ:  Τι,  τι  τρέχει  δω  πέρα,  ρε  παιδιά,  ποιος  τιυροβόλησε, 
μήπως  ρίξατε  σε  μένα; 

ΔΕΥΤΕΡΟΣ:  Παρά  τρίχα  τη  γλίτωσες,  φίλε  μου.  Ευτυχώς  που 
η  σφαίρα  αστόχησε.  Νομίσαμε  πως  ήταν  οι  άλλοι. 

ΤΡΙΤΟΣ,  περίφοβος:  Αστόχησε...  είσαστε  σίγουροι;  (Ψάχνεται.) 
θα  τ'  αναφέρω  στον  αρχηγό.  Αν  με  πετύχατε  πουθενά,  φίδι 
που  σας  έφαγε. 

ΔΕΥΤΕΡΟΣ:  Τι  ψάχνεσαι,  καημένε;  Αστόχησε,  σου  λέω.  Αν  δεν 
αστοχούσε,  φιλαράκο  μου,  θα  'σουν  τώρα  στο  πάτωμα  σέκος, 
όπως  ο  γέρος. 

ΤΡΙΤΟΣ,  που  πρωτο^λεπει  τον  πεσμένο:  Τι,  ποιος  είν'  αυτός; 

ΠΡΩΤΟΣ:  Ο  γέρο  ο  φουκαράς!  Αυτός  την  πλήρωσε  τη  νύφη. 

ΔΕΥΤΕΡΟΣ:  Πέθανε  άραγε;  (Γονατίζει.)  Να  το  τραύμα.  (Α- 
κροάζεται το  μέρος  της  καρδιάς.  Σηκώνει  το  κεφάλι.)  Τώρα 
αυτός  είναι  κει  πάνω  με  τ'  αγγελούδια  (σηκώνεται).  Πέθανε. 

ΤΡΙΤΟΣ:  Γιατί  πέθανε;  Δεν  καταλαβαίνω  (θυμάται  κάτι).  Πάμε, 
ελάτε  γρήγορα  μαζί  μου.  Ο  αρχηγός  μ'  έστειλε  να  σας  βρω, 
έφαγα  τον  κόσμο.  Πρέπει  να  γυρίσουμε  αμέσως  πίσω  (προχω- 
ρεί για  την  έζοδο). 

ΔΕΥΤΕΡΟΣ,  στον  πρώτο:  Τα  βλέπεις...  στα  'λεγα  εγώ. 

ΠΡΩΤΟΣ:  Αμολάμε. 

ΤΡΙΤΟΣ,  βγαίνοντας:  Υρτ^-^ορα. 

ΔΕΥΤΕΡΟΣ,  σπεύδοντας,  στον  πρώτο:  Άντε,  λοιπόν,  κουνήσου. 

ΠΡΩΤΟΣ:  Κι  ο  γέρος; 

ΔΕΥΤΕΡΟΣ:  Άσε  το  γέρο  τώρα  κι  έλα,  έλα  και  τη  βάψαμε 
(βγαίνει,  ενώ  ο  πρώτος  τον  ακολουθεί  αφού  ρίζει  μια  ακόμα 
ματιά  στο  γέρο.  Η  πόρτα  μένει  μισάνοιχτη.  Σκοτάδι). 


ΣΚΗΝΗ  ΤΡΙΤΗ 

Έχει  ξημερώσει,  κι  η  καινούρια  μέρα  προβάλλει  δειλά  απ' 
τη  μισάνοιχτη  πόρτα.  Ο  μπάρμπ'  Ανέστης  κείτεται  ακόμα  νε- 
κρός στην  ίδια  θέση.  θόρυβος.  Η  πόρτα  ανοίγει  διάπλατα  και 
μπαίνουν  με  σπουδή  δυο  στρατιώτες,  ο  τρίτος  που  ε'ίδαμε  κι  ο 
τέταρτος.  Παρατάσσονται  σα  φρουροί  στην  πόρτα.  Ακολουθεί  ο 
αρχηγός  τους.  Μεσόκοπος,  μάλλον  παχύς  και  κοντός.  Στην 
παρακάτω  σκηνή  μιλά  με  στόμφο  κουνώντας  ταυτόχρονα  τα 

χέρια  του.  Όταν  πρωτομπαίνει,  στέκεται  για  μια  στιγμή  χι  ο- 
σφραινεται  τον  αέρα  κουνώντας  το  κεφάλι  του  8εζιά  κι  αριστε- 
ρά. 

ΑΡΧΗΓΟΣ:  Τι  μυρίζει  τόσο  άσχημα  δω  μέσα,  ρε  λεβέντες;  Πφ... 
κλεισούρα.  Ανοιχτέ  κάνα  παράθυρο  (το  μάτι  του  πέφτει  στο 
πτώμα,  ενω  οι  δυο  άντρες  αναρωτιούνται  σιωπηρά  που  είναι  τα 
παράθυρα).  Αα,  ιδού  το  έγκλημα.  (Στον  τρίτο.)  Αυτός  δεν  είναι; 

ΤΡΙΤΟΣ:  Μάλιστα,  αρχηγέ  (ο  αρχηγός  σκύβει  λίγο  για  να  επι- 
θεωρήσει το  πτώμα).  Τα  'χε  φάει  τα  ψωμιά  του  ο  παππούλης. 

ΑΡΧΗΓΟΣ,  σηκώνει  απότομα  το  κεφάλι,  αυστηρά:  Μιλιά!  (Στον 
τέταρτο.)  Για  έλα  δω  ρε  καλόπαιδο  εσύ.  Άσε  το  όπλο  σου  και 
κοίτα  μπας  κι  είναι  ζωντανός  ακόμα  ο  γέρος  (ο  τέταρτος  υπα- 
κούει). Μ'  αρέσουνε  τα  καθαρά  πράματα.  Όλα  κι  όλα.  Με  το 
σημάδι  που  ξέρουν  μερικοί  από  σας,  όλα  να  τα  περιμένεις.  (Στον 
τρίτο.)  Είπες  τίποτα; 

ΤΡΙΤΟΣ:  Εγώ...  όχι. 

ΑΡΧΗΓΟΣ:  Τι  όχι  βρε,  κουφό  θα  με  βγάλεις  τώρα;  Τι  είπες  προ- 
λίγου; 

ΤΡΙΤΟΣ:  Να,  πως  τα  'χε  φάει  τα  ψωμιά  του  ο  παππούλης. 

ΑΡΧΗΓΟΣ:  Βλέπεις  λοιπόν;  Λες  κουταμάρες  κι  έπειτα  το  ξεχνάς 
(ο  άλλος  που  εξέτασε  το  νεκρό  σηκώνεται  και  κάνει  νόημα  πως 
ο  γέρος  είναι  πράγματι  νεκρός.  Ο  αρχηγός  φαίνεται  ικανοποιη- 
μένος). Αυτός  ο  γέρος  (δείχνει  το  πτώμα)  ήταν  τυχερός  (κοι- 
τάει να  δει  την  εντύπωση  που  ασφαλώς  κάνουν  τα  λόγια  του). 
Α,  χάαα  σας  φαίνεται  παράξενο,  ε;  Αμ  καλά  το  μάντεψα  εγώ. 
(Σοβαρά.)  Είμαι  εκατό  τοις  εκατό  σίγουρος  πως  δεν  καταλά- 
βατε τίτζοτα.  απ'  όλη  αυτή  την  ιστορία,  κανένας  σας.  Αν  πέ- 
φτω έξω,  να  μου  τρυπήστε  τη  μύτη.  (Επίσημα.)  Αυτός  ο  γέ- 
ρος, το  ξαναλέω,  ήταν  τυχερός.  Δεν  του  'χε  γράψει  η  μοίρα 
του  να  παραδώσει  την  ψυχή  του  σε  κανένα  κρεβάτι.  Αυτός  ο 
γέρος  αξιώθηκε  να  πεθάνει  σαν  ήρωας. 

ΤΡΙΤΟΣ,  τολμά  να  πει:  Δεν  ήταν  μιε  μας  ο  γέρος,  αρχηγέ. 

ΑΡΧΗΓΟΣ:  Βλακείες!  Με  μας  ήταν,  μα  δεν  πρόφτασε  να  το  κα- 
ταλάβει. Κι  εδώ  που  τα  λέμε,  δεν  βρήκε  τον  καιρό  ο  φουκαράς. 
Τον  πρόλαβαν  αυτά  τα  χαμένα  κορμιά  οι  σύντροφοι  σας. 

ΤΡΙΤΟΣ:  Και  τον  καθάρισαν  σαν  κότα. 

ΑΡΧΗΓΟΣ,  που  ίεν  πρόσεξε:  Νόμισαν  πως  τα  βρήκαν  σκούρα, 
και  πάνω  στην  αναμπουμπούλα  του  'ριξαν  και  τον  σκότωσαν. 
Έφταιξαν,• δε  χωρά  συζήτηση,  έφταιξαν,  αφού  μάλιστα  έριξαν 
και  σ'  ένα  συνάδελφο  τους,  και  θα  τιμωρηθούν  κατά  πως  τους 
αξίζει,  για  να  μάθουν  άλλη  φορά  να  τηρούν  κατά  γράμμα  τις 
διαταγές  που  δίνω  (κουνά  το  χέρι  του).  Αμέσως  μετά  την  έρευ- 
να έπρεπε  να  γυρίσουν  στη  βάση  τους...  ε; 

ΤΕΤΑΡΤΟΣ:  Μάλιστα,  αρχηγέ. 

ΑΡΧΗΓΟΣ:  Μ'  αυτό  'ναι  άλλο  θέμα.  Εμείς  εδώ  έχουμε  να  κά- 
νουμε μ'  ένα  νεκρό,  αυτό  το  γέρο,  που  καθώς  έλεγα  του  ήταν 
γραφτό  πριν  ξεψυχήσει  σε  κανένα  κρεβάτι  να  μπει  στα  όπλα 
μας,  να  πάρει  μέρος  στον  τιτανικό  μας  αγώνα.  Δεν  είναι  λίγο 
αυτό,  είναι  πολύ,  ή  όχι; 

ΤΕΤΑΡΤΟΣ:  Μάλιστα,  αρχηγέ. 

ΑΡΧΗΓΟΣ:  Αν  τύχαινε  να  ζήσει,  θα  'ταν  ασφαλώς  ευχαριστη- 
μένος από  την  περιπέτεια  του  και  περήφανος,  ενώ  τοΰτοζ:,  (γυ- 
ρίζει και  δείχνει  τον  τρίτο)  χαίρεται  που  γλίτωσε,  ή  δεν  είν' 
έτσι  που  τα  λέω,  παλικάρι  μου; 

ΤΡΙΤΟΣ:  Ναι,  μα  θέλει  και  ρώτημα;  (Γελά  κάπως  αδέζια.) 

ΑΡΧΗΓΟΣ,  κάνει  μερικά  βτηματα  χτυπώντας  τα  χέρια  του  πίσω 
και  κουνώντας  το  κεφάλι:  Χμ...  έτσι  λοιπόν,  χαίρεσαι  που 
γλίτωσες  (γυρίσει  απότομα).  Και  ποιος  σε  βεβαιώνει,  φιλα- 
ράκο μου,  πως  δε  θα  πας  από  καρκίνο  σε  τρεις  μήνες,  όταν  θα 
'χουμε  νικήσει  και  θα  'χεις  γυρίσει  στο  σπίτι  σου  (ο  τρίτος  κά- 
νει βιαστικά  το  σταυρό  του  τρομαγμένος) .  Ηώς  είσαι  σίγουρος 
πως  δε  θα  σε  δαγκώσει  τ'  άλογο  σου...  έχεις  σ.\ο'•{ο\ 

ΤΡΙΤΟΣ:  Έχω. 


24  ΓΙΩΡΓΟΥ  ΔΑΝΙΗΛ 


ΑΡΧΗΓΟΣ:  θαυμάσια.  Πες  λοιπόν  πως  σε  δαγκώνει  τ'  άλογο 
σου,  παθαίνεις  μόλυνση  και  τα  τινάζεις  την  άλλη  μέρα  (ο  τρί- 
τος χτυπά  ζάλο  πάνω  σττην  πόρτα). 

ΑΡΧΗΓΟΣ,  ξαφνιασμένος:  Τι,  ποιος  είναι; 

ΤΡΙΤΟΣ:  Κανείς,  αρχηγέ,  εγώ  χτύπησα. 

ΑΡΧΗΓΟΣ:  Εσύ...  Και  για  ποιο  λόγο; 

ΤΡΙΤΟΣ:  Να,  χτύπησα  ξύλο  για  να  ξορκίσω  το  κακό. 

ΑΡΧΗΓΟΣ:  Ποιο  κακό; 

ΤΡΙΤΟΣ:  Να  πάω  από  τέτοιο  θάνατο. 

ΑΡΧΗΓΟΣ,  το  παίρνει  αλλιώς:  Ναι,  βέβαια,  αυτό  πρέπει  να  εύ- 
χονται όλοι,  να  πέσουν  σαν  ήρωες.  Καληώρα  όπως  αυτός  ο 
γέρος.  Και  τώρα  (ζυγίζει  τα  λόγια  του)...  το  καθήκον  μας 
ξέρετε  ποιο  είναι;  Το  καθήκον  μας  είναι  να  τιμήσουμε  τον  πε- 
θαμένο. Μας  συμφέρει  να  το  κάνουμε,  ή  δεν  είν'  έτσι; 

ΤΡΙΤΟΣ,  μηχανικά:  Μάλιστα,  αρχηγέ. 

ΑΡΧΗΓΟΣ:  Πρέπει  να  τον  τιμήσουμε  (σκύβει  και  μυρίζει  τα  λου- 
λούδια), γιατί  αλλιώς  θα  τον  τιμήσουν  οι  άλλοι. 

ΤΡΙΤΟΣ:  Οι  άλλοι;  (Κοιτά  ερωτηματικά  τον  τέταρτο  που  στέκε- 
ται απαθής.) 

ΑΡΧΗΓΟΣ:  Ναι,  οι  άλλοι,  θα  μου  πείτε  βέβαια  και  με  το  δίκιο 
σας,  μα  καλά,  και  πού  θα  βρούνε  οι  άλλοι  εδώ  στην  ερημιά  το 
πτώμα,  και  μάλιστα  αφού  τούτη  την  περιοχή  την  έχουμε  μεις. 
Αυτό  δεν  έχει  καμιά  σημασία,  θα  μπορούσαν  να  το  βρούνε  και 
τότε  τι  νομίζετε  πώς  θα  'καναν;  θα  το  'παιρναν  υπό  την  προσ- 
τασία τους,  ενώ  αυτό  το  πτώμα  ανήκει  σε  μας.  Ε...  δεν  ανή- 
κει; 

ΤΡΙΤΟΣ:  Ούτε  συζήτηση,  δικό  μας  είναι. 

ΑΡΧΗΓΟΣ,  μ'  έμφαση:  Είναι  δικό  μας  και  γι'  αυτό  θα  το  τιμή- 
σουμε, θα  του  φορέσουμε  τη  στολτ^  μας  και  θα  το  θάψουμε  μ' 
αυτή.  Στις  μεγάλες  μάχες,  βλέπετε,  οι  νεκροί  κι  οι  πληγω- 
μένοι είναι  ποΧλοί,  κι  οι  ζωντανοί  πρέπει  να  γλιτώσουν.  Έτσι 
δίκαιοι  κι  ένοχοι  μένουνε  και  σαπίζουν  στον  αέρα.  Μα  τώρα 

που  μπορούμε  να  θάψουμε  το  νεκρό  μας,  θα  τον  θάψουμε.  (Λυρι- 
κό ύφος.)  Γιατί  βάλτε  το  καλά  στο  μυαλό  σας,  παιδιά  μου, 
θάβουμε  ένα  δικό  μας.  Αυτό  το  γεγονός  έχει  μεγάλη  παιδαγω- 
γική σημασία. 

ΤΡΙΤΟΣ:  Μάλιστα,  αρχηγέ,  πολύ  σωστά. 

ΑΡΧΗΓΟΣ,  στον  άλλον  που  'χει  αφαιρεθεί:  Εσύ  τι  λες; 

ΤΕΤΑΡΤΟΣ,  ξαφνιασμένος:  Εγώ...  μάλιστα. 

ΑΡΧΗΓΟΣ,  βηματίζοντας:  Συμφωνείτε  λοιπόν.  Χμ,  θα  μπορού- 
σατε και  να  'χετε  άλλη  γνώμη.  Δικαίωμα  σας.  Μα  τότε  δε  θ' 
ανήκατε  στα  όπλα  μας.  Η  ισχύς  εν  τη  ενώσει.  Όποιος  το  'πε 
αυτό  ήτανε  μεγάλος  σοφός.  Και  τώρα  δουλειά.  Τι  γίνονται  αυ- 
τοί με  το  λάκκο; 

ΤΡΙΤΟΣ:  Τον  σκάβουνε,  αρχηγέ. 

ΑΡΧΗΓΟΣ:  Πόση  ώρα  θα  τους  πάρει  αυτή  η  δουλειά; 

ΤΡΙΤΟΣ:  Τον  σκάβουνε  βαθύ. 

ΑΡΧΗΓΟΣ,  κοιτάζει  το  πτώμα:  Για  θυμηθείτε,  τους  είπα  νά 
'ρθουν  αμέσως  μόλις  νετάρουνε  με  το  σκάψιμο; 

ΤΡΙΤΟΣ:  Τους  είπατε...  τους  είπατε. 

ΑΡΧΗΓΟΣ:  Εντάξει,  θα  τους  περιμένω  κι  εγώ,  θέλω  να  επιβλέ- 
ψω προσωπικά  στο  σήκωμα  του  νεκρού.  Εντωμεταξύ  σύρτε  τον 
εκεί  μέσα,  τι  είναι...  κουζίνα;  Δε  μπορώ  να  τον  βλέπω  εδώ  (υ- 
πακούουν, ενώ  ο  αρχηγός  κάθεται  στο  τραπέζι). 

ΤΡΙΤΟΣ,  ενώ  μεταφέρουν  το  πτώμα:  Βαρύς  είναι  ο  γέρος! 

ΤΕΤΑΡΤΟΣ:  Ασήκωτος!  Πρόσεξε  την  πόρτα  (τον  μπάζουν  στην 
κουζίνα). 

ΑΡΧΗΓΟΣ,  βλέπει  τη  σύνοψη  και  την  παίρνει  στα  χέρια  του:  Τι 
'ναι  τούτο;  Μια  σύνοψηη  (την  ξεφυλλίζει).  Απόδειπνο  Μικρό... 
Απόδειπνο  Μεγάλο...  Χαιρετισμοί...  Μπράβο,  ο  μακαρίτης 
ήταν  και  θεοφοβούμενος!  (Χασμουριέται.) λα....  μου  φαίνεται 
πως  νυστάζω,  και  να  πεις  πως  δεν  κοιμήθηκα!  (Προς  την  κου- 
ζίνα.) Ε,  τι  κάνετε  σεις  εκεί  μέσα,  παρέα  του  πεθαμένου  κρα- 
τάτε; 

ΤΡΙΤΟΣ,  από  μέσα:  Δεν  τον  χωράει  ο  τόπος,  αρχηγέ.  Πού  να  τον 
βάλουμε; 

ΑΡΧΗΓΟΣ:  Βάλτε  τον  όπως  όπως.  Πτώμα  είναι,  δε  νιώθει. 

ΤΡΙΤΟΣ:  Οκέυ. 

ΑΡΧΗΓΟΣ:  Νάτα  μας.  Μας  μάθανε  και...  γαλλικά  τα  κουτάβια 
(εξακολουθεί  να  ξεφυλλίζει  ττη  σύνοψη.  Οι  δυο  στρατιώτες  έρ- 
χονται και  στέκουν  κοντά  του.  Σχεδόν  τρομάζει).  Ε,  τι  θέλετε 
σεις  εδώ;  Τι  σταθήκατε  από  πάνω  μου  σαν  το  χάρο  να  μου  πά- 
ρετε την  ψυχή; 

ΤΡΙΤΟΣ:  Περιμένουμε  νεότερες  διαταγές  σας,  αρχηγέ. 

ΑΡΧΗΓΟΣ:  Οκέυ.  Φτου...  την  έπαθα  κι  εγώ.  Σταθείτε  πάλι 
στην  πόρτα.  Μια  στιγμή.  (Στον  τέταρτο.)  Πάρε  αυτή  την  κι- 
θάρα μέσα.  Είναι  του  γέρου...  (σαρκαστικά)  να  την  έχει  να 
παίζει,  να  περάσει  την  ώρα  του  μέχρι  να  'ρθουνε  τα  παιδιά  να 
τον  σηκώσουν  (ο  τέταρτος  υπακούει  ενώ  ο  τρίτος  παίρνει  τη 
θέση  του  στην  πόρτα.  Ο  αρχηγός  χασμουριέται).  Αχ,  βρε  νύστα 
που  την  έχω!  Κι  αυτοί  με  το  λάκκο  σα  να  μου  φαίνεται  πως 
κοιμήθηκαν.  (Με  θυμό.)  θα  δώσουν  λόγο  γι'  αυτό.  Αχ  (Χασμου- 
ριέται. Στον  τέταρτο  που  έχει  γυρίσει  απ'  την  κουζίνα.)  Στο 
πόστο  σου. 

ΤΕΤΑΡΤΟΣ:  Μάλιστα,  αρχηγέ  (παίρνει  τη  θέση  του  στην  πόρ- 
τα): 

ΑΡΧΗΓΟΣ:  Όπως  έλεγα  πριν,  ο  θάνατος  αυτού  του  γέρου  είναι 
λυτυηρό  γεγονός.  Έτσι  όμως  μας  δίνεται  η  ευκαιρία  να  δείξου- 
με, σ'  όλο  το  μεγαλείο  του,  το  νόημα  του  αγώνα  μιας.  Τιμώ- 
ντας αυτόν  το  νεκρό  (χασμουριέται).  Τιμώντας  τον  προκείμενο 
νεκρό...  (αποκοιμιέται  πάνω  στο  τραπέζι). 

ΤΡΙΤΟΣ:  Και  τώρα,  τι  θα  κάνουμε; 

ΤΕΤΑΡΤΟΣ,  σηκώνοντας  τους  ώμους  του:  Τίποτα,  θα  περιμένου- 
με να  ξυπνήσει  ο  αρχηγός. 

ΤΡΙΤΟΣ:  Έχεις  τσιγάρο; 

ΤΕΤΑΡΤΟΣ:  Ναι,  έχω  (ψάχνεται,  βγάζει  ένα  πακέτο,  του  πετά 

ένα  τσιγάρο).  Πιάσε  (φάχνεται  για  φωτιά). 

ΤΡΙΤΟΣ:  Άσε,  έχω  φωτιά  (βγάζει  έναν  αναπτήρα  και  ανάβουν). 
Αυτοί  με  το  λάκκο  αργούν  πολύ,  δε  νομίζεις;  Γιατί  άραγε; 

ΤΕΤΑΡΤΟΣ:  Πού  θες  να  ξέρω; 

ΤΡΙΤΟΣ:  Μήπως  τους  πήρ'  ο  ύτινος; 

ΤΕΤΑΡΤΟΣ:  Δεν  έχουν  αυτό  το  δικαίωμα. 

ΤΡΙΤΟΣ,  κατά  το  ταβάνι:  Πολύ  θα  το  γούσταρα  να  πήγαινα  λίγο 
έξω. 

ΤΕΤΑΡΤΟΣ:  Αδύνατον. 

ΤΡΙΤΟΣ:  Μην  είσαι  τσιφούτης.  θα  βγω  μια  στιγμή  και  θα  γυρί- 
σω γρήγορα.  Τι  θα  πάθεις  μόνος  σου  δηλαδή,  θα  σε  φάνε  τα 
φαντάσματα; 

ΤΕΤΑΡΤΟΣ:  Δεν  τα  φοβάμαι  εγώ  αυτά,  μα  άλλο  θέλω  να  πω. 
Δε  μπορείς  να  φύγεις...  αν  ξυπνήσει; 

ΤΡΙΤΟΣ:  Δε  φαντάζομαι  να  ξυπνήσει  πριν  γυρίσω. 

ΤΕΤΑΡΤΟΣ:  Τίποτα  δεν  αποκλείεται. 

ΤΡΙΤΟΣ:  Εντάξει,  θα  πεις  ότι  πήγα  να  δω  τι  κάνουν  αυτοί  που 
σκάβουνε  τον  τάφο  του  γέρου. 

ΤΕΤΑΡΤΟΣ:  Δεν  ξέρω.  Κάνε  ό,τι  καταλαβαίνεις.  Εγώ  μια  φο- 
ρά νίπτω  τας  χείρας  μου. 

ΤΡΙΤΟΣ:  Τώρα...  κάτι  μας  είπες. 

ΤΕΤΑΡΤΟΣ:  Τι  θέλεις  δηλαδή  να  σου  πω; 

ΤΡΙΤΟΣ:  Να  δείξεις  συναδελφική  αλληλεγγύη,  καημένε. 
Χρειάζομαι  καθαρόν  αέρα,  το  ζητά  ο  οργανισμός  μου.  Το  είπε 
κι  ο  αρχηγός.  (Μιμείται  τον  αρχηγό.)  «Εδώ  μυρίζει  κλεισού- 
ρα, ανοίχτε  κανένα  παράθυρο». 

ΤΕΤΑΡΤΟΣ:  Και  τι  θαρρείς,  πως  εμένα  μ'  αρέσει  να  κάθομαι  δω 
πέρα; 

ΤΡΙΤΟΣ:  Α,  έτσι;  Τότε  πάμε  παρέα. 

ΤΕΤΑΡΤΟΣ:    Ασε  με,  καημένε,  δεν  είναι  ώρα  τώρα  γι'  αστεία. 

ΤΡΙΤΟΣ,  κοιτάζει  το  ταβάνι,  τραβά  μια  τελευταία  ρουφηζιά 
απο  το  τσιγάρο  του  πριν  του  πέσει  απ'  τα  χέρια.  Αποσβόλωνε- 

ται  και  στυλώνει  τα  μάτια  του  στην  κουζίνα:  Δε  μου  λες... 

ΤΕΤΑΡΤΟΣ:  Ναι; 

ΤΡΙΤΟΣ:  Ο  γέρος... 

ΤΕΤΑΡΤΟΣ:  Λοιπόν;    . 

ΤΡΙΤΟΣ:  Πρέπει  να  'ναι  ζεστός. 

ΤΕΤΑΡΤΟΣ:  Τρελάθηκες; 

ΤΡΙΤΟΣ:  Πώς  σου  φάνηκε  όταν  τον  σηκώσαμε; 

ΤΕΤΑΡΤΟΣ:  Βαρύς,  δεν  το  'παμε; 

ΤΡΙΤΟΣ:  Όχι,  δεν  εννοώ  αυτό.  Ζεστός  σου  φάνηκε  ή  κρύος; 

ΤΕΤΑΡΤΟΣ,  κάνει  το  σταυρό  του:  Μη  χειρότερα.  Αφού  'ναι  πεθα- 
μένος, βρε! 

ΤΡΙΤΟΣ:  Μα  γι'  αυτό  σε  ρωτώ  κι  εγώ. 

ΤΕΤΑΡΤΟΣ:  Και  το  λες  εσύ  αυτό  ερώτημα;  Φυσικά  είναι  κρύος 
αφού  'ναι  πεθαμένος. 

ΤΡΙΤΟΣ:  Όχι,  δεν  είναι. 

ΤΕΤΑΡΤΟΣ:  Τι...  πεθαμένος; 

ΤΡΙΤΟΣ:  Όχι,  κρύος. 

ΤΕΤΑΡΤΟΣ:  Δεν  είσαι  με  τα  καλά  σου!  Πώς  είναι  δυνατόν  να 
'ναι  πεθαμένος  και  ζεστός  έπειτα  από  μια  ολόκληρη  νύχτα; 
Άμα  είναι  ζεστός  θα  πει  πως  ζει  ακόμα.  Μα  εμένα  μου  λες... 
αφού  τον  εξέτασα  προλίγου.  Η  καρδιά  του  έχει  σκουριάσει! 

ΤΡΙΤΟΣ:  θεέ  μου  (πιάνει  το  μέτωπο  του). 

ΤΕΤΑΡΤΟΣ:  Τι  έχεις; 

ΤΡΙΤΟΣ:  Πρέπει  να  το  πούμε  στον  αρχηγό. 

ΤΕΤΑΡΤΟΣ:  Δε  μου  λές,  περνιέμαι  για  κορόιδο; 

ΤΡΙΤΟΣ:  Όχι,  πρέπει  να  το  πούμε.  Μπορεί  από  ώρα  σε  ώρα  να 
σηκωθεί  ο  γέρος  και  να  μας  πετάξει  έξω  με  τις  κλωτσιές. 

ΤΕΤΑΡΤΟΣ:  Δεν  έχει  τέτοιο  δικαίωμα.  Μα  τι  λέω;  Ξεμωράθηκα 
κι  εγω  μαζί  σου.  Κάθομαι  και  σε  παίρνω  στα  σοβαρά.  Ε  ρε 
πλάκες  που  'χει  η  ζωή!  Εσύ  κοροϊδεύεις  κι  εγώ  σε  παίρνω  στα 
σοβαρά.  'Ακου  λέει,  ζεστός  ένας  πεθαμένος.  Δεν  είμαστε  κα- 
λά (βγάζει  τα  τσιγάρα).  Άντε,  πάρε  ένα  τσιγάρο  ακόμα  κι 
άσε  στη  μπάντα  τη  σολομών  ική. 

ΤΡΙΤΟΣ,  παίρνει  το  τσιγάρο  μηχανικά:  Ευχαριστώ.  Και  δε  μου 

λες,  τι  θα  γίνει  με  το  γέρο,  θα  το  πούμε  ή  δε  θα  το  πούμε  στον 
αρχηγό; 

ΤΕΤΑΡΤΟΣ:  Έλα  Χριστέ  μου!  Βρε  συ,  σου  'στριψε  για  τα  καλά; 

ΤΡΙΤΟΣ:  Στάσου,  μου  φαίνεται  πως  τώρα  ανοιγόκλεισε  τα  μάτια 
του.  Ναι,  τώρα  τ'  άνοιξε...  κοιτάει  (ο  τέταρτος  τον  παρακο- 
λουθεί σαστισμένος),  θέλει  να  σηκωθεί  (θόρυβος  απ'  την  κου- 
ζίνα. Ο  τέταρτος  αρπάζει  το  όπλο  του).  Σηκώνεται...  τώρα 
σηκώθηκε  όρθιος,  θέλει  να  βγει  (η  πόρτα  της  κουζίνας  ανοίγει 
αργά.  Οι  8υο  στρατιώτες  το  βάζουν  στα  πόδια  φωνάζοντας 
«βοήθεια,  φάντασμα»). 

ΑΝΕΣΤΗΣ,  μπαίνει  μέσα  τρίβοντας  τα  μάτια  του:  Μου  φαίνεται 
πως  άκουσα  φωνές.  Μα  πώς,  στην  οργή,  βρέθηκα  μέσα  στην 
κουζίνα...  κι  έτσι  δα  κατάχαμα  πεσμένος  (πιάνει  το  μέτωπο 
του).ΧΙ(ύ  πω  πω...  το  κεφάλι  μου  είναι  σαν  καζάνι  (τα  μάτια 
του  πέφτουν  στον  αρχηγό  που  ακόμα  κοιμάται  στο  τραπέζι).  Τι 
πράμα  είναι  πάλι  τοίηο;  (Προχωρεί  ένα  βήμα  μπρος.)  Αν  δε  με 
γελούνε  τα  μάτια  μου,  κάποιος  κοιμάται,  ναι,  τον  έχει  πάρει 
για  καλά  στο  τραπέζι  μου  (ο  αρχηγός  ροχαλίζει). ^μ...  ροχα- 
λίζει κιόλας.  Μα  πώς  μπήκε;  Βρε  αναίδεια  που  σου  την  έχει  ο 
κόσμος,  να  μπαίνει  απρόσκλητος  σε  ξένα  σπίτια.  Μα  γω,  εγω 
πώς  βρέθηκα  στην  κουζίνα;  Μυστήρια  πράματα.  (Πλησιάζει 
και  σκουντά  τον  κοιμισμένο):  Ε  πατριώτη,  τι  το  πέρασες  δω 
πέρα...  για  κανένα  χάνι; 

ΑΡΧΗΓΟΣ,  μισοξυπνά:  Ήρθανε; 

ΑΝΕΣΤΗΣ:  Χμ...  εδώ  είμαστε,  ο  φίλος  περιμένει  και  παρέα. 
(Δυνατά.)  Όχι,  δεν  ήρθανε  ούτε  και  θα  'ρθουνε. 

ΑΡΧΗΓΟΣ:  Να  πας  να  τους  πεις  να  τσακιστούνε  νά  'ρθουνε  για- 
τί φίδι  που  τους  έφαγε.  Και  γρήγορα.  Πήξαμε  δω  χάμου,  πή- 
ξαμε, θα  μας  μυρίσει  το  πτώμα. 

ΑΝΕΣΤΗΣ:  Μωρέ  τι  πτώματα  λέει  αυτός;  Ονειρεύεται  φαίνεται 
(τον  σκουντά  πιο  δυνατά). 

ΑΡΧΗΓΟΣ:  Κάτω  τα  χέρια  (ξυπνώντας  για  τα  χαλά  σηκώνει  το 

κεφάλι  του  χαι  βλέπει  το  μπάρμπ'  Ανέστη) .  Τι,  ποιος  είσαι  συ, 
δε  σε  ξέρω  (αναγνωρίζει  το  γέρο).  Τι,  πώς;  (Ανατινάζεται.) 
Βοήθεια.  (Το  βάζει  στα  πόδια.) 
ΑΝΕΣΤΗΣ,  σαστισμένος:  Βρε  μυστήρια  πράματα!  Το  'κοψε  λά- 
σπη σα  να  'δε  μπροστά  του  το  μπαμπούλα.  Μυστήρια  πράματα! 
Εγώ  να  βρίσκομαι  φαρδύς  πλατύς  στην  κουζίνα  κι  ένας  ξένος 
να  κοιμάται  μακαρίως  στο  σπίτι  μου!  Μα  για  στάσου...  ξημέ- 
ρωσε! (Τρέχει  στην  πόρτα  και  κοιτά  έξω.)  Ξημέρωσε  κιόλας! 
(Επιστρέφει.)  Μα,  τι  έγινε,  τι  έγινε,  τι  έγινε;  Πρέπει  να  θυ- 
μηθώ (πηγαίνει  και  κάθεται  στο  τραπέζι,  αγγίζει  τη  συνοφη). 
Ναι,  τώρα  θυμάμαι.  Είχανε  'ρθει  δυο  καλά  παιδιά.  (Σκοτάδι.) 


ΣΚΗΝΗ  ΤΕΤΑΡΤΗ 

Απόγεμα  της  ίδιας  μέρας.  Ο  μπάρμπ'  Ανέστης  κι  ο  Άγιος 
Σάββας  ο  Μικρός  κάθονται  στο  τραπέζι  και  κουτσοπίνουν.  Ο 
Άγιος  είναι  απροσδιόριστης  ηλικίας,  έχει  ελαφρό  μούσι  και 
φορά  καλογερικό  ράσο.  Οι  κινήσεις  που  κι  η  ομιλία  του  έχουν 
τη  βαρύτητα  μα  και  τη  γλυκύτητα  που  ταιριάζουν  σ'  έναν  άγιο 
του  θεού. 

ΑΝΕΣΤΗΣ,  βάζοντας  κρασί  στα  ποτήρια:  Έτσι  που  λες,  άγιε 
μου,  ούτε  το  φανταζόμουνα  ποτέ  μου  πώς  γίνονται  και  στον 
καιρό  μας  θαύματα.  Άντε  στην  υγειά  μας  (τσουγκρίζουν). 

ΣΑΒΒΑΣ:  Εβίβα.  (Πίνουν.)     ' 

ΑΝΕΣΤΗΣ:  Η  μακαρίτισσα  ήτανε,  που  λες,  πολύ  θρήσκα.  Εγώ 
δεν  έφτανα  ούτε  στο  νυχάκι  της  σ'  αυτά.  Όποιος  πλανόδιος 
τύχαινε  να  περάσει  από  την  πόρτα  μας  με  θρησκευτικά  βιβλία, 
ξεπουλούσε.  Μάζευε  η  συχωρεμένη  φυλλάδες  με  βίους  αγίων 

και  ξενυχτούσε  να  τις  διαβάζει.  Δε  μπορώ  να  σου  περιγράψω  τι 
μανία  είχε  μ'  αυτά.  Ήταν  άλλο  πράμα!  (Παίρνει  μεζέ.) 

ΣΑΒΒΑΣ:  Ας  είν'  ευλογημένη  εκεί  που  βρίσκεται.  Φαντάζομαι 
πως  πολύ  θα  την  ωφέλησαν  αυτά  τα  βιβλία  τη  μακαρίτισσα  τη 
γυναίκα  σου. 

ΑΝΕΣΤΗΣ:  Εμένα  μου  λες;  Ξεχνούσε  να  μαγειρέψει,  να  πλύνει, 
να  σκουπίσει...  Κοντολογίς,  άγιε  μου,  κόντευε  να  μας  φάει  το 
σκουλήκι.  Τελοσπάντων,  καμιά  φορά  που  λες,  για  να  μη  φεύ- 
γουμε απ'  το  θέμα  μας,  τύχαινε  να  ρίξω  κι  εγώ  τα  μάτια  μου 
σ'  εκείνα  τα  βιβλία  κι  έβλεπα  και  θαύμαζα  τα  κατορθώματα 
που  έκαναν  οι  άγιοι  πατέρες  με  τη  φώτιση  του  θεού,  μα  πού  να 
το  φανταστώ  πως  στην  αμαρτωλή  εποχή  που  ζούμε  θ'  αξιωνό- 
μουνα εγώ  ο  ανάξιος  ν'  αναστηθώ!  Ακόμα  δε  μπορεί  να  το  χω- 
ρέσει ο  νους  μου! 

ΣΑΒΒΑΣ:  Σε  νιώθω,  τέκνον  μου,  σε  νιώθω.  Το  ανθρώπινο  μυαλό 
ποτέ  δε  φτάνει  να  συλλάβει  το  μεγαλείον  του  θεού.  ΓΓ  αυτό 
μη  σπάζεις  άδικα  το  κεφάλι  σου.  Πίστευε  μόνον,  πίστευε  ("ττ/- 

ΑΝΕΣΤΗΣ:  Πιστεύω,  πιστεύω,  άγιε  μου,  μα  τα  'χω  και  χαμένα. 
Για  έλα  στη  θέση  μου  τη  στιγμή  που  έπεσες  σαν  κομήτης 
μπροστά  μου.  Τι  'θελες  να  κάνω;  Νομίζεις  πως  μου  τυχαίνουν 
κάθε  μέρα  τέτοια;  Τα  'χασα.  Όταν  μάλιστα  σ'  άκουσα  να  μου 
λες:  «Είμαι  ο  Άγιος  Σάββας  ο  Μικρός»,  έ,  τότε  τα  'χασα  περ- 
σότερο. Γιατί,  να  πω  την  αμαρτία  μου,  ούτε  στις  φυλλάδες 
της  μακαρίτισσας  σ'  είχε  πάρει  το  μάτι  μου,  ούτε  και  στην  εκ- 
κλησιά άκουσα  να  σε  μνημονεύουνε  ποτέ. 

ΣΑΒΒΑΣ,  χαϊδεύει  με  πραότητα  τα  γένια  του:  Χμ,  ναι,  βέβαια, 
σ'  αυτό  έχεις  δίκιο,  θα  'πρεπε  να  σου  το  'χα  πει  πρωτύτερα. 
Έχω  ένα  σωρό  προβλήματα  να  λύσω,  μα  ελπίζω  πως  με  τη 
χάρη  του  θεού  και  τη  μακροθυμία  του  η  υπόθεση  μου  σύντομα 
θα  βρει  ένα  καλό  τέλος.  Εγώ,  τέκνον  μου,  έζησα  σε  τούτον 
εδώ  τον  τόπο  πριν  από  πεντακόσια  τόσα  χρόνια.  Από  μικρό  πα  ι- 

δί  είχα  καλογερέψει  και  πέρασα  όλη  μου  τη  ζωή  ασκητικά,  με 
νηστεία  και  προσευχή.  Λίγο  προτού  πεθάνω  είδα  μέσα  σε  όρα- 
μα αγγέλους. 

ΑΝΕΣΤΗΣ:  Αγγέλους  με  φτερά; 

ΣΑΒΒΑΣ:  Και  βέβαια,  με  φτερά  και  μ'  απ'  όλα.  Έπαιζαν  τις 
ουρανιίς  τους  κιθάρες  και  τραγουδούσανε  τη  δόξα  του  θεού. 
Μετά,  μια  νύχτα  ονειρεύτηκα  τον  Άγιο  Σάββα  το  Μεγάλο. 

ΑΝΕΣΤΗΣ:  Μεγάλη  κι  η  χάρη  του! 

ΣΑΒΒΑΣ:  Ο  άγιος  του  θεού,  που  ήταν  συνονόματος  μου,  καθώς 
βλέπεις,  γιατί  κι  εγώ  μ'  αυτό  το  όνομα  είχα  καλογερέψει,  μου 
μίλησε  πολύ  φιλικά. 

ΑΝΕΣΤΗΣ:  Τι  μου  λές; 

ΣΑΒΒΑΣ:  Ναι,  και  με  παρακίνησε  να  βάλω  τα  δυνατά  \υου  για  ν' 
αγιάσω,  λέει,  και  να  πάρω  με  τον  καιρό  τη  θέση  του  στο  Συμ- 
βούλιο των  Αγίων  σα  θα  τον  έπαιρνε  πια  το  όριο  ηλικίας  και  θ' 
αποσυρόταν. 

ΑΝΕΣΤΗΣ:  Έτσι,  ε; 

ΣΑΒΒΑΣ:  Δεν  πρέπει,  λέει,  να  σβήσει  τ'  όνομα  μας.  Το  'χει  για 
κακό.  Τελοσπάντων...  για  να  μη  σου  τα  πολυλογώ,  τις  μέρες 
που  μου  απομένανε,  προτού  πεθάνω,  ακολούθησα  κατά  γράμμα 
τις  συστάσεις  του  Αγίου  Σάββα  του  Μεγάλου,  ασκήτεψα  σαν 
τον  Άγιο  Αντώνιο  κι  έπειτα... 

ΑΝΕΣΤΗΣ:  Έπειτα...  έπειτα; 

ΣΑΒΒΑΣ:  Έπειτα  πέθανα. 

ΑΝΕΣΤΗΣ:  Λα,  αυτό  ήτανε; 

ΣΑΒΒΑΣ:  Οχι,  το  πράγμα  δεν  τελειώνει  εδώ,  γιατί  απ'  το  θά- 
νατο μου  μέχρι  σήμερα  έχουν  γίνει  τόσα  και  τόσα.  Η  υπόθεση 
μου  πάει  καλά,  στους  κύκλους  των  αγίων  έχω  πολλές  συμπά- 
θειες, κι  οι  ευσεβείς  κάτοικοι  της  περιοχής  μου  με  βοηθάνε  με 
τον  τρόπο  τους.  Πάντα  με  σεβασμό  μιλούν  για  μένα,  δεν  έχω 
παράπονο.  Λογαριάζω  λοιπόν  πως  γρήγορα  θα  μπω  στα  βιβλία 
της  εκκλησίας  κι  ιδού  η  απόδειξη.  Ζήτησα  από  τον  καλό  θεό 

τη  χάρη  να  σ'  αναστήσω  και  δέχτηκε  με  πολλή  προθυμία,  τι 
άλλο  θέλω;  (Πίνει.) 

ΑΝΕΣΤΗΣ:  Πολύ  σωστά.  Εδώ  έχουμε  να  κάνουμε  μ'  ένα  κοτζάμ 
θαύμα.  Δεν  είναι  παίξε  γέλασε.  Παναγία  μου,  μου  'ρχεται 
συγκρυο  σα  σκέφτομαι  πως  ο  πεθαμένος  που  ανάστησες  ήμουν 
εγώ!  Λοιπόν,  για  πες  μου,  άγιε  μου,  πώς  έγινε,  αμέσως  δέ- 
χτηκε ο  θεός  να  μ'  αναστήσεις; 

ΣΑΒΒΑΣ:  Ε,  όχι  κι  αμέσως  αμέσως.  Χρειάστηκε  να  κάνω  αίτη- 
ση και  να  την  καταθέσω  στο  αρμόδιο  γραφείο  τ'  ουρανού. 

ΑΝΕΣΤΗΣ:  Αίτηση...  έκανες  αίτηση; 

ΣΑΒΒΑΣ:  Και  βέβαια  έκανα  αίτηση,  και  μάλιστα  γραπτή  και 
χαρτοσημασμένη . 

ΑΝΕΣΤΗΣ:  Με  ουράνιο  χαρτόσημο; 

ΣΑΒΒΑΣ:  Ακριβώς,  για  να  'ναι  έγκυρη.  Έπειτα  την  κατέθεσα 
και  φρόντισα  να  πάρω  αριθμό  πρωτοκόλλου  (παίρνει  μεζέ). 
Ξέρεις  τι  γίνεται;  Μπορεί  να  παραπέσει  η  αίτηση  σου  πουθενά 
και  να  σου  πούνε  μετά:  «εμείς  δεν  έχουμε  ιδέα».  Έτσι  είναι 
όλες  αυτές  οι  ουράνιες  υπηρεσίες.  Τελοσπάντων  η  αίτηση  μου 
έφτασε  μέχρι  το  θεό.  Με  δέχτηκε  αμέσως  (χτυπά  εμφαντικά 
το  χέρι  του  στο  τραπέζι).  Δε  χρειάστηκε  να  περιμένω  στους  ου- 
ράνιους διαδρόμους  πάνω  από  'να  τέταρτο.  Φυσικά  ήταν  το  θέ- 
μα που  τους  ξύπνησε  το  ενδιαφέρον.  Συγκινήθηκε,  και  πριν  α- 
νοίξω καλά  καλά  το  στόμα  μου  είχαν  αρχίσει  δάκρυα  να  κυ- 
λούν στα  θεϊκά  του  μάγουλα  (πιάνει  το  ποτήρι  του).  Λίγο  κρα- 
σί; 

ΑΝΕΣΤΗΣ,  με  σπουδή:  Συμπάθα  με,  άγιε  μου,  ξεχάστηκα  (βάζει 
κρασί). 

ΣΑΒΒΑΣ:  Μη  το  γεμίζεις.  Δεν  έχω  σκοπό  να  μεθύσω.  Έπειτα 
πρέπει  να  πίνουμε  πάντα  με  μέτρο. 

ΑΝΕΣΤΗΣ:  Όπως  θέλεις,  άγιε  μου,  μα  είναι  και  συνήθεια  ξέ- 
ρεις. Άλλος  πίνει  με  το  ποτήρι,  άλλος  πίνει  με  τη  μισή.  Ο 
μακαρίτης  ο  πατέρας  μου  λόγου  χάρη,  είχανε  να  το  λένε  πόσο 

έπινε.  Από  τα  πιο  γερά  ποτήρια  του  τόπου  μας.  Άντε  στην  υ- 
γειά μας. 

ΣΑΒΒΑΣ:  Στην  υγειά  μας  και  τα  όπλα  μας. 

ΑΝΕΣΤΗΣ:  Στα  όπλα  μας  είπες,  άγιε  μου; 

ΣΑΒΒΑΣ:  Ναι,  στα  όπλα  της  ευλάβειας. 

ΑΝΕΣΤΗΣ:  Αυτό,  ναι.  Γεια  στο  στόμα  σου.  Στα  όπλα  μας,  στη 
νίκη.  (Στον  εαυτό  του.)  Ποιος  το  'πε  αυτό;  Από  ποιον  τ'  άκου- 
σα; Α  ναι,  τώρα  θυμάμαι.  Λοιπόν,  λοιπόν  τι  έγινε  παρακάτω; 

ΣΑΒΒΑΣ:  Είχαμε  μείνει  εκεί  που  ο  καλός  θεός  συγκινήθηκε. 

ΑΝΕΣΤΗΣ:  Συγκινήθηκε  ε;  Για  φαντάσου,  βρε  παιδί  μου.  Συγκι- 
νήθηκε ο  θεός  για  μένα!  (Σηκώνεται  ταπεινά.)  Κι  εγώ  ο  καη- 
μένος είμαι  ένας  ανθρωπάκος.  Σάμπως  λιγόστεψε  ο  κόσμος  που 
πέθανα; 

ΣΑΒΒΑΣ,  του  κάνει  νόημα  να  καθησει:  Πρόσεξε  κάτι,  τέκνον 
μου.  Σωστά  βέβαια  μίλησες,  ένας  ανθρωπάκος  είσαι  και  μάλι- 
στα γέρος  και,  επί  τη  ευκαιρία,  πόσων  χρόνων  είσαι,  μπάρμπ' 
Ανέστη; 

ΑΝΕΣΤΗΣ:  Να  σου  πω  την  αλήθεια  δεν  καλοθυμάμαι.  Πάντως 
ξέρω  καλά  πως,  όταν  ζούσε  η  μακαρίτισσα  η  γυναίκα  μου,  την 
περνούσα  εφτά  χρόνια.  Α  ναι,  και  κάτι  άλλο.  Την  αδελφή  μου 
τη  μικρότερη,  που  'ναι  παντρεμένη  κάτου  στο  Βόλο  κι  έχει  ο- 
χτώ παιδιά,  την  περνάω  τέσσερα  χρόνια. 

ΣΑΒΒΑΣ:  Τελοσπάντων,  τελοσπάντων,  η  ηλικία  δεν  έχει  και 
τόση  σημασία  με  του  θεού  τα  μέτρα,  αλλά  μια  και  μιλάμε 
τώρα  σαν  άνθρωποι,  θέλω  να  πω  πως  δικαιολογημένα  θα  'λεγε 
κανείς:  «Τα  'χε  φάει  τα  ψωμιά  του  ο  παππούλης». 

ΑΝΕΣΤΗΣ:  Έτσι,  ε;  Λοιπόν,  άγιε  μου,  αν  έπαιρνε  κανέναν  το 
αυτί  μου  να  το  λέει  αυτό,  θα  του  'σπαζα  τα  μούτρα.  Όλα  κι 
όλα,  εμένα  το  λέει  η  καρδιά  μου,  έχω  κουράγιο  να  φτάσω  τα  ε- 
κατό (φαίνεται  συγχυσμένος).  Ακούς  εκεί! 

ΣΑΒΒΑΣ:  Ναι,  μα  έλα  που  δε  σε  ρωτάνε  οι  άλλοι.  Μόλις  σε 
δούνε  κι  άσπρισες  σου  λένε  κατάμουτρα:  «Άντε,  εσύ  τώρα  ξο- 

φλησες,  κάνε  πέρα,  Τόπο^στα  νιάτα».  Αλλ'  ας  μη  φεύγουμε 
απ'  το  θέμα  μας.  Ωραία,  εσύ,  το  'παμε,  είσαι  ένας  ανθρωπά- 
κος, μα  είσαι  και  παιδί  του  καλού  θεού,  κι  ο  θεός  αγαπάει  τα 
καλά  παιδιά  του.  Έπειτα,  μήπως  πέθανες  όπως  έπρεπε; 

ΑΝΕΣΤΗΣ:  Και  γιατί;  Πέσανε  κάτι  σφαίρες  μπαμ  μπαμ  και 
πάρ'  τον  κάτω  το  μπάρμπ'  Ανέστη...  τέζα!  Τι  'θελες  να  τις 
κάνω  τις  σφαίρες  σα  μου  τις  ρίξανε;  Σφαίρες  είναι  αυτές,  δεν 
είναι  στραγάλια. 

ΣΑΒΒΑΣ:  Αυτοί  που  σε  σκότωσαν,  παιδί  μου,  ήταν  φιλοξενούμε- 
νοι σου.  Είχαν  ζητήσει  τη  φιλοξενία  σου  κι  εσύ  τους  δέχτηκες. 

ΑΝΕΣΤΗΣ:  Ναι,  είν'  αλήθεια.  Τα  λυπήθηκα  τα  καημένα  τα 
παίδια,  έτσι  που  τα  είδα  ξεθεωμένα  από  την  πείνα  και  το  δρό- 
μο ράγισε  η  καρδιά  μου.  Εδώ  που  τα  λέμε,  βέβαια,  ήταν  και 
τα  πιστόλια  τους  στη  μέση. 

ΣΑΒΒΑΣ:  Τους  δέχτηκες  με  την  καλή  σου  την  καρδιά. 

ΑΝΕΣΤΗΣ:  Τους  φίλεψα  το  φαΐ  και  το  κρασί  μου. 

ΣΑΒΒΑΣ:  Ήπιες  μαζί  τους. 

ΑΝΕΣΤΗΣ:  Ναι,  για  να  μην  τους  χαλάσω  το  χατήρι. 

ΣΑΒΒΑΣ:    Επαιξες  την  κιθάρα  σου  για  χάρη  τους. 

ΑΝΕΣΤΗΣ:  Κι  αυτό  το  έκανα. 

ΣΑΒΒΑΣ:  Κι  υστερ'  απ'  ολα  αυτά  εκείνοι  οι  ποταποί  σηκώνονται 
και  σε  σκοτώνουν. 

ΑΝΕΣΤΗΣ:  Τι  να  κάνουν  οι  καημένοι;  Νόμισαν  πως  τους  πρόδω- 
σα. 

ΣΑΒΒΑΣ:  Κακώς.  Αμ'  το  άλλο,  το  άλλο;  Ά-κ,ουσον  άχουσοΊ.  Εί- 
χαν σκοπό  οι  ανόσιοι  να  εκμεταλλευτούνε  το  πτώμα  σου. 

ΑΝΕΣΤΗΣ,  σα  ν '  ανατριχιάζει:  Μπρ...  πτώμα. 

ΣΑΒΒΑΣ:  Να  σε  κάνουν  ήρωα  τους,  να  σου  φορέσουν  τη  στολή 
τους  και  να  σε  θάψουνε  μ'  αυτή. 

ΑΝΕΣΤΗΣ,  (διασκεδάζοντας:  θα  μου  πήγαινε,  άραγε; 

ΣΑΒΒΑΣ,  τινάζεται  απ'  το  κάθισμ,ά  του:  Νιώθεις  λοιπόν  πως  με 
κατέλαβε  ιερή  αγανάκτηση. 

ΑΝΕΣΤΗΣ:  Και  με  το  δίκιο  σου. 

ΣΑΒΒΑΣ:  Ακούς  εκεί  να  θέλουν  να  σφετερισθούν  ένα  πτώμα,  κάτι 
που  μόνον  ο  θεός  έχει  δικαίωμα  να  το  κάνει.  Είπα  να  τους  τι- 
μωρήσω εγώ  κι  είχα  τον  τρόπο  μου,  μα  σκέφτηκα  πως  αυτό 
μόνον  ο  θεός  μπορεί  να  τ'  αποφασίσει  (ξανακάθεται). 

ΑΝΕΣΤΗΣ:  Ο  θεός  όλα  τα  μπορεί. 

ΣΑΒΒΑΣ:  Έπειτα  σκέφτηκα  εσένα. 

ΑΝΕΣΤΗΣ:  Και  ήμουνα,  φαντάσου,  πεθαμένος! 

ΣΑΒΒΑΣ:  Σκέφτηκα. . .  Αν  μπορούσαν  ν'  αναστήσω  αυτόν  τον  άν- 
θρωπο, αν  μπορούσα. 

ΑΝΕΣΤΗΣ,  συγκινημένος:  Ακόμα  δε  μπορώ  να  το  πιστέψω,  σαν 
όνειρο  μου  φαίνεται. 

ΣΑΒΒΑΣ:  Κι  έπειτα  σκέφτηκα... 

ΑΝΕΣΤΗΣ:  Μα  δεν  κουράστηκες,  άγιε  μου,  να  σκέφτεσαι;  Εμέ- 
να, άμα  σκεφτώ  πολύ  με  πιάνει  το  κεφάλι  μου. 

ΣΑΒΒΑΣ:  Είπα  στον  εαυτό  μου:  «Δεν  κάνεις  μια  αίτηση  στον  κα- 
λό θεό,  να  του  ζητήσεις  τη  χάρη  ν'  αναστήσεις  αυτό  το  καλό 
γεροντάκι,  να  το  στήσεις  πάλι  στα  πόδια  του,  και  να  διώξεις 
μακριά  τους  κακούς  ανθρώπους  που  μαγαρίζουνε  το  σπίτι  του;». 

ΑΝΕΣΤΗΣ:  Ποιος  το  περίμενε,  ποιος  το  περίμενε! 

ΣΑΒΒΑΣ:  Κι  έτσι  ακριβώς  έγινε  (σ-ηκώνεται).  Ηήγα  και  στάθη- 
κα μπροστά  στο  θεό.  (Σηκώνει  τα  χέρια  του  παρακλητικά.) 
«Μεγαλοδύναμε»,  του  είπα,  «ήρθα  να  σου  προσπέσω  ταπεινά 
και  να  σε  παρακαλέσω  να  φανερώσεις  άλλη  μια  φορά  πόσο  σο- 
φός και  δίκαιος  είσαι,  πατέρας  στοργικός  όλων  των  φτωχών 
και  των  κατατρεγμένων,  ελεήμων  και  φιλάνθρωπος  εις  τους 
αιώνας  των  αιώνων...». 

ΑΝΕΣΤΗΣ:  Αμήν. 

ΣΑΒΒΑΣ:  Και  τότε  που  λες  ο  θεός,  κουνώντας  ανυπόμονα  τα 
χέρια  του  και  σφουγγίζοντας  τα  δάκρυα  του,  μιου  είπε:  «Καλά, 
καλά...  αυτά  τα  ξέρω,  στο  θέμα  σου,  παιδί  μου,  στο  θέμα 
σου». 

ΑΝΕΣΤΗΣ:  Έτσι  μπράβο,  σβέλτες  δουλειές. 

ΣΑΒΒΑΣ:  Καί  τότ'  εγώ  είπα:  «Μεγαλοδύναμε,  στον  τόπο  που 
γεννήθηκα,  στον  τόπο  που  σε  λάτρεψα,  έγινε  ένα  αποτρόπαιο 
έγκλημα.  Σκοτώθηκε  φρικτά  ένας  αθώος.  Δώσ'  μου  τη  χάρη 
παντοδύναμε,  να  τον  αναστήσω».  Δεν  καλοθυμάμαι  τι  έγινε 
μετά,  θαρρώ  πως  τα  μάτια  του  θεού  αντί  για  δάκρυα  πέταξαν 
τώρα  αστραπές  οργής  για  τους  απαίσιους  δολοφόνους  σου.  Εν 
πάση  περιπτώσει,  έφυγα  με  την  άδεια  στην  τσέπη.  Έφυγα 
από  τον  ουρανό  και  ήρθα. 

ΑΝΕΣΤΗΣ:  Και  πώς  ήρθες; 

ΣΑΒΒΑΣ:  Αόρατος.  Στάθηκα  από  πάνω  σου  κι  απλώνοντας  τα 
χέρια  μου  (απλώνει  τα  χέρια  του.Ό  μπάρμπ'  Ανέστιης  στηκώνε- 
ται  αυθόρμητα  και  του  φιλά  το  χέρι). 

ΑΝΕΣΤΗΣ:  Την  ευχή  σου.  (Ο  άγιος  τον  ευλογεί,  κι  ο  μπάρμπ'  Α- 
νέστης ξανακάθεται.) 

ΣΑΒΒΑΣ:  Η  πνοή  του  θεού  πέρασε  που  λες  από  τα  χέρια  μου  κι 
άρχισε  να  ζεσταίνει  το  κορμί  σου.  Εδώ  πρέπει  να  κάνω  μια  πα- 
ρέκβαση. Ενας  από  τους  στρατιώτες  που  φρουρούσαν  την  πόρ- 
τα σου  άρχισε  να  νιώθει  τι  γίνεται. 

ΑΝΕΣΤΗΣ:  Την  ώρα  που  μ'  ανάσταινες; 

ΣΑΒΒΑΣ:  Ναι.  Χωρίς  να  μπορεί  να  δει  βέβαια  τι  γίνεται,  έβλε- 
πε, έβλεπε... 

ΑΝΕΣΤΗΣ:  Τι  μου  λες; 

ΣΑΒΒΑΣ:  Ναι,  μ'  αυτά  είναι  ζητήματα  παραψυχολογίας.  Δεν  ε- 
πιμένω. Ύστερα  που  λες  η  πνοή  του  θεού  σου  'δωκε  κίνηση, 
ζωντάνεψε  τα  μάτια  σου,  σε  ξύπνησε,  σηκώθηκες  επάνω. 

ΑΝΕΣΤΗΣ:  Μ'  ένα  κεφάλι  τόσο!  (Κάνει  μια  εκφραστική  κίνη- 
ση.) 

ΣΑΒΒΑΣ:  Βγήκες  έξω  κι  οι  εχθροί  σου  το  'βαλαν  στα  πόδια  σα 
λαγοί. 

ΑΝΕΣΤΗΣ:  Φεύγουν  κι  ακόμα  φεύγουν. 

ΣΑΒΒΑΣ,  ξανακάθεται  κάπως  κουρασμένος:  Αχ,  σα  να  μην  είμαι 
στα  καλά  μου. 

ΑΝΕΣΤΗΣ:  Λίγο  κρασάκι  ακόμΐΛ,  άγιε  μου; 

ΣΑΒΒΑΣ:  Αν  θέλεις  (κοιτά  το  ρολόι  του,  σιηχώνεται).  Πρέπει  να 
πηγαίνω  αμέσως.  Άργησα  κιόλας.  Πω  πω  πω,  μου  διέφυγε. 
Έχουμε  συνεδρίαση  σήμερα. 

ΑΝΕΣΤΗΣ:  Συνεδρίαση; 

ΣΑΒΒΑΣ:  Ναι,  για  κάποια  μπερδεψοδουλειά  ανάμεσα  στον  Άγιο 
Μάμαντα  και  τον  Όσιο  Πατάπιο.  Πού  να  στα  λέω  τώρα... 

ΑΝΕΣΤΗΣ:  Αφού  πρέπει  να  πηγαίνεις,  άγιε  μου,  τι  να  κάνουμε. 
Να  ξέρεις  όμως  πως  πολύ  τη  φχαριστήθηκα  την  παρέα  σου 
(στηχώνεται) .  Κρίμα  μόνο  που  δεν  είχα  να  σε  φιλέψω  τίποτ' 
άλλο. 

ΣΑΒΒΑΣ:  Μπα,  δεν  πειράζει,  υγεία  να  'ναι. 

ΑΝΕΣΤΗΣ:  Πολύ  σωστά.  Άγια  μίλησες.  Τγεία...  το  κυριότερο. 
Υγεία  και  καλή  καρδιά. 

ΣΑΒΒΑΣ:  Εσύ  καθώς  βλέπω,  μπάρμπ'  Ανέστη  μου,  έχεις  καρδιά 
περβόλι. 

ΑΝΕΣΤΗΣ:  Περβόλι,  λέει;  Ολόκληρος  μπαξές  με  λογιών  λογιών 
λούλουδα  και  μυριστικά,  από  βασιλικό  μέχρι  μολόχα. 

ΣΑΒΒΑΣ:  Την  ευχή  μου  να  χεις.  Πίστευε  στον  καλό  θεό  και  μη 
φοβάσαι  τίποτα. 

ΑΝΕΣΤΗΣ:  Κάθε  βραδάκι,  προτού  να  κοιμηθώ,  όλο  και  κάτι  δια- 
βάζω από  τη  σύνοψη. 

ΣΑΒΒΑΣ:  Μπράβο,  σου  συνιστώ  το  Απόδειττνο  Μικρό. 

ΑΝΕΣΤΗΣ:  Αυτό  μ'  έφαγε. 

ΣΑΒΒΑΣ:  Τι  είπες,  τέκνον  μου; 

ΑΝΕΣΤΗΣ:  Τίποτα.  Κάτι  για  τους  πεθαμένους.  Δηλαδή,  θέλω 
να  πω...  για  μένα,  προτού  μ'  αναστήσει  η  χάρη  σου. 

ΣΑΒΒΑΣ:  Πρώτα  ο  θεός.  Άντε  λοιπόν,  εγώ  πηγαίνω  και  πρόσε- 
ξε. Όποιος  χτυπήσει  την  πόρτα  σου,  θα  τους  ανοίξεις  χωρίς 
φόβο.  Αν  σε  ξανασκοτώσουν,  εδώ  είμαι  εγώ. 

ΑΝΕΣΤΗΣ:  Εντάξει,  μείνε  ήσυχος. 

ΣΑΒΒΑΣ:  Η  ειρήνη  του  θεού  μαζί  σου.  (Σκοτάδι.) 

ΣΚΗΝΗ  ΠΕΜΠΤΗ 

Ο  μ,πάρμπ'  Ανέστης  κοιμάται  στο  τραπέζι  του,  όπως  τον  α- 
φτησαμε  στο  τέλος  ττης  πρώττης  σκηνής.  Φαίνεται  πως  ονειρεύε- 
ται, γιατί  τον  ακούμε  να  μουρμουρίζει. 

ΑΝΕΣΤΗΣ:  -Πάει,  χάθηκε  σαν  καπνός.  (Ξυπνά,  σηκώνει  το  κε- 
φάλι του,  κοιτά  εμπρός  του  ζαλισμένος.)  Χάθηκε.  (Κοιτά  γύ- 
ρω του  την  κάμαρα.  Αναπηδά.  Στηρίζεται  με  τα  8υο  του  χέρια 
στο  τραπέζι.)  Όνειρο  ήταν.  Ονειρεύτηκα  (σηκώνεται  πιο  ήσυ- 
χα). Α...  ήταν  όνειρο  λοιπόν.  Με  πήρε  ο  ύπνος  στο  τραπέζι 
ποιος  ξέρει  για  πόση  ώρα!  (Κοιτά  το  ρολόι  του.)  Χμ...  δώδεκα 
κιόλας.  Κι  ακόμα  να  (ττρώσω.  Παράξενο  όνειρο!  Πρώτη  μου 
φορά  είδα  στον  ύπνο  μου  τέτοια  πράματα.  Κύριε  ελέησον! 
Κρίμα  να  μην  έχω  τη  μακαρίτισσα  να  μου  τα  ξηγήσει.  Εκείνη 
ήταν  άσσος  σ'  αυτά.  Σωστός  Καζαμίας.  Για  φαντάσου!  Με 
σκοτώνουν,  λέει,  κι  έπειτα  ο  Άγιος  Σάββας  ο  Μικρός  μ'  ανα- 
σταίνει. Μα  ποιος  είν'  αυτός;  Δεν  τον  ξέρω.  Για  στάσου!  Μπο- 
ρεί να  μ'  ακούσει  τούτη  τη  στιγμή.  Συμπάθα  με,  άγιε  μου,  αν 
μ'  ακούς,  μα  τα  'χω  χαμένα.  Τέτοιο  όνειρο  πρώτη  μου  φορά. 
Μα  τι  να  πιστέψεις;  Πως  σε  σκοτώνουν  στα  καλά  καθούμενα  κι 
έπειτα  πως  σ'  ανασταίνουν;  Δεν  είμαστε  καλά.  Γιατί,  τελο- 
σπάντων,  το  ένα  κάτι  πάει  κι  έρχεται.  Άνθρωποι  είμαστε. 
Μας  σκοτώνουν.  Μα  το  άλλο,  σα  λίγο  πονηρό  μου  φαίνεται. 
Να  σ'  αναστήσουν...  Γίνονται  τέτοια  πράματα  σήμερα;  Κι  ό- 
μως, τα  όνειρα,  λέει,  είναι  προφητικά,  σου  μηνάνε,  λέει,  τι  θα 
σου  τύχει.  Λες  να  'ναι  και  το  δικό  μου  όνειρο  τέτοιο;  Να  με 
σκοτώσουν...  μπρ...  όχι,  δε  θέλω,  δε  θέλω  (ταχτοποιεί το  τρα- 
πέζι του).  Μπερδεμένα  πράματα,  πολύ  μπερδεμένα  (χτύπημα 
στην  πόρτα).  Ποιος  διάολος  είναι  τέτοια  ώρα;  (θυμάται.)  Αα 
το  όνειρο!  (Φέρνει  το  χέρι  στο  στόμα  με  αμηχανία.)  Και  τώρα 
τι  να  κάνω;  (Λεύτερο  χτύπημα.)  Ο  άγιος  μου  'πε  ν'  ανοίξω  χω- 


40  ΓΙΩΡΓΟΥ  ΔΑΝΙΗΛ 


ρις  φόβο.  (Το  σκέπτεται  λίγο.  Με  απόφαστη.)  Όχι,  όχι,  δε  θ' 
ανοίξω,  θα  πολεμήσω  (χτύπημα  τρίτο  πιο  δυνατό).   Όμως  με 
τι;  Κάτι  θα  βρω  στην  κουζίνα,  θα  οχυρωθώ  εκεί. 
ΦΩΝΗ  (Απόξω):  Ανοίχτε  αμέσως,  θα  σπάσουμε  την  πόρτα. 
ΑΝΕΣΤΗΣ:  Δεν  ανοίγω,  είναι  αργά. 
ΦΩΝΗ  (Απόξω):  θα  σπάσουμε  την  πόρτα. 

ΑΝΕΣΤΗΣ:  Αν  σας  βαστάει,  σπάστε  την  (κάποιος  σπρώχνει  την 
πόρτα),  θα  μπω  στην  κουζίνα,  θα  οχυρωθώ  εκεί.  Και  θα  πο- 
λεμήσω (είν'  έτοιμος  να  μπει  στην  κουζίνα).  Αα  δεν  την  ξανα- 
παθαίνω  εγώ.  Με  συμπαθάς,  άγιε  μου,  αλλά  δε  θα  σου  κάνω 
το  χατήρι  να  μ'  αναστήσεις.  Τι  δηλαδή...  θα  πεθάνω  εγώ  για 
να  κάνεις  εσύ  τη  δουλειά  σου;  Δε  γίνεται,  όχι,  δε  γίνεται 
(μπαίνει  στην  κουζίνα  ενώ  η  πόρτα  τραντάζεται  από  τα  χτυ- 
πήματα. Σκοτάδι). 

ΤΕΛΟΣ 

ΤΑ  ΠΡΟΣΩΠΑ  ΤΟΥ  ΕΡΓΟΥ 

Ο  κυρ  Σταμάτης,  45  χρονών 

Η  κυρά  Φανή,  50  χρονών 

Η  Μερόπη,  περίπου  30  χρονών 

Ο  κυρ  Αντώνης,  περίπου  40  χρονών 

ΤΟ  ΣΚΗΝΙΚΟ 

Μια  λαϊκή  αυλ-η,  στην  Α&ηνα,  με  8υο  πεζούλια  και  μερικά 
σκαμνιά.  Κάπου  εκεί  αφημένη  και  μια  αθλητική  εφημερίδα. 

Ακούγονται  απέζω  φωνές  παιδιών):  Παιδιά,  ο  κυρ  Αντώνης... 
έρχεται  ο  κυρ  Αντώνης.  (Ρυθμικά.)  Κυρ  Αντώνη...  κυρ  Αντώνη... 
έλα  να  παίξουμε,  κυρ  Αντώνη.  (Σιωπή.  Φαίνεται  πως  ο  κυρ  Α- 
ντώνης τους  λέει  κάτι  που  δεν  το  ακούμε.  Έπειτα  δυνατά):  Ζή- 
τω...! (Ρυθμικά.)  Κυρ  Αντώνη  μ.ου,  σ'  αγαπούμε  και  μαζί  σου  τ' 
άστρα  μετρούμε...  (Σβήνουν  οι  φωνές,  ενώ  ο  κυρ  Σταμάτης  βγαί- 
νει απ'  την  πόρτα  του  στην  αυλή  με  πυτζάμες  και  παντούφλες, 
τρίβοντας  τα  μάτια  του. 

ΣΤΑΜΑΤΗΣ:  Μωρέ,  μπράβο...  άκου  άκου  φασαρία  που  κάνουν  τ' 
αφιλότιμα,  σηκώσανε  τον  κόσμο  στο  ποδάρι! 

ΦΑΝΗ,  βγαίνει  απ'  τη  δίκη  της  πόρτα  μ'  ένα  πλεχτό  στα  χέρια: 
Πάλι  σε  ξυπνήσανε  τα  παιδιά,  κυρ  Σταμάτη; 

ΣΤΑΜΑΤΗΣ:  Μα  δεν  άκουσες  τι  γίνηκε  τώρα  δα...  πανζουρλι- 
σμός! Τι  τα  πιάνει  κι  αυτή  την  ώρα  μάλιστα...  δεν  έχουνε  μα- 
νάδες να  τα  μαζέψουνε;  (Κάθεται  στο  πεζούλι.) 

ΦΑΝΗ:  Έτσι  εύκολα  μαζεύονται,  θαρρείς,  τα  παιδιά,  κυρ  Στα- 
μάτη μου...  δεν  έχεις  εσύ  και  δεν  ξέρεις. 

ΣΤΑΜΑΤΗΣ:  Μωρέ,  ας  είχα  εγώ  και  σου  'λεγα...  θα  'πεφτε  ξύ- 
λο μετά  μουσικής.  (Παίρνει  ράθυμα  ττην  εφημερίδα.)  Μα  για 
ποιον  Αντώνη  λέγανε...  τον  κυρ  Αντώνη  το  μάστορα  που  'χου- 
με  δω  μέσα; 

ΦΑΝΗ:  Ναι,  γεια  σου.  Δεν  το  ξέρεις;  Έχουνε  τρελαθεί  μαζί  του 
τα  παιδιά.  Κάθε  τέτοια  ώρα  που  γυρνάει  απ'  τη  δουλειά  του... 
συναγερμός!  Ορμούνε  απάνω  του...  τον  αρπάνε  από  τα  ρούχα, 
και  πού  να  ξεκολλήσουν...! 

ΣΤΑΜΑΤΗΣ:  Μα  τι,  λόγο  κάθεται  και  βγάζει  στα  πιτσιρίκια  ο 
ευλογημένος; 

ΦΑΝΗ:  Καλέ,  παραμύθια  τους  λέει.  (Κάθεται  σ'  ένα  σκαμνί.) 
Σου  ξεφουρνίζει  κάτι  ιστορίες  που  ούτε  η  μακαρίτισσα  η  θεια 
μου  η  Γιαννούλα,  θιος  σχωρέστηνε,  δε  θα  μπορούσε  να  σκεδιά- 
σει.  Και  τι  όμορφα  που  τα  λέει!  Αφού  κι  εγώ,  ανοίγει  η  καρ- 
διά μου  να  τον  ακούω  αυτόν  τον  άνθρωπο!  Πού  τα  βρίσκει; 

ΣΤΑΜΑΤΗΣ:  Έπρεπε  να  το  φανταστώ.  Αφού  τις  λέει  και  σε  μας 
τις  ιστορίες  του  γιατί  να  μην  τις  πει  στα  πιτσιρίκια;  Μα  πού 
είναι  τώρα,  πού  πήγανε;  Δεν  ακούω  τίποτα  απ'  έξω. 

ΦΑΝΗ:  θα  τον  τράβηξαν  μέχρι  το  ζαχαροπλαστείο  να  τους  τρα- 
τάρει τίποτα.  Είναι  βλέπεις  και  γαλαντόμος.  Έτσι  σκορπάει 
τα  λεφτά  του,  στα  δώρα  και  το  κρασί. 

ΣΤΑΜΑΤΗΣ:  Α,  ναι,  στο  γ.^(χσ[  είναι  πολύ  μερακλής  ο  κυρ  Α- 
ντώνης, από  τους  λίγους  ανθρώπους  που  ξέρουνε  να  πίνουνε, 
τον  έχω  κάνει  παρέα  και  τον  ξέρω,  στο  κρασί  δεν  το  'νε  πιάνει 
κανείς,  σου  παρουσιάζει  κάτι  πράματα...! 

ΦΑΝΗ:  Δε  βαριέσαι,  κυρ  Σταμάτη  μου,  ή  μεθυσμένος  ή  ξεμέθυ- 
στος,  αυτός  μάτια  μου  ζει  σ'  έναν  άλλον  κόσμο.  Κι  όταν  ακόμα 
σου  μιλάει  για  τις  πίκρες  του,  λες  και  το  πάει  αλλού,  σαν  ο- 
νειροπαρμένος δείχνει. 

ΣΤΑΜΑΤΗΣ:  Βέβαια,  ό,τι  και  να  πεις,  είναι  παράξενος  άνθρω- 
πος! Μα  πόθε  κρατάει  η  σκούφια  του  αλήθεια; 

ΦΑΝΗ:  Σάματις  ξέρω  κι  εγώ;  Κάτι  μου  'χε  'Κζ'^ο\ί.ί•νο  κάποτε... 

πως  τάχα  η  μάνα  του  απόθανε  στη  γέννα,  πως  ο  πατέρας  του 
δεν  του  στάθηκε  καλός,  μ.α  δε  θυμούμαι  τίποτ'  άλλο.  Εδώ  σε 
τούτη  την  αυλή  έχει  από  πέρσι  τον  Απρίλη,  κι  όλους  αυτούς 
τους  μήνες,  αν  το  πρόσεξες,  δε  σήκωσε  κεφάλι  απ'  τη  δουλειά 
του,  ούτε  μια  μέρα.  Σα  σκυλί  δουλεύει.  Και  να  πεις  πως  έχει 
φαμίλια  να  ζήσει...  έτσι  τα  σκορπάει! 

ΣΤΑΜΑΤΗΣ:  Παράξενος  άνθρωπος...! 

ΦΑΝΗ:  Ένα  πρωί  έτυχε  να  περάσω  από  'να  8ρ6μο  και  κει  τον 
πήρε  το  μάτι  μου  την  ώρα  που  δούλευε  σε  μια  πολυκατοικία. 
Να  τόνε  βλέπεις  να  πηδάει  τις  σκαλωσιές  σα  ζαρκάδι...  Στά- 
θηκα από  κάτω  και  τόνε  κοίταζα,  μέχρι  που  μ'  είδε,  κατέβηκε, 
είπε  να  με  κεράσει  καφέ.  Κυρ  Αντώνη  μου,  του  λέω,  χαρά  στη 
γυναίκα  που  θα  σε  πάρει,  τέτοιο  δουλευτή  ποια  δε  θα  τον  ήθε- 
λε; Εκεί  σα  να  συννέφιασε  το  πρόσωπο  του.  Έμεινε  λίγη  ώρα 
σιωπηλός,  κι  έπειτα  γύρισε  και  μου  'πε:  «Μη  με  κοιτάς  που 
παλεύω  έτσι,  κυρά  Φανή.  Δεν  είναι  για  το  ψωμί,  ούτε  θα  'ναι 
για  τη  γυναίκα,  αν  είναι  τυχερό  μου  να  παντρευτώ...  Εγώ 
δουλεύω  για  το  μεράκι». 

ΣΤΑΜΑΤΗΣ:  Για  το  μεράκι,  ε. . . ! 

ΦΑΝΗ:  Ναι,  έτσι  ακριβώς,  για  το  μεράκι! 

ΣΤΑΜΑΤΗΣ:  Κάτι  του  λείπει  αυτουνού  του  ανθρώπου...  κάτι  του 
λείπει! 

ΦΑΝΗ:  θέλει  και  ρώτημα,  κυρ  Σταμάτη  μου,  αυτό  του  λείπει• 
μια  γυναίκα. 

ΣΤΑΜΑΤΗΣ:  Λες  να  'ν'  αυτό; 

ΦΑΝΗ:  Αυτό  ναι,  κι  ας  μη  το  καταλαβαίνει.  Τι  τα  θες,  κυρ 
Σταμάτη  μου.  Η  μοναξιά  είναι  δύσκολη!  Να  μην  έχεις  έναν 
άνθρωπο  δίπλα  σου,  να  σου  παρασταθεί  στον  πόνο  σου;  Μα  και 
να  σου  ράψει  ένα  κουμπί,  που  λέει  ο  λόγος,  να  σου  ψήσει  τον 
καφέ.  Βάζω  στοίχημα  πως  να,  τώρα  θα  βγει  κι  η  γυναίκα  σου 
με  τα  φλυτζάνια. 

ΣΤΑΜΑΤΗΣ:  Μπα...  λείπει  από  νωρίς  στην  αδελφή  της  που  'ναι 
αδιάθετη.  Απόψε  είμαι  μπεκιάρης. 

ΦΑΝΗ:  Βλέπεις,  αν  ήταν  εδώ  η  Ερασμία,  θα  'χες  τώρα  τον  ω- 
ραίο καφέ  σου.  Μα  μη  στεναχωριέσαι,  όπου  να  'ναι  θα  βγει  η 
Μερόπη  να  κάνει  τον  καφέ  σ'  όλους  μας.  Αχ,  να,  πάρε  και 
τούτη  την  κοπέλα  για  παράδειγμα.  Χρυσή  καρδιά,  κι  ακόμα 
ανύπαντρη ! 

ΣΤΑΜΑΤΗΣ:  Ε,  θά  'ρθει  κι  η  δική  της  ώρα. 

ΦΑΝΗ:  Μακάρι,  γιατί  'ναι  καλό  κορίτσι.  Μα  ποιος  να  την  κοι- 
τάξει κι  αυτήν,  έτσι  που  έμεινε  πεντάρφανη!  Αχ,  είναι  κακό  να 
μένεις  [ΐ.ονά.γρς  σου  στη  ζωή.  (Μπαίνει  ο  κυρ  Αντώνης  με  το 
σακάκι  του  ριγμένο  στον  ώμο.  Φαίνεται  κουρασμένος.) 

ΑΝΤΩΝΗΣ:  Καλησπέρα! 

ΣΤΑΜΑΤΗΣ:  Καλησπέρα! 

ΦΑΝΗ:  Καλησπέρα! 

ΣΤΑΜΑΤΗΣ:  Τι  γίνεσαι,  κυρ  Αντώνη,  σου  αδειάσανε  πάλι  τις 
τσέπες  τα  πιτσιρίκια; 

ΑΝΤΩΝΗΣ,  χαμογελάει:  Δε  βαριέσαι,  αν  είναι  να  δίνω  σε  κά- 
ποιον, ας  είναι  τα  παιδιά.  Ξέρουν  εκείνα  να  παίρνουν. 

ΣΤΑΜΑΤΗΣ:  Κάτι  βαρύθυμο  σε  βλέπω,  θα  δούλεψες  πολύ  σήμε- 
ρα. 

ΑΝΤΩΝΗΣ,  κοιτάει  ένα  γύρω  για  να  ζρει  κάπου  να  καθησει: 
Ναι,  δούλεψα  και  σήμερα...  πολύ. 

ΦΑΝΗ:  Κάτσε,  κυρ  Αντώνη  μου,  εδώ,  να  πάρεις  μιαν  ανάσα. 
(Αυτός  πάει  να  καθησει  στο  άλλο  πεζούλι.)  Να,  όπου  να  'ναι 
θα  βγει  η  Μερόπη  να  μας  ψήσει  τον  καφέ.  Καλή  της  ώρα  η 
καημένη.  Χρυσή  καρδιά!  (Σηκώνεται.)  Ηάω  κι  εγώ  να  φέρω 
μια  καρέκλα,  δε  με  βολεύει  το  σκαμνί.  (Βγαίνει.) 

ΣΤΑΜΑΤΗΣ:  Πώς  πάει  η  δουλειά;  Μου  φαίνεται  πως  το  παρά- 
κανες πια,  κυρ  Αντώνη,  παραδουλεύεις. 

ΑΝΤΩΝΗΣ,  στοχαστικά:  Ναι,  έτσι  λένε. 

ΣΤΑΜΑΤΗΣ:  Τι  χτίζετε  τώρα  με  το  συνεργείο; 

ΑΝΤΩΝΗΣ:  Μια  πολυκατοικία,  στην  οδόν  Ευριπίδου.  Μα  πάει, 
τέλειωσε  κι  αυτή  σήμερα.  Ένα  άσπρισμα  θέλει  απέξω  κι  είναι 
έτοιμη,  προς  παράδοσιν. 

ΦΑΝΗ,  βγαίνει  με  την  καρέκλα:  Τέλειωσ'  η  πολυκατοικία... 
τόσο  γρήγορα;  Μα  δεν  είναι  μήνας  που  την  πιάσατε. 

ΑΝΤΩΝΗΣ,  γελάει:  Φαίνεται  πως  την  πήρα[χε  από  φιλότιμο,  κυ- 
ρα Φανή,  και  την  τελειώσαμε  πριν  απ'  την  ώρα  της. 

ΣΤΑΜΑΤΗΣ:  Πριν  απ'  την  ώρα  της...  γιατί;  Ήταν  να  γίνει  πιο 
ψηλή; 

ΑΝΤΩΝΗΣ:  Όχι,  εγώ  την  ήθελα  ψηλότερη.  Μα  δε  μ'  αφήσανε 
να  προχωρήσω.  Και  τα  'χα  δώσει  όλα  τούτη  τη  φορά.  Ανέβαι- 
να οΧο  ανέβαινα,  και  φούσκων'  η  καρδιά  μου,  μα  κάποτ'  ένα 
χέρι  έπεσε  στον  ώμο  μου.  Σταμάτα,  κυρ  Αντώνη,  μου  λέει,  ως 
εδώ  ήτανε. 

ΣΤΑΜΑΤΗΣ:  Βέβαια,  υπάρχει  νόμος  που  κανονίζει  το  ύψος  στις 
οικοδομές.  Προχτές  το  διάβασα  στην  εφημερίδα. 

ΑΝΤΩΝΗΣ,  με  έξαφτη:  Και•  ποιος  με  λογαριάζει  εμένα...  ποιος 
βλέπει  το  δικό  μου  νόμο  που  λέει  να  χτίζω  όλο  και  πιο  ψηλά; 

ΦΑΝΗ:  Δε  βαριέσαι,  κυρ  Αντώνη  μου,  θα  ξαναχτίσεις  πάλι  και 
πάλι.  Αυτή  'ναι  η  δουλειά  σου. 

ΑΝΤΩΝΗΣ:  Αχ,  να  μπορούσα  να  φτάσω  τα  σύννεφα...  να  χτίσω 
κάτι  ως  τα  σύννεφα. 

ΦΑΝΗ:  Να  κάνεις  κανένα  πύργο  της  Βαβέλ...  να  οργιστεί  ο  θεός 
να  μας  κάψει... 

ΑΝΤΩΝΗΣ:  Ο  θεός,  ναι,  αυτόν  θέλω  να  δω  κι  εγώ,  να  τόνε  δω 
κατά  πρόσωπο,  αν  υπάρχει  πουθενά. 

ΦΑΝΗ:  Υπάρχει,  λέει...  Πανταχού  παρών,  άνοιξε  το  ευαγγέλιο 
να  δεις.  (Βγαίνει  -η  Μερόπη  με  καφέδες  σ'  έναν  δίσκο.)  Α,  να 
κι  η  Μερόπη  με  τους  καφέδες.  Αυτή  θα  μας  τα  πει  καλύτερα. 

ΜΕΡΟΠΗ:  Σας  ακουσ'  από  μέσα  κι  έψησα  μάνι  μάνι  τον  καφέ. 
(Ακουμπά  το  δίσκο  σ'  ένα  σκαμνί.)  Τι  τρέχει; 

ΜΕΡΟΠΗ:  Να,  η  πολυκατοικία  που  'χτιζε  ο  κυρ  Αντώνης  τέ- 
λειωσε. Δεν  πάει  παραπάνω.  Κι  ο  καλός  σου  το  τιήρε  βαριά. 
Πες  του  και  συ  τίποτα.  Παρηγόρησε  τον. 

ΜΕΡΟΠΗ,  ντροπαλά:  Εγώ  τι  να  πω!  (θέλει  ν'  αλλάξει  το  θέ- 

μ.α.)  Πάρτε  τον  καφέ  σας.  Για  σένα,  κυρ  Σταμ-άτη  είναι  τούτος 
ο  βαρύς  μιε  ολίγην.  Ξέρω  που  τον  θέλεις  έτσι. 

ΣΤΑΜΑΤΗΣ:  Α,  μπράβο!  θα  χεις  ακούσει  που  μαλώνω  με  τη 
γυναίκα  μου,  γιατί  ποτέ  της  δεν  καταφέρνει  να  μου  τον  ψήσει 
όπως  τον  θέλω. 

ΦΑΝΗ:  Παραπονιάρη  εσύ...! 

ΜΕΡΟΠΗ:  Τούτος  για  την  κυρά  Φανή.  Ο  γλυκός. 

ΦΑΝΗ:  Γεια  στα  χεράκια  σου,  Μερόπη  μου. 

ΜΕΡΟΠΗ:  Και  τούτος...  ο  πικρός  για  τον  κυρ  Αντώνη. 

ΑΝΤΩΝΗΣ:  Σ'  ευχαριστώ,  Μερόπη,  είσαι  πολύ  καλή. 

ΦΑΝΗ,  με  σημασία:  Τον  πικρόν  έδωσες  στον  κυρ  Αντώνη,  ε... 
αχ,  όποιος  αγαπάει  παιδεύει!  Έτσι  είναι. 

ΑΝΤΩΝΗΣ:  Τι  έχεις  στο  νου  σου,  κυρά  Φανή; 

ΜΕΡΟΠΗ:  Η  κυρά  Φανή  όλο  και  κάτι  έχει  στο  νου  της.  Αυτό  πια 
το  ξέρουμε. 

ΦΑΝΗ:  Καλά,  καλά  πράματα  έχω  στο  νου  μου.  θα  τα  δείτε  τώ- 
ρα που  θα  σας  πω  τον  καφέ. 

ΣΤΑΜΑΤΗΣ:  Καλά...  προτού  να  τον  πιούμε  ξέρεις  τι  θα  πεις; 

ΦΑΝΗ:  Κάτι  μου  λέει  πως  τα  ριζικά  καποιανών  εδώ  έχουνε  πάρει 
καλό  δρόμο.  Για  να  δούμε,  για  να  δούμε.  Κι  ας  έχει  καημό 
στην  καρδιά  του  ο  κυρ  Αντώνης.  Σύννεφο  είναι  και  θα  σκορπί- 
σει. 

ΜΕΡΟΠΗ:  Καημό,  τι  καημό; 

ΦΑΝΗ:  Δεν  τα  'παμε,  για  την  πολυκατοικία  που  τελείωσε,  που 
δεν  πάει  παραπάνω.  Πες  κάτι  ντε  και  συ,  παρηγόρησε  τον. 

ΜΕΡΟΠΗ:  Ποιος  μπορεί  να  πει  τίποτα  στον  κυρ  Αντώνη;  Μόνο 
να  τον  ακούμε  μπορούμε. 

ΣΤΑΜΑΤΗΣ:  Σωστά.  Μα  να  που  βουβάθηκε.  Μόλις  που  λέει 
κάτι. 

ΑΝΤΩΝΗΣ:  Πάει  εκείνος  ο  καιρός  που  μ'  ακούγατε.  Από  δω  και 
πέρα  άλλοι  θα  μιλούνε  για  μένα.  Πήρα  την  απόφαση  μου. 

ΜΕΡΟΠΗ,  με  ανησυχία:  Να  σωπάσεις;  Αχ,  όχι,  κυρ  Αντώνη. 

Εσύ  μας  στηρίζεις  με  τα  λόγια  σου.  Μας  δίνεις  κουράγιο,  και 
ξέρεις  πόσο  σ'  αγαπούμε. 

ΦΑΝΗ:  Ψέματα...  δεν  σ'  αγαπούμε;  Το  λέει  και  το  τραγούδι  που 
σου  'χουν  βγάλει  τα  παιδιά  εδώ  στη  γειτονιά.  Όμορφο  τρα- 
γούδι. 

ΑΝΤΩΝΗΣ:  Το  ξέρεις  ολόκληρο,  κυρά  Φανή; 

ΦΑΝΗ:  θαρρώ  πως  όχι.  Μα  θέλω  να  το  μάθω.  Έχει  ωραία  λό- 
για. Εκεί  στο  τέλος  το  χάνω.  Πώς  τελειώνει  αλήθεια; 

ΑΝΤΩΝΗΣ,  με  σημασία:  θα  το  μάθεις  το  γρηγορότερο.  Μην  α- 
νησυχείς. 

ΦΑΝΗ:  Μέχρι  να  παντρευτείς  πάντως  θα  το  'χω  μιάθει  και  θέλω 
να  το  τραγουδήσω  εγώ  στο  γάμο  σου.  Γιατί,  εδω  που  τα  λέμε, 
καιρός  σου  είναι  πια  να  βρεις  και  συ  μια  γυναίκα.  Να  νοικοκυ- 
ρευτείς. Έτσι  δεν  είναι,  Μερόπη  μου,  καλά  δεν  του  λεω; 

ΜΕΡΟΠΗ,  στενάχωρα:  Δεν  ξέρω.  Ο  καθένας  αποφασίζει  μόνος 
του,  αυτό  λέω  εγώ.  Πάω  να  φέρω  μια  καρέκλα.  (Βγαίνει.) 

ΦΑΝΗ:  Μη  χειρότερα.  Καλέ,  μήπως  τον  υποχρέωσα;  Ένα  λόγο 
είπα.  Αυτός  είναι  και  ο  προορισμός  του  ανθρώπου. 

ΣΤΑΜΑΤΗΣ:  Δε  βαριέσαι...  και  μεις  που  παντρευτήκαμε  τι  κα- 
ταλάβαμε; 

ΦΑΝΗ:  Αχ,  και  να  σ'  άκουγ'  η  γυναίκα  σου  από  καμιά  μεριά... 

ΣΤΑΜΑΤΗΣ:  θα  μου  πετούσε  κάνα  πιάτο  στο  κεφάλι.  Αυτό  δε 
θες  να  πεις;  Ναι,  η  Ερασμία  πιστεύει  φανατικά  στο  γάμο,  αυ- 
τό όμως  δεν  της  κρατάει  το  χέρι,  όταν  είναι  να  μου  ρίξει  τίπο- 
τα. 

ΦΑΝΗ:  Ε,  μα  έτσι  είναι.  Τη  μια  θα  μαλώστε.  Την  άλλη  θ'  αγα- 
πήστε. Τι  διάβολο...  αντρόγυνο  δεν  είσαστε;  Εγώ  και  γέρος 
που  ήταν  ο  άντρας  μου  ο  συχωρεμένος,  δεν  τον  αλησμονάω. 

ΣΤΑΜΑΤΗΣ:  Ξέρεις  τι  είπε  ένας  σοφός;  Ο  γάμος,  λέει,  είναι 
ένα  κλουβί.  Όποιος  είναι  μέσα  θέλει  να  βγει  απέξω,  κι  όποιος 
είναι  απέξω  θέλει  να  τρυπώσει  μέσα. 

ΦΑΝΗ:  Εκείνοι  οι  σοφοί  χαλάσανε  τον  κόσμο!  Εγώ  ένα  ξέρω.  Ο 

άνθρωπος  δεν  πρέπει  να  'ναι  μονάγρς\ 

ΣΤΑΜΑΤΗΣ:  Κυρ  Αντώνη,  πες  και  συ  κάτι.  Δεν  κοιτάς  που  η 
κυρά  Φανή  το  'βαλε  πείσμα  να  μην  αφήσει  κανένα  λεύτερο; 

ΑΝΤΩΝΗΣ:  Το  ξέρω  πως  ό,τι  λέει  η  κυρά  Φανή  απ'  την  καλή 
της  την  καρδιά  το  λέει.  Μόνο  που  η  μοίρα  του  ανθρώπου  είναι 
σκοτεινή.  Αχ,  από  πού  ερχόμαστε  και  πού  πάμε.  Ποιος  θα  μου 
το  πει;  Βλέπουμε  όνειρα  τη  νύχτα,  τα  παίρνει  ο  αγέρας  το 
πρωί.  Καθόμαστε.  Τα  λέμε  στους  άλλους.  Παλεύουμε  να  τα 
κρατήσουμε.  Ζητάμε  κι  άλλα  όνειρα*  κι  άλλα  κι  έπειτα  πίνου- 
με. 

ΣΤΑΜΑΤΗΣ:  Αλήθεια,  θα  το  πιούμε  το  κατοστάρι  απόψε,  κυρ  Α- 
ντώνη; 

ΑΝΤΩΝΗΣ:  Συμπάθα  με,  κυρ  Σταμάτη,  δεν  έχω  διάθεση.  Ένας 
βάρος  έχω  στην  καρδιά  μου  απόψε  και  δε  θέλω,  δε  θέλω  να  ξε- 
χάσω όπως  κάθε  φορά.  Δε  θέλω  να  πιω.  θέλω  να  σηκώσω  αυ- 
τό το  βάρος  μια  και  καλή.  Κουράστηκα,  πια,  κουράστηκα. 
Ούτε  στη  δουλειά  μου  βρίσκω  ανακούφιση.  Δε  μ'  αφήνουνε  να 
προχωρήσω,  θέλω  να  χτίσω  κάτι  ψηλό,  κάτι  πολύ  ψητ]λό,  και 
με  κόβουνε  στη  μέση. 

ΦΑΝΗ:  Για  το  καλό  σου.  Τι  θαρρείς,  απ'  τα  ψηλά  γκρεμίζεται 
κανείς  και  πέφτει. 

ΑΝΤΩΝΗΣ:  Ας  γκρεμιστώ,  λοιπόν,  ας  πέσω.  (Σηκώνεται.) 
Πάω...  να  κοιμηθώ. 

ΜΕΡΟΠΗ,  που  έχει  ξαναβγεί.  Δραματικά:  Κυρ  Αντώνη...! 

ΑΝΤΩΝΗΣ,  στρέφει  το  βλέμμα  του.  Μικρή  σιωπή:  Έχεις  τίπο- 
τα να  μου  πεις,  Μερόπη; 

ΜΕΡΟΠΗ:  Ναι.  Προσευχήσου,  κυρ  Αντώνη,  προσευχήσου...  όπως 
κάθε  φορά. 

ΑΝΤΩΝΗΣ,  με  έξαφη:  Μα  σε  ποιον,  σε  ποιον  να  προσευχηθώ;  Η 
καρδιά  μου  είναι  στεγνή.  Μονάχα  μια  φωτιά  μου  καίει  τα 
σπλάχνα. 

ΜΕΡΟΠΗ:  Είναι  μια  μεγάλη  και  δυνατή  φωτιά,  κυρ  Αντώνη. 
Μην  την  σβήσεις. 

ΑΝΤΩΝΗΣ:  Μα  δε  μπορώ  ν'  αντέξω  άλλο,  δε  μπορώ.  (Ξαφνικά.) 
Μερόπη,  βοήθησε  με. 

ΜΕΡΟΠΗ,  περίτρομη:  Να  σε  βοηθήσω...  εγώ... 

ΑΝΤΩΝΗΣ:  Ναι,  συ  θα  μπορέσεις.  Πάρε  την  εσύ  τούτη  τη  φω- 
τιά, κράτησε  την  αναμμένη. 

ΜΕΡΟΠΗ:  Μα  πώς,  θεέ  μου,  πώς...  πες  μου  τι  να  κάνω. 

ΑΝΤΩΝΗΣ:  Εσύ  ξέρεις...  εσύ  ξέρεις.  (Βγαίνει  στην  κάμαρα 
του.) 

ΦΑΝΗ:  Τα  'χω  χαμένα.  Πάντως  σα  να  μου  φαίνεται,  Μερόπη 
μου,  πως  ο  κυρ  Αντώνης  ζήτησε  το  χέρι  σου.  Τι  λες  και  συ,  κυρ 
Σταμάτη; 

ΣΤΑΜΑΤΗΣ:  Κάτι  τέτοιο  μου  φάνηκε  και  μένα.  Μα  είναι  τρόπος 
αυτός;  (Ξαναπαίρνει  ράθυμα  την  εφημερίδα.) 

ΜΕΡΟΠΗ,  σ'  όλα  όσα  λέει  παρακάτω  είναι  σα.  να  χρησμοδοτεί: 
Ναι,  μου  προτείνει  γάμο,  είναι  αλήθεια! 

ΦΑΝΗ:  Άντε,  λοιπόν,  ■λ.ο\ίΊΎ\σο\ί  και  συ.  Δε  βλέπεις  που  σ'  έχει 
ανάγκη; 

ΜΕΡΟΠΗ:  Ναι,  του  χρειάζομαι.  Μα  όχι  έτσι,  όχι  έτσι. 

ΦΑΝΗ:  Τι  όχι  έτσι...  μα  τι  λέει  αυτό  το  κορίτσι,  δεν  καταλα- 
βαίνω. 

ΣΤΑΜΑΤΗΣ:  Βρε  μυστήριο  που  'ναι  ο  άνθρωπος!  Τι  έφυγε  τρε- 
χάτος ο  κυρ  Αντώνης; 

ΦΑΝΗ:  Πάει,  λέει,  να  κοιμηθεί. 

ΜΕΡΟΠΗ:  Τώρα  προσεύχεται.  Το  νιώθω.  Προσεύχεται  για  μια 
φορά  ακόμη. 

ΣΤΑΜΑΤΗΣ:  Οι  άντρες  δεν  πρέπει  να  προσεύχονται.  Μόνον  οι 
γριές  για  την  ψυχή  τους  και  τα  κορίτσια  σ'  ώρα  γάμου. 

ΦΑΝΗ:  Όχι,  καλό  είναι  να  κάνουμ'  όλοι  την  προσευχή  μας. 
Εγω  τον  είχα  βάλει  κάνα  δυο  φορές  το  μακαρίτη.  Μα  ο  κυρ  Α- 
ντώνης ο  δύσμοιρος  πού  να  προσευχηθεί...  Ή  στην  εκκλησιά 
προσεύχεται  κανείς  ή  μπρος  στα  εικονίσματα.  Εκείνος  ένα  κρε- 
βάτι έχει  όλο  και  όλο... 


52  ΓΙΩΡΓΟΥ  ΔΑΝΙΗΛ 


ΣΤΑΜΑΤΗΣ:  Κι  ένα  κανάτι  που  βάζει  το  κρασί. 

ΜΕΡΟΠΗ:  Ήμουν  μικρή,  πολύ  μικρή,  παιδούλα,  σαν  είδα  εκείνη 
τη  τσιγγάνα.  Βγήκε  μέσα  από  το  λιοπύρι,  μ'  άρπαξε  το  χέρι 
και  μου  'πε:  «Ο  άντρας  σου,  κοπέλα  μου,  θα  πεθάνει  προτού  τον 
γνωρίσεις».  Ποτέ  μου  δεν  κατάλαβα.  Μα  τώρα  το  νιώθω...  Ω 
θεέ  μου!  θα  πεθάνει,  θα  πεθάνει,  απόψε! 

ΦΑΝΗ:  Χριστός  και  Παναγιά.  Ποιος  θα  πεθάνει,  καλέ; 

ΜΕΡΟΠΗ:  Εκείνος,  δε  θα  σηκωθεί  το  πρωί! 

ΦΑΝΗ:  Δεν  καταλαβαίνω.  (Στον  κυρ  Σταμάτη.)  Για  τον  κυρ  Α- 
ντώνη λέει; 

ΣΤΑΜΑΤΗΣ:  Κατά  πως  φαίνεται. 

ΦΑΝΗ:  Δάγκωσε  τη  γλώσσα  σου,  κορίτσι  μου.  Τρελάθηκες;  Ά- 
κου,  λέει,  δε  θα  σηκο^θεί  το  πρωί...  Και  τι  θα  κάνει  που  δε  θα 
σηκωθεί;  Αυτός,  μάτια  μου,  προτού  λαλήσουν  τα  κοκόρια  θα 
'ναι  πάνω.  θα  'χει  κόψει  το  σάκο  στον  ώμο  του,  και  θ'  ακούς 
τα  παπούτσια  του  στις  πλάκες  του  δρόμου. 

ΜΕΡΟΠΗ:  Τ'  όνειρο  που  θα  δει  απόψε  θα  'ναι  μεγάλο,  θα  τον 
κρατήσει  κοιμισμένον  για  πάντα.  Ω,  δε  μπορώ,  δε  μπορώ  να 
τον  σταματήσω,  δεν  έχω  το  δικαίωμα.  Μα  πώς  φοβούμαι,  θε 
μου•  θα  τα  καταφέρω...  θα  μπορέσω  να  φυλάξω  τη  μνήμη 
του...  θα  μάθω  να  χτίζω,  όπως  αυτός; 

ΣΤΑΜΑΤΗΣ:  Να  χτίζεις...  (Γελάει.)  Χα,  χα,  χα...  σκληρή 
δουλειά,  Μερόπη  μου,  δεν  κάνει  για  γυναίκα. 

ΜΕΡΟΠΗ:  Ναι,  νιώθω  τόσο  αδύνατη...  τόσο  αδύνατη...  Μα  τότε 
γιατί  μου  'πε  πως  ξέρω...  Γιατί  με  διάλεξε;  Φαίνεται  πως  με 
λογαριάζει.  Α,  πώς  χτυπά  η  καρδιά  μου...  σα  να  βλέπω  τώρα 
τη  μοίρα  μου  κατά  πρόσωπο.  Κι  όμως  είμαι  μια  αδύνατη  γυ- 
ναίκα, τίποτ'  άλλο.  θεέ  μου,  γιατί  να  γεννηθώ  γυναίκα; 
(Βγαίνει  γρήγορα.) 

ΣΤΑΜΑΤΗΣ:  Μεγάλο  λόγο  είπε  η  Μερόπη. 

ΦΑΝΗ:  Και  πικρό.  Ασέβεια  στο  θεό.  Αφού  ο  θεός  της  είπε  να 
είναι  γυναίκα. 

ΣΤΑΜΑΤΗΣ:  Λες  να  'χε  κανένα  ιδιαίτερο  λόγο  ο  πάνσοφος; 

ΦΑΝΗ:  Ο  θεός  ξέρει  τι  κάνει.  Μα  άκουσες  τι  είπε  η  Μερόπη; 
Μια  γύφτισσα,  λέει,  της  προφήτεψε  πως  ο  άντρας  της  θα  πε- 
θάνει προτού  να  τον  γνωρίσει.  Τι  'θελε  να  πει; 

ΣΤΑΜΑΤΗΣ:  Ο  θεός  κι  η  ψυχή  της!  Πάντως  κάτι  παράξενο  συμ- 
βαίνει εδώ,  έτσι  μου  φαίνεται.  Λες  να  μας  βρει  κανένα  ξαφνι- 
κό; Λείπει  κι  η  Ερασμία... 

ΦΑΝΗ:  Τι  ξαφνικό...  Κακό  θέλεις  να  πεις;  Χτύπα  ξύλο,  χριστια- 
νέ μου. 

ΣΤΑΜΑΤΗΣ:  Μα,  δεν  είδες  εκείνη  τη  σκοτεινιά  στο  μούτρο  του 
κυρ  Αντώνη,  και  κείνη  τη  φωτιά  στα  μούτρα  της  Μερόπης; 

ΦΑΝΗ:  Ναι,  σα  να  μου  φαίνεται  πως  κι  εγώ  τα  είδα,  έχεις  δίκιο. 
(Με  άλλο  ύφος.)  Μα  το  σπουδαίο  είναι  που  τη  ζήτησε.  Τά 
'κουσες  και  μόνος  σου.  Μη  μου  πεις.  Το  προξενιό  μου  πετυχαί- 
νει! Σου  είμαι  εγώ  μια...!  Με  το  πες  πες  τους  κατάφερα...! 

ΤΕΛΟΣ 


το  ΛΑΧΕΙΟ 


ΤΑ  ΠΡΟΣΩΠΑ  ΤΟΥ  ΕΡΓΟΥ 

Ο  κυρ  Αγγελής,  ένα  ξερακιανό  γεροντοπαλ ίκαρο  γύρω  στα  πενή- 
ντα. Οι  οξείς  ρευματισμοί  του  του  επέτρεψαν  να  πάρει 
τη  σύνταξη  του  πιο  νωρίς  απ'  το  κανονικό. 

Η  Μαρούλα,  κόρη  σαρανταπέντε  ετών,  πτωχή  τω  πνεύματι  μα  ι- 
κανή στο  νοικοκυριό  της.  Είναι  η  υπηρέτρια  του  κυρ 
Αγγελή,  εκείνος  όμως  επιμένει  να  την  λέει  οικονόμο 
του. 

ΤΟ  ΣΚΗΝΙΚΟ 

Το  σκυθρωπό  δωμάτιο  του  κυρ  Αγγελή  με  την  πόρτα  δεζιά  και 
το  παράθυρο  στο  βάθος. 

Ο  κυρ  Αγγελής  κάθεται  στο  τραπέζι  του  και  σκαλίζει  κάτι 
χαρτιά. 

ΑΓΓΕΛΗΣ,  μονολογεί:  Πού  είναι  κείνο  το  ένταλμα...  ορίστε  κα- 
μώματα! Για  να  περάσεις  απ'  το  'να  πεζοδρόμιο  στο  άλλο  πρέ- 
πει να  πληρώσεις...  έκανες  παράβαση  σου  λένε,  δεν  περίμενες 
ν'  ανάψει  το  πράσινο  και  δε  σε  ρωτούν  τι  σκοτούρες  μπορεί  να 
'χεις  εσύ  κείνη  την  ώρα...  πού  καταντήσαμε,  πού  καταντήσα- 
με! (χτυπάει  τη  πόρτα).  Εμπρός!  (μπαίνει  η  Μαρουλα  φέρνο- 
ντας σ'  ένα  δίσκο  τον  καφέ  του  κυρ  Αγγελή). 

ΜΑΡΟΤΛΑ:  Ο  καφές  σας,  κυρ  Αγγελή  μου. 

ΑΓΓΕΛΗΣ:  Α...  μπράβο  Μαρούλα,  κι  ότι  τον  ήθελα. 

ΜΑΡΟΤΛΑ,  τον  αφτηνει  στο  τραπέζι:  Είδατε  που  το  κατάλαβα; 

ΑΓΓΕΛΗΣ:  Ε,  καλά...  τόσα  χρόνια  σ'  έχω  οικονόμο  μου...  αυτό 
έλειπε  τώρα  να  μη  ξέρεις  και  πότε  πίνω  τον  καφέ  μου! 

ΜΑΡΟΥΛΑ,  αναστενάζει:  Αχ... 

ΑΓΓΕΛΗΣ,  τιην  κοιτάει  έκπληκτος:  Τι  έχεις,  Μαρούλα; 

ΜΑΡΟΥΛΑ:  Τίποτα...  έκανα  μόνο,  αχ! 

ΑΓΓΕΛΗΣ:  Ναι,  δηλαδή  αναστέναξες...  Γιατί; 

ΜΑΡΟΥΛΑ:  Ε...  θα  'χω  το  λόγο  μου  κι  εγώ. 

ΑΓΓΕΛΗΣ:  Φυσικά,  φυσικά  κάποιο  λόγο  θα  'χεις...  μα  δε  μπο- 
ρούμε να  μάθουμε  κι  εμείς  το  λόγο; 

ΜΑΓΟΥΛΑ:  Δε  βαριέστε,  κυρ  Αγγελή  μου,  έτσι  που  γινήκαμε 
τώρα... 

ΑΓΓΕΛΗΣ:  Όπως  θέλεις,  μα  είπα  κι  εγώ...  τόσα  χρόνια  ζούμε 
κάτω  απ'  την  ίδια  στέγη  και  πρώτη  φορά  σ'  ακούω  ν'  αναστε- 
νάζεις. 

ΜΑΓΟΥΛΑ:  θέλετε...  θέλετε  να  σας  το  πω...  αλήθεια; 

ΑΓΓΕΛΗΣ:  Μπα  σε  καλό  σου...  τι  σου  συμβαίνει,  παιδί  μου; 

ΜΑΓΟΥΛΑ,  αποφασίζει:  Ε,  λοιπόν  ναι...  θα  το  πω  κι  ας  γίνει 
ό,τι  γίνει.  Είμαι  ερωτευμένη! 

ΑΓΓΕΛΗΣ,  ξεκαρδίζεται  στα  γέλια:  Χα,  χα,  χα...  ερωτευμένη 
εσύ...  στην  ηλικία  σου...  μη  χειρότερα! 

ΜΑΓΟΥΛΑ:  Είδατε  που  σας  φαίνεται  αστείο...  Μα  γιατί,  πόσο 
είμαι...  σαρανταπέντε  ετών...  Δε  μπορεί  δηλαδή  κανείς  να 
ερωτευτεί  στα  σαρανταπέντε  του...  εσείς  δηλαδή  δε  μπορείτε 
να  ερωτευτείτε  επειδή  πατήσατε  τα  πενήντα; 

ΑΓΓΕΛΗΣ;  δυσανασχετεί:  Ε,  όχι  και  τα  πενήντα,  Μαρούλα,  όχι 
και  τα  πενήντα. 

ΜΑΓΟΥΛΑ,  απτόητη:  Τα  πενηνταπέντε...  τέλος  πάντων.  Ο  έ- 
ρως χρόνια  δεν  κοιτά,  κυρ  Αγγελή  μου,  δεν  το  'χετε  ακουστά; 

ΑΓΓΕΛΗΣ:  Ναι,  έτσι  λένε.  (Μικρή  σιωπή  που  την  γλεντάει  ο 
κυρ  Αγγελής  αν  κρίνουμε  από  τους  μορφασμούς  του.)  Κι  ήρθε  η 
ώρα  σου  λοιπόν... 

ΜΑΓΟΥΛΑ:  Ναι,  έτσι  μου  φαίνεται...  ηγγικεν  η  ώρα,  που  λέει 
και  το  Βαγγέλιο. 

ΑΓΓΕΛΗΣ:  Και  δε  μου  λες,  Μαρούλα,  με  τι  είσαι  ερωτευμένη... 
με  άνθρωπο,  με  ζώο  ή  με  φυτό; 

ΜΑΡΟΥΛΑ:  Με  σας,  κυρ  Αγγελή  μου. 

ΑΓΓΕΛΗΣ:  Α,  με  άνθρωπο.  (Σκέπτεται  ότι  πρόκειται  γι'  αυτόν.) 
Τι...  πώς,  μ'  εμένα; 

ΜΑΡΟΥΛΑ:  Ναι,   με  σας...   μονάχα  πιείτε  τον  καφέ  σας  μην 

κρυώσει  και  χρειαστεί  να  σας  τον  ξαναζεστάνω. 

ΑΓΓΕΛΗΣ:  Α,  ναι...  ο  καφές  (πίνει  μια  γουλιά).  Ε,  λοιπόν  έχει 
"γούστο  η  υπόθεση...  πρώτη  φορά  μ'  ερωτεύονται! 

ΜΑΡΟΤΛΑ:  Δεν  το  πιστεύω., ,  εσείς  θα  'χετε  κάψει  καρδιές! 

ΑΓΓΕΛΗΣ,  γελάει:  Καλό  κι  αυτό...  μα  τιότε  να  κάψω  καρδιές, 
Μαρούλα,  αφού  με  βλέπεις  εδώ  και  τόσα  χρόνια...  είδες  κα- 
μιά γυναίκα  να  χτυπήσει  την  πόρτα  μου; 

ΜΑΡΟΤΛΑ:  Ναι,  αλλά  πριν...  τότε  που  είσαστε  στην  Αμερική; 

ΑΓΓΕΛΗΣ:  Ω,  εκεί  ήμουνα  λατζέρης. 

ΜΑΡΟΤΛΑ:  Και  τι  μ'  αυτό...  οι  λαντζέρηδες  δεν  είναι  άνθρωποι; 

ΑΓΓΕΛΗΣ,  το  συλλογίζεται:  Βέβαια...  σωστά...  άνθρωποι  είναι 
κι  αυτοί. 

ΜΑΡΟΤΛΑ:  Μην  ακούτε,  κυρ  Αγγελή  μου,  δεν  έχει  σημασία  το 
επάγγελμα  ούτε  η  θέση...  ο  έρωτας  έρχεται  από  κει  που  δεν 
τον  περιμένεις,  έτσι  λένε  τα  βιβλία. 

ΑΓΓΕΛΗΣ:  Φαίνεται  να  ξέρεις  αρκετά  για  τον  έρωτα,  Μαρούλα. 

ΜΑΡΟΤΛΑ:  Πολύ  λίγα  μα  έχουμε  καιρό...  ποτέ  δεν  είναι  αργά. 

ΑΓΓΕΛΗΣ:  Κι  αυτό  το  λένε  τα  βιβλία...  τρομάρα  σου...  Και 
πώς  σου  'ρθε  ξαφνικά,  ε; 

ΜΑΡΟΤΛΑ:  Να...  είχα  ανέβει  στην  ταράτσα  να  μαζέψω  κάτι 
ρούχα,  όταν  με  χτύπησε  το  αεράκι.  Έκανα  ένα  αχ...  όπως 
τώρα  δα  κι  καρδιά  μου  άρχισε  να  χτυπάει  τακ  τακ...  Ρώτησα 
την  καρδιά  μου:  Γιατί  χτυπάς  έτσι  και  εκείνη  μου  αποκρίθηκε: 
Είσαι  ερωτευμένη.  Με  ποιον,  ρωτώ.  Με  τον  κύριο  Αγγελή... 

ΑΓΓΕΛΗΣ:  ...σου  είπε  η  καρδιά  σου. 

ΜΑΡΟΤΛΑ:  Ναι,  πρώτη  φορά  που  μου  μίλησε. 

ΑΓΓΕΛΗΣ,  παύει  να  διασκεδάζει:  Βρε,  Μαρούλα,  έλα  στα  συ- 
γκαλά σου.  Ζούμε  μαζί  εδώ  και  δέκα  χρόνια  περίπου...  εγώ 
είμαι  ένα  έρημο  γεροντοπαλ ίκαρο  που  πήρε  τη  σύνταξη  του  πιο 
νωρίς  απ'  το  κανονικό...  ας  είναι  καλά  οι  ρευματισμοί  μου... 
κι  εσύ  είσαι  η  οικονόμος  μου,  δε  σε  λέω  υπηρέτρια...  κι  ολα 
αυτά  τα  χρόνια  ούτε  καν  μας  πέρασε  απ'  το  μυαλό  να...  (ζερο- 

^Υ}χει)  να  κάνουμε  τίποτ'  άλλο  μαζί  κι  έρχεσαι  τώρα  εσύ  και 
μου  πετάς  έτσι  κατά  πρόσωπο  πως  είσαι  ερωτευμένη  μαζί  μου; 

ΜΑΓΟΥΛΑ:  Το  καλό  πράμα  αργεί  να  γίνει. 

ΑΓΓΕΛΗΣ:  Μα  δε  ντρέπεσαι  και  λίγο...  παιδιά  είμαστε  τώρα  να 
κάνουμε  φλερτ...  δεν  κοιτάς  π'  ασπρίσανε  τα  μαλλιά  μας; 

ΜΑΓΟΥΛΑ:  Όχι,  κύριε  Αγγελή...  δεν  ντρέπομαι...  Εγώ  μια  φο- 
ρά το  'πα,  έβγαλα  το  βάρος  απ'  την  ψυχή  μου  κι  ό,τι  γίνει  ας 
γίνει. 

ΑΓΓΕΛΗΣ:  Ευτυχώς  για  σένα  δε  θα  γίνει  τίποτα...  Δε  θα  σε 
διώξω,  θα  το  ξεχάσω•  μα  πρόσεξε  καλά...  να  μην  ξανακούσω 
τέτοιες  κουταμάρες...  αρκετά. 

ΜΑΓΟΥΛΑ,  μουδιασμένη:  Μάλιστα,  όπως  θέλετε...  όπως  θέλε- 
τε. 

ΑΓΓΕΛΗΣ:  Αυτό  μας  έλειπε  τώρα...  στα  γεράματα  να  χάσουμε 
και  το  λίγο  μυαλό  που  μας  απόμεινε.  Άντε  άσε  με  τώρα  να 
δουλέψω,  να  ταχτοποιήσω  τούτα  τα  χαρτιά. 

ΜΑΓΟΥΛΑ:  Πηγαίνω,  κύριε  Αγγελή  μου,  πηγαίνω. 

ΑΓΓΕΛΗΣ:  Κι  άκου  δω...  να  μη  μ'  ενοχλήσει  κανείς. 

ΜΑΓΟΥΛΑ:  Ποιος  να  σας  ενοχλήσει...  ξέρετε  πως  σπάνια  έχου- 
με επισκέψεις,  εμείς  κι  εμείς  είμαστε. 

ΑΓΓΕΛΗΣ:  Α  ναι,  το  ξέχασα...  τόσο  το  καλύτερο...  τόσο  το  κα- 
λύτερο. 

ΜΑΓΟΥΛΑ:  θέλετε  τίποτ'  άλλο; 

ΑΓΓΕΛΗΣ:  Όχι. 

ΜΑΓΟΥΛΑ:  Ούτε  μια  κουβέρτα  για  τα  πόδια  σας...  Οι  ρευματι- 
σμοί σας; 

ΑΓΓΕΛΗΣ:  Όχι,  τα  πόδια  μου  είναι  εντάξει...  άε  στο  καλό  σου, 
άε  στο  καλό  σου. 

ΜΑΓΟΥΛΑ:  Όπως  ορίζετε  (βγαίνει). 

ΑΓΓΕΛΗΣ:  Ουφ...  Πώς  της  ήρθε  ξαφνικά...  θ'  άρχισε  να  της 
στρίβει  φαίνεται...  η  μοναξιά  θα  την  χτύπησε  στο  κεφάλι.  Ας 
ελπίσουμε  πως  θα  'ναι  περαστικό...  έπειτα  τη  χρειάζομαι•  το 

νοικοκυριό  της  καλά  το  κάνει.  Ό, τι  και  να  πεις  είναι  το  δεξί 
μου  χέρι  (Νιώθει  ένα  πόνο  στο  δεζί  του  χέρι.)  Αχ,  αυτοί  οι  ρευ- 
ματισμοί! (Κάνει  γυμναστική  στο  χέρι  του.)  Για  να  δούμε...  τι 
χαρτιά  είναι  τούτα  δω;  Χμ...  απόδειξη  300  δρχ.  τυρί...  χμ... 
ακρίβυνε  κι  αυτό...  πφ,  φρίκη!  Καφές  400  δρχ.  (πίνει  μια  γου- 
λιά). Τα  μαλλιά  της  κεφαλής  μου  πληρώνω  γΓ  αυτό  το  παλιο- 
ζούμι!  (Σηκώνει  το  κεφάλι  του.)  Αν  μ'  άκουγε  κανείς  θα  'λεγε 
πως  είμαι  τσιγκούνης...  θα  με  περνούσε  για  κανένα  Σάυλοκ! 
Πού  να  'ξερε  πως  η  σύνταξη  μου  είναι  τόσο  μετρημένη  που 
πρέπει  να  μετράω  και  τη  δεκάρα  (ζανασκύβει).  Και  τοΰτο  δω 
τι  είναι;  Μανταλάκια  για  τα  ρούγ^οί.  Ορίστε,  ορίστε...  χάθη- 
καν οι  καρφίτσες!  Α,  α,  η  Μαρούλα  δεν  πάει  καλά  μ'  αυτά  τα 
περιοδικά  που  διαβάζει  για  τις  μοντέρνες  ανέσεις  και  τ'  άλλα 
κουραφέξαλα!  (Πίνει  ττην  τελευταία  γουλιά  απ'  τον  καφέ  του.) 
Τι  ώρα  είναι;  (Κοιτάει  το  ρολόι  του.)  Είναι  η  ώρα  των  ειδή- 
σεων... θα  πει  και  τα  λαχεία...  για  να  δούμε  (ανοίγει  το  ρα- 
διόφωνο). 

ΣΠΗΚΕΡ:  Χθες  έγινε  η  κλήρωση  του  Εθνικού  Λαχείου. 

ΑΓΓΕΛΗΣ:  Α...  εδώ  'μαστε...  (αρπάζει  το  μολυβί  του). 

ΣΠΗΚΕΡ:  Ο  αριθμός  370.650,  εκέρδισε  30  εκατομμύρια  (τον 
σημειώνει). 

ΑΓΓΕΛΗΣ,  μουρμουρίζει:  370.650...  παύλα  30  εκατομμύρια. 

ΣΠΗΚΕΡ:  724.820,  εκέρδισε  10  εκατομμύρια. 

ΑΓΓΕΛΗΣ:  724.820...  παύλα  10  εκατομμύρια. 

ΣΠΗΚΕΡ:  200.501,  εκέρδισε  3  εκατομμύρια. 

ΑΓΓΕΛΗΣ:  200.501...  παύλα  3  εκατομμύρια. 

ΣΠΗΚΕΡ:  Άλλοι  αριθμοί  κέρδισαν  μικρότερα  ποσά...  πλήρη  α- 
ποτελέσματα θα  ανακοινωθούν  μετά  μία  ώρα. 

ΑΓΓΕΛΗΣ:  Εντάξει!  (κλείνει  το  ραδιόφωνο) .  Όταν  έρθει  κείνη  η 
ώρα  το  ξανανοίγουμε.  Για  να  δω  τώρα...  τι  πιάσαμε  μέχρι  της 
στιγμής.  Χμ...  είμαι  βέβαιος,  τζίφος,  όπως  πάντα!  Για  να 
δω,  εδώ  μου  φαίνεται  έχω  σημειώσει  τα  νούμερα...  μμμ...  α. 

να.,,  370.650  (μένει  άναυδος).  Έλα  θεέ  μου,,,  ονειρεύομαι  ή 
με  γελούνε  τα  μάτια  μου!  (Διαβάζει  στο  χαρτί.)  370.650  (Στο 
καρνέ  του.)  370.650  (Στο  χαρτί.)  30  εκατομμύρια  (πιάνει  το 
μέτωπο  του).  Είμαι  καλά;  κέρδισα  τόσα  λεπτά...  είναι  αλή- 
θεια; θεέ  μου...  πρέπει  να  μάθω.  (Ανοίγει  μηχανικά  το  ραδιό- 
φωνο, μουσική,  το  ξανακλείνει.)  Πώς  να  μάθω...  να  πάρω  τη- 
λέφωνο... Μήπως,  μήπως  μεταδόθηκε  λάθος  ο  αριθμός,,,  αν 
είναι  αυτό;  Δε  μπορεί,  δε  μπορεί,,,  εγώ  χρόνια  παίρνω  λαχεία 
και  ποτέ  δεν  πήρα  τα  λεπτά  μου  πίσω!  Δε  μπορεί,.,  λάθος... 
λάθος,  θα  'ναι  λάθος!  (Φωνάζει.  Η  Μαρούλα  ανοίγει  απότομα 
την  πόρτα.) 

ΜΑΡΟΤΛΑ:  Καλέ  τι  πάθατε,  τι  φωνές  είναι  αυτές; 

ΑΓΓΕΛΗΣ:  Τίποτα...  κάτι  σκεφτόμουνα...  κάνε  τη  δουλειά  σου. 

ΜΑΡΟΥΛΑ:  Λέω  κι  εγώ..,  (βγαίνει). 

ΑΓΓΕΛΗΣ:  Α,,,  δεν  πρέπει  να  εξάπτομαι,.,  έχω  και  την  καρδιά 
μου.  Ψυχραιμία,,,  ναι,  αυτό  πρέπει  να  κάνω,  να  φανώ  ψύχραι- 
μος, θα  δεχτώ  τα  πράγματα...  είναι  μοιραία.  (Κλαφιάρικα.) 
Αν  δεν  είναι  αλήθεια,,,  μα,  μα  το  είπε  το  ράδιο,.,  μπορεί, 
μπορεί  να  'ναι  ψέματα;  Δεν  έχουνε  δικαίωμα  να  μεταδίδουν 
ψευδείς  ειδήσεις...  είναι...  είναι  ελεεινό  εκ  μέρους  τους.  (Απο- 
φασιστικά.) Αν  είναι  ψέματα  θα  τους  καταγγείλω,  θα  τους 
κάνω  μήνυση...  μήνυση...  (Πάλι  φωνάζει.  Η  Μαρούλα  κάνει 
πάλι  την  εμφάνιση  της.) 

ΜΑΡΟΥΛΑ:  Σε  ποιον  θα  κάνετε  μήνυση; 

ΑΓΓΕΛΗΣ,  με  οργή:  Σε  σένα  αν  δεν  εξαφανιστείς  από  μπροστά 
μου  αμέσως  (εκείνη  πανικόβλητη  φεύγει).  Α...  ψυχραιμία... 
θα  περιμένω...  θα  κάνω  υπομονή.  Ας  καθήσω  λίγο  να  το  σκε- 
φτώ. (Μένει  ακίνητος  για  λίγη  ώρα,  έπειτα  πιο  ήσυχος  σκύβει 
και  ελέγχει  πάλι  τους  αριθμούς.  Διαβάζει.)  370.650...  ναι 
είναι  σωστό.  (Βγάζει  τα  γυαλιά  του,  τα  σκουπίζει.)  Είναι  αλή- 
θεια.,, κέρδισα  30  εκατομμύρια,  (Απότομα.)  Πού  έχω  βάλει  τα 
γραμμάτια,,,  πού  τα  'χω  βάλει;  (ψάχνει  πυρετικά).  Α,  εδώ,  να 

τα.  Πού  είναι  το  τυχερό  λαχείο...  (μαρμαρώνει  για  μια  στιγ- 
μή). Δεν  υπάρχει...  μου  το  κλέψανε...  κλέφτες,  κλέφτες... 
(φωνάζει.  Η  Μαρουλα  μπαίνει  τρομαγμένη). 

ΜΑΡΟΓΛΑ:  Κλέφτες;  Για  όνομα  του  θεού...  πότε  μπήκαν;  (Κα- 
θώς την  βλέπει  ο  χυρ  Αγγελής  αποσβολώνεται.)  Πού  είναι  οι 
κλέφτες; 

ΑΓΓΕΛΗΣ,  σα  να  θυμάται  κάτι:  Πουθενά,  Μαρούλα,  πουθενά... 

ΜΑΡΟΓΛΑ,  πλησιάζει  στο  τραπέζι:  Τις  αποδείξεις  κοιτάτε... 
γι'  αυτό  φωνάξατε  κλέφτες; 

ΑΓΓΕΛΗΣ,  πίνει  μηχανικά  από  το  άδειο  φλυτζάνι:  Όχι,  όχι... 
πήγαινε,  πήγαινε  σε  παρακαλώ.  (Εκείνη  βγαίνει  κοιτάζοντας 
τον  παραξενεμένη.  Δραματικά.)  Αλίμονο  μου...  το  λαχείο  εί- 
ναι της  Μαρούλας,  εκείνη  είναι  η  τυχερή.  Μόλις  την  είδα 
τώρα  το  θυμήθηκα.  Μου  'χε  δώσει  να  κρατήσω  το  νούμερο  για 
να  το  κοιτάξω  μαζί  με  τ'  άλλα.  Το  λαχείο  είναι  της  Μαρού- 
λας,.. εκείνη,  εκείνη  είναι  η  τυχερή  (κάθεται).  Και  τώρα... 
τι  γίνεται  τώρα;  (σηκώνει  τα  χέρια  του  και  τ'  αφήνει  να  πέ- 
σουνε απελπισμένα).  Αυτό  είναι  άνω  των  δυνάμεων  μου...  τι 
να  κάνω;  Εκείνη  το  'χει...  αν  της  το  'παιρνα  με  τρόπο  να  το  ε- 
λέγξω τάχα  επειδή  έχω  χάσει  τον  αριθμό...  να  το  κρατήσω 
λίγο  καιρό  κι  ύστερα  να  πάρω  τα  λεπτά...  εκείνη  δε  θυμάται 
ποτέ  της  αριθμούς  κι  ούτε  θα  'χει  τη  φρόνηση  να  κοιτάξει  εφη- 
μερίδα... έπειτα  μήπως  διαβάζει  ποτέ  της  εφημερίδες,  μονάχα 
κάτι  ρομάντζα,  αυτές  τις  αηδίες  διαβάζει,  θα  'λεγα  πως  το 
δικό  της  έχασε...  πως  κέρδισα  εγώ,  δε  θα  υποπτευόταν  τίποτα 
(τον  πιάνουν  οι  ρευματισμοί  του).  Α...  οι  ρευματισμοί  μου... 
μου  φαίνεται  πως  θα  πέσω  πάλι  στο  κρεβάτι  (σηκώνεται  και 
περπατάει).  Α,  όχι...  δε  γίνεται...  πρέπει  να  κοιτάξω  και  την 
ψυχή  μου...  αδύνατο...  δε  μπορώ  να  την  απατήσω  όχι,  οχι... 
τι  θα  πω  μεθαύριο  στον  κριτή;  όχι,  δεν  είναι  λύση  αυτή... 
πρέπει  να  πάρει  τα  λεπτά  της•  τα  δικαιούται.  (Σταματάει  σα 
να  βρήκε  κάτι.  Σκέπτεται  πολύ  καθώς  κινείται,  έπειτα  χτυ- 

πώντας  το  μέτωπο  του  κάθεται,  τακτοποιεί  κάπως  τα  χαρτιά 

του,  φωνάζει.)  Μαρούλα. 
ΜΑΡΟΥΛΑ,  μπαίνει:  Ορίστε,  κύριε  Αγγελή,  θέλετε  τίποτα; 
ΑΓΓΕΛΗΣ:  Ο  καφές  που  μου  'φτιαξες  ήτανε  θαύμα,  Μαρούλα, 

θερμά  συγχαρητήρια. 
ΜΑΡΟΤΛΑ,  έκπληκτη  και  συγκινημένη:  Ευχαριστώ,  (Απότομα.) 

Πρώτη  φορά  μου  το  λέτε  αυτό. 
ΑΓΓΕΛΗΣ,  ^ηχει:  Ναι,  είναι  αλήθεια,  μα  δε  χαίρεσαι  που  σου 

το  λέω  τώρα; 
ΜΑΡΟΥΛΑ:  Άκου  λέει,  πως  δε  χαίρομαι...  θέλετε  κι  άλλον; 
ΑΓΓΕΛΗΣ,  βιαστικά:  Όχι,  όχι...  δε  θέλω  να  σε  κουράζω. 
ΜΑΡΟΥΛΑ:  Α,  κι  αυτό  πρώτη  φορά  μου  το  λέτε. 
ΑΓΓΕΛΗΣ:   Πιθανόν,   πιθανόν.    Κι  αυτό  που  θα  σου  πω  τώρα 

πρώτη  φορά  θα  στο  πω. 
ΜΑΡΟΥΛΑ:  Α,  έχετε  κι  άλλα  να  μου  πείτε...  τι  καλά! 
ΑΓΓΕΛΗΣ,    υπομονετικά:    Κάθησε,    Μαρούλα,    κάθησε    (εκείνη 

κάθεται).  Πριν  από  λίγο  είπες  κάτι  που  πολύ  με  συγκίνησε... 

αυτό  το  ότι  είσαι  ερωτευμένη  μαζί  μου. 
ΜΑΡΟΥΛΑ:  Α,  πώς  ντρέπομαι,  θεέ  μου,  δε  θα  το  ξανακάνω... 

μου  ξέφυγε. 
ΑΓΓΕΛΗΣ:  Όχι,  καλύτερα  έτσι.  Αυτό  μου  δίνει  το  θάρρος  να  σου 

πω  πως  σ'  αγαπώ. 
ΜΑΡΟΥΛΑ,    έκθαμβη   σηκώνεται   από  την  καρέκλα   της:   Και 

σεις... 
ΑΓΓΕΛΗΣ,  κατευναστικά:   Κάθησε,  κάθησε   (εκείνη  ξανακάθε- 

ται).  Μη  σε  παραξενεύει  ο  τρόπος  που  σου  φέρθηκα  πολληω- 

ρα...   το  'κανα  για  να  σε  δοκιμάσω.   Λοιπόν...   τόσα  χρονιά 

ζούμε  κάτω  απ'  την  ίδια  στέγη  και  καθώς  μου  φαίνεται  καλά 

περάσαμε...  τι  λες; 
ΜΑΡΟΥΛΑ:  Δεν  έχω  παράπονο. 
ΑΓΓΕΛΗΣ:   Να,   σκέφτηκα  λοιπόν,   κάτι  θεάρεστο...   Εσύ  'σαι 

μόνη  σου,  εγώ  μ^νος  μου...  έχουμε  συνηθίσει  ο  ένας  τον  αλ- 

λον...  δεν  παντρευόμαστε...  τι  έχουμε  να  χάσουμε; 

ΜΑΡΟΤΛΑ:  Να  σας  πω  την  αλήθεια  κι  εγώ  το  'χω  σκεφθεί...  το 
πήρατε  απ'  το  στόμα  μου. 

ΑΓΓΕΛΗΣ,  ξεροβ-ηχει:  Να,  λοιπόν  που  συμφωνούμε,  ευχάριστο... 
πολύ  ευχάριστο. 

ΜΑΓΟΥΛΑ:  Κύριε  των  δυνάμεων...  πάμε  λοιπόν  για  στεφάνι; 

ΑΓΓΕΛΗΣ:  Και  βέβαια...  μ'  αρέσουνε  τα  τίμια  πράματα. 

ΜΑΡΟΤΛΑ:  Με  πότε  με  το  καλό; 

ΑΓΓΕΛΗΣ:  Το  συντομότερο.  Μπορείς  να  ετοιμάζεσαι. 

ΜΑΡΟΓΛΑ:  Ωραία...  πάω  τότε  ν'  αρχίσω  να  ετοιμάζομαι  (ση- 
κώνεται). 

ΑΓΓΕΛΗΣ:  Εντάξει...  πάρε  αν  θέλεις  και  τα  φλυτζάνια. 

ΜΑΡΟΤΛΑ,  αηηχώνοντας  τον  δίσκο:  Α,  τι  βλέπω...  κοιτάτε  τα 
λαχεία...  κληρώσανε; 

ΑΓΓΕΛΗΣ,  ταραγμένος:  Τι...  τα  λαχεία;  Ναι...  όπου  να  'ναι. 

ΜΑΡΟΤΛΑ:  Αχ,  πόσο  θα  'θελα  να  κερδίζατε.  Λέτε  να  'ναι  γούρι- 
κα  τα  λαχεία  σας; 

ΑΓΓΕΛΗΣ:  Δε  βαριέσαι...  όποιος  και  να  κερδίσει  από  τους  δυο 
μας  το  ίδιο  δεν  κάνει; 

ΜΑΡΟΤΛΑ:  Εγώ...  τι  να  κερδίσω...  χωρίς  λαχείο; 

ΑΓΓΕΛΗΣ,  δεν  πιστεύει  στ'  αυτιά  του:  Δεν  έχεις  λαχείο...  και 
τι  το  'κανες  εκείνο  που  μου  'δειξες  τις  προάλλες; 

ΜΑΡΟΤΛΑ:  Εκείνο...  τώρα... 

ΑΓΓΕΛΗΣ:  Δηλαδή; 

ΜΑΡΟΤΛΑ:  Το  πούλησα...  στο  γαλατά  εδώ  και  μια  βδομάδα. 

ΑΓΓΕΛΗΣ,  προχωρεί  κατά  πάνω  της  απειλητικός:  Και  γιατί  το 
πούλησες,  Μαρούλα; 

ΜΑΡΟΤΛΑ,  οπισθοχωρεί  τρομαγμένη:  Τι  πάθατε  καλέ; 

ΑΓΓΕΛΗΣ:  Λέγε  αμέσως...  γιατί  το  πούλησες; 

ΜΑΡΟΤΛΑ:  Μου  είχε  πει  πως  είχε  μείνει  χωρίς  λαχείο...  είχα- 
νε λέει  εξαντληθεί  και  τόνε  λυπήθηκα. 

ΑΓΓΕΛΗΣ:  Και  προτίμησες  να  μείνεις  εσύ  χωρίς  λαχείο; 

ΜΑΡΟΤΛΑ:  Τι  να  το  κάνω...  μήπως  τόσα  χρόνια  κέρδισα  τίπο- 
τα; Τώρα  θα  με  βρει  η  τύχη; 

ΑΓΓΕΛΗΣ:  Και  πού  ξέρεις  ηλίθια,  αν  είναι  να  σε  βρει  τώρα;  Να 
πας,  να  πας  αμέσως  να  το  πάρεις  πίσω...  γιατί  θα  σου  κόψω 
τα  ποδάρια. 

ΜΑΡΟΥΛΑ:  Χριστός  και  Παναγιά...! 

ΑΓΓΕΛΗΣ:  Ακούς  τι  σου  λέω...  τσακίσου! 

ΜΑΡΟΤΛΑ:  Μα  πώς  κάνετε  έτσι,  κυρ  Αγγελή,  μπα  σε  καλό 
σας...  σα  να  'χασα  καμιά  περιουσία! 

ΑΓΓΕΛΗΣ:  Τρέχα  γρήγορα  να  το  πάρεις  πίσω. 

ΜΑΡΟΤΛΑ:  Μα  δε  θα  μου  το  δίνει. 

ΑΓΓΕΛΗΣ:  Σ'  εξηπάτησε...  πρέπει  να  στο  δώσει.  Άμα  αρνη- 
θεί... θα  του  κάνεις  μήνυση  και  θα  πεις  πως  σ'  εξηπάτησε. 

ΜΑΡΟΤΛΑ:  Μα  δε  το  βαστάει  η  ψυχή  μου. 

ΑΓΓΕΛΗΣ:  Το  παίρνω  εγώ  απάνω  μου...  τρέχα. 

ΜΑΡΟΤΛΑ:  Καλά...  τρέχω...  έλα  θεέ  μου  (φεύγει). 

ΑΓΓΕΛΗΣ:  Αχ...  αλίμονο  μου...  τι  την  έστειλα,  αφού  το  ξέρω 
πως  δε  γίνεται  τίποτα...  το  πολύ  πολύ  να  χάσουμε  τη  δίκη  και 
να  πληρώσουμε  και  τα  έξοδα  από  πάνω.  Α...  το  κεφάλι  μου 
πάει  να  σπάσει,  θεέ  μου,  γιατί  να  τιμωριέμαι  έτσι...  τι  έκα- 
να; (Από  το  ανοιχτό  παράθυρο  πέφτει  στο  δωμάτιο  μια  πετρου- 
λα  τυλιγμένη  σ'  ένα  κομμάτι  χαρτί.)  Τι  'ναι  αυτό...  ένα  χαρ- 
τί τυλιγμένο  σε  μια  πέτρα.  (Το  σηκώνει  κι  αφήνοντας  την  πέ- 
τρα να  πέσει  διαβάζει.)  Κι  αν  είναι  να  πεθάνουμε  για  την  πα- 
τρίδα θεία  είν'  η  δάφνη,  μια  φορά  κανείς  πεθαίνει.  (Σηκώνει 
το  κεφάλι  του...  αφήνει  το  χαρτί  να  πέσει.)  Μήνυμα  θεού... 
στην  κατάλληλη  ώρα  ο  θεός  με  θυμήθηκε.  Ναι,  μου  λέει  τι 
πρέπει  να  κάνω...  το  λέει  καθαρά...  θα  καταταγώ  στρατιώ- 
της, θα  πω  να  με  στείλουν  στο  μέτωπο  (σκέπτεται).  Μα  για 
στάσου...  δεν  έχουμε  πόλεμο...  τι  να  κάνω  εκεί  πάνω;  Κι  οι 
ρευματισμοί  μου  με  τα  κρύα,  που  κάνει  εκεί  πάνω,  θα  χειροτε- 
ρέψουν...  Όχι,  θα  καταταγώ  στη  Λεγεώνα  των  ξένων...  κι  η 

Μαρούλα  τι  θα  γίνει;  Την  ξέχασα...  (αγαναχτεί).  Την  ηλί- 
θια... της  αξίζει  να  την  πετάξω  στον  δρόμο!  Μα  όχι  δεν  κά- 
νει... τι  ιππότης  θα  είμαι...  όχι  θα  της  φερθώ  ιπποτικά...  θα 
ξεχάσω  πως  είναι  ένα  φτωχόμυαλο  πλάσμα  που  με  χαντάκω- 
σε... θα  την  ιδώ  σα  μιαν  εράσμια  κυρία  που  έχω  δεσμευθεί  μα- 
ζί της...  θα  την  παντρευτώ  μ'  όλους  τους  τύπους  κι  έπειτα  θα 
καταταγώ  στην  Λεγεώνα  των  ξένων. 

ΜΑΡΟΥΛΛ,  μπαίνει  ανεμίζοντας  θριαμβευτικά  το  λαχείο:  Νάτο 
το  πήρα...  βρήκα  τη  γυναίκα  του...  εκείνος  έλειπε.  Στην  αρ- 
χή δεν  ήθελε  να  μου  το  δώσει  μα  όταν  της  είπα  πως  αυτό  ση- 
κώνει μήνυση  έψαξε  και  το  βρήκε...  Επειδή  είμαι  εγώ,  λέει, 
μου  το  ξαναδίνει,  κι  έπειτα,  λέει,  μήπως  πρόκειται  έτσι  κι  έ- 
τσι να  κερδίσουνε...  η  τύχη  είναι  για  τους  άλλους! 

ΑΓΓΕΛΗΣ:  Το  πήρες  πίσω...;  Φέρ'  το  δω,  φέρ'  το  δω  (το  παίρνει 
και  τ'  ακουμπάει  στην  καρδιά  του).  Α...  πώς  χτυπάει  η  καρ- 
διά μου...  ξαναζωντανεύω!  Άγιε  μου  Φανούριε...  τι  συγκίνη- 
ση! (το  βάζει  στη  τσέπη  του).  Και  τώρα  άκουσε  με  καλά,  Μα- 
ρούλα. Όσο  θα  'ναι  εδώ  αυτό  το  λαχείο  θ'  αμπαρώσεις  πόρτες 
και  παράθυρα...  Κλείσε  τούτο  εδώ  (εκείνη  πάει  να  το  κλεί- 
σει), ίίερίμενε  μια  στιγμή...  (παίρνει  το  χαρτί  το  τυλίγει 
στην  πέτρα  και  το  πετάει  με  αηΒία  έζω).  Αναρωτιέμαι  ποιος 
είχε  την  κακή  έμπνευση  να  μου  το  πετάξει  αυτό...  τα  παλιό- 
παιδα φαντάζομαι. 

ΜΑΡΟΓΛΑ:  Τι  πετάξανε; 

ΑΓΓΕΛΗΣ:  Κι  αν  είναι  λέει  να  πεθάνουμε  για  την  πατρίδα  θεία 
είναι  η  δάφνη,  μια  φορά  κανείς  πεθαίνει...  Ήθελα  να  'ξερα 
ποιος  μου  το  πέταξε.  Για  φαντάσου,  παιδί  .μου,  δεν  έχουν  άλλη 
δουλειά  να  κάνουνε...  ήθελα  να  μου  σπάζανε  τα  τζάμια  και  θα 
τους  έλεγα  εγώ. 

ΜΑΡΟΤΛΑ:  Δεν  είναι  τα  παλιόπαιδα,  κυρ  Αγγελή  μου,  κι  άλλοι 
λάβανε  τέτοια.  Η  κουμπάρα  μου,  η  Καλλιόπη,  προχτές  της 
ήρθε  στο  κεφάλι. 

ΑΓΓΕΛΗΣ:  Α...  δηλαδή  το  πράγμα  έχει  πάρει  διαστάσεις,  όπως 

φαίνεται...  Καλά  η  αστυνομία  τι  κάνει...  δεν  κινείται...  θα 
'ναι  συμμορία  φαίνεται. 

ΜΑΓΟΥΛΑ:  Όχι,  το  κράτος  τα  ρίχνει...  ένεκα  που  είναι  Εθνική 
Γιορτή  αύριο...  για  να  τονωθεί,  λέει,  το  πατριωτικό  αίσθημα. 

ΑΓΓΕΛΗΣ:  Ορίστε  ορίστε!  Και  φαντάζομαι,  σύσσωμη  η  Βουλή 
θα  το  εψήφισε...  σε  κάτι  τέτοια  μονάχα  συμφωνούμε.  Μα  τι 
μας  νοιάζουν  εμάς  αυτοί...  δε  πα  να  βγάλουνε  τα  μάτια 
τους...  Εμείς  πάμε  για  στεφάνι.  Λοιπόν,  Μαρούλα,  καιρός  εί- 
ναι πια  ν'  ανταλλάξουμε  το  πρώτο  μας  φιλί,  καιρός  είναι. 

ΜΑΓΟΥΛΑ:  Ντρέπομαι. 

ΑΓΓΕΛΗΣ:  Έλα  τώρα...  πες  πως  παντρευτήκαμε. 

ΜΑΓΟΥΛΑ:  Α,  όχι,  όχι...  κάθε  πράμα  στον  καιρό  του*  θα  μας 
κάψει  ο  θεός,  είν'  αμαρτία  (φεύγει  τρέχοντας). 

ΑΓΓΕΛΗΣ:  Βρε  τη  χαζή...  λάκισε  σα  να  την  κυνηγούνε...  Α... 
το  χέρι  μου  (το  ασκεί).  Να  'μαστε  πάλι...  θεέ  μου,  τι  συγκί- 
νηση δοκίμασα  μέσα  στα  τελευταία  λεπτά...  θεέ  μου,  δε  θα 
μπορούσα  ν'  αντέξω  άλλο,  δε  θα  μπορούσα!  (Κινεί  τα  χέρια  του 
δραματικά.  Βγάζει  το  λαχείο  και  το  κοιτάζει.  Τρομάζει.)  Α... 
(Ψάχνει  πυρετικά.  Παραβάλλει  τους  αριθμούς,  σηκώνει  τα 
μάτια  περίτρομος.  Ξέφυχα.)  Μα  δεν  είναι  αυτό...  άλλο  της  έ- 
δωσαν, την  κορόιδεψαν...  της  έδωσαν  άλλο...  Μαρούλα...! 

ΜΑΓΟΥΛΑ:  Ορίστε! 

ΑΓΓΕΛΗΣ,  έξω  φρενών.  Ηλίθια...  σου  τη  σκάσανε...  χαζοπούλι! 

ΜΑΓΟΥΛΑ:  Μα  δεν  παντρευτήκαμε  ακόμα,  κυρ  Αγγελή,  τι  λό- 
για είναι  αυτά; 

ΑΓΓΕΛΗΣ:  Τρέχα,  τρέχα  πρόλαβε  τον...  πρόλαβε  τον...  α... 
(λιποθυμάει). 

ΜΑΓΟΥΛΑ:  Χριστός  και  Παναγιά...  λιγοθύμησε.  (Πηγαίνει  και 
του  χτυπάει  τα  μάγουλα  φωνάζοντας.)  Αγγελή...  Αγγελή... 

ΑΓΓΕΛΗΣ,  συνέρχεται:  Πού  βρίσκομαι; 

ΜΑΓΟΥΛΑ:  Στην  αγκαλιά  μου,  πουλάκι  μου  (εκείνος  γυρίζει  και 
την  βλέπει,  κάνει  α!  και  ξαναλιποθυμάει). 

ΑΥΛΑΙΑ 


ΒΥΖΑΝΤΙΝΟΣ  ΠΕΡΙΠΑΤΟΣ 


ΤΑ  ΠΡΟΣΩΠΑ  ΤΟΥ  ΕΡΓΟΥ 

Ο  Φύλακας,  γέρος. 

Ο  Κοσμάς,  [χέσης  ηλικίας. 

Η  Ελένη,  μέσης  ηλικίας. 

Ένας  Κύριος. 

Μία  Κυρία. 

Το  παιδί,  γύρω  στα  δεκαπέντε 

ΣΚΗΝΗ  ΠΡΩΤΗ 

Το  σκηνικό:  Μια  κάμαρα  παλιού  βυζαντινού  ττυργου,  γυμντη. 
Οι  χοντροί  τοίχοι  τελειώνουν  στο  βάθος  σ'  ένα  φτηλό  παράθυρο  μ.ε 
χαμηλό  πεζούλι.  Ο  ήλιος  έξω  καίει  δυνατά.  Πόρτες  δεζιά  κι  αρι- 
στερά χωρίς  πορτόφυλλα. 

ΦΥΛΑΚΑΣ,  απ'  έζω  αριστερά,  αθέατος:  Από  δω...  από  δω.  Προ- 
σέξτε, το  σκαλί  (μπαίνει,  ενώ  κάποιος  πίσω  του  σκοντάφει  δυ- 
νατά μ'  ένα  αχ...). 

ΚΟΣΜΑΣ,  ακολουθεί  σέρνοντας  αγκαζέ  την  Ελένη:  Πρόσεχε,  Ε- 
λένη, πρόσεχε.  Και  στο  είπε  ο  άνθρωπος. 

ΕΛΕΝΠ,  σιάχνοντας  τα  ρούχα  της:  Ας  το  καλό,  τσακίστηκα. 

ΦΥΛΑΚΑΣ,  φύχραιμα:  Πολλοί  το  παθαίνουνε.  Για  δες,  μου  λύ- 
θηκαν και  μένα  τα  κορδόνια  (σκύβει  να  δέσει  τα  κορδόνια  του). 

ΚΟΣΜΑΣ:  Πρόσεχε... 

ΕΛΕΝΗ:  Με  τράβηξες  κι  εσύ  απότομα,  καημένε. 

ΚΟΣΜΑΣ:  Δε  λες  καλύτερα  ότι  σου  φταίνε  τα  παπούτσια  που 
'βαλες.  Ένα  ττηχυ  τακούνι!  Λες  και  πάμε  σε  καμιά  εσπερίδα. 

ΕΛΕΝΗ:  Μα  τι  λοιπόν...  πώς  θα  'θελες  να  βγω,  σαν  την  κακο- 
μοίρα; Πφ...  τι  ζέστη  που  κάνει  εδώ  μέσα!  (κάνει  αέρα  με  τα 
χέρια  της).  Φούρνος  είναι,  πω,  πω,  πω! 

ΚΟΣΜΑΣ:   Έλα  άσε  τη  γκρίνια  τώρα.  Δε  θα  μου  βγάλεις  ξυνή 

την  εκδρομή!  (Στο  φύλακα  δυνατά.)  Για  πείτε  μας,  εδώ,  τι 
είναι,  παρακαλώ; 

ΦΥΛΑΚΑΣ,  που  μόλις  έχει  ξεμπλέξει  με  τα  κορδόνια  του:  Αυτή 
εδώ  η  κάμαρα  που  βλέπετε  είναι  η  πιο  σπουδαία  του  πύργου. 
Εδώ  μέσα  πέθανε  κάποτε  ένας  αυτοκράτορας.  Περίφημη  ιστο- 
ρία! θέλετε  να  την  ακούσετε; 

ΕΛΕΝΗ:  Μπα,  μια  άλλη  φορά.  Τώρα  βιαζόμαστε. 

ΚΟΣΜΑΣ:  Όχι,  εγώ  θέλω  να  την  ακούσω.  Μ'  ενδιαφέρουν  αυτά 
τα  πράματα.  Γιατί  νομίζεις  πως  ήρθαμε  εδώ; 

ΕΛΕΝΗ:  Καλά,  μου  το  'πες.  Κάνουμε  μορφωτικό  περίπατο.  Το 
ξέρω.  Αλλά  η  ώρα  περνάει,  Κοσμά  μου.  Πρέπει  να  πηγαίνου- 
με. Σκέψου.  Ο  μπέμπης  μπορεί  να  ξυπνήσει  και  να  βάλει  τις 
φωνές. 

ΚΟΣΜΑΣ:  Για  το  θεό,  γυναίκα,  για  το  θεό!  Βγάλε  για  μια 
στιγμή  από  το  μυαλό  σου  το  μπέμπη.  Κάνε  μου  το  χατήρι, 
πουλάκι  μου,  και  συγκεντρώσου.  Τούτη  η  στιγμή  είν'  ιερή  για 
μένα.  Είναι  σα  να  ξαναβρίσκω  τον  εαυτό  μου.  Όλοι  το  ξέρουνε 
πως  ττήγαινα  γΓ  αρχαιολόγος. 

ΦΥΛΑΚΑΣ,  μ'  ενδιαφέρον.  Μπα,  τι  μου  λέτε; 

ΚΟΣΜΑΣ,  με  ζέστη:  Ναι,  η  κλίση  μου  ήταν  εκεί.  Δεν  τα  κατά- 
φερα όμως  να  συνεχίσω.  (Στοχαστικά.)  Μα  πού  ξέρεις  κάπο- 
τε... (βγάζει  το  καρνέ  του  και  μολύβι).  Τίνος  αιώνος  είπατε 
είναι  το  κτίριο; 

ΦΥΛΑΚΑΣ,  τρίβοντας  τα  χέρια  του  με  φανερή  ικανοποίηση: 
Χρονολογείται  από  τον  ζ^^ο\χο  οαωνα..  Κάστρο  βυζαντινό... 
από  τα  λίγα  που  'χουμε  στην  Ελλάδα! 

ΚΟΣΜΑΣ:  Χμ...  δηλαδή,  αρκετά  παλιό! 

ΦΥΛΑΚΑΣ:  Παλιό,  ναι,  μα  γερό!  Κάθε  τόσο  φωνάζω  την  αρ- 
χαιολογική εταιρία  και  του  κάνουν  γενική  εξέταση.  Ο, τι  και 
να  πεις,  κρατιέται  καλά!  Τι  τα  θέλετε...  τότε  ξέρανε  να  χτί- 
ζουνε, όχι  σαν  τώρα. 

ΕΛΕΝΗ,'ουίετερα:  Είναι  και  θέμα  εργολάβου. 

ΚΟΣΜΑΣ:  Και  ποιος  είπατε  πώς  πέθανε  δω  μέσα; 

ΦΥΛΑΚΑΣ:  Ο  αυτοκράτορας  του  Βυζαντίου  Αθάνατος  ο  Τρίτος. 

ΕΛΕΝΗ,  θαυμάζοντας:  Αυτοκράτορας;  Βασιλιάς  σα  να  λέμε!  Και 
βρήκε  δω  μέσα  να  πεθάνει;  Μωρέ  μπράβο! 

ΦΥΛΑΚΑΣ:  Δεν  ήτανε  αληθινός  αυτοκράτορας,  ξέρετε. 

ΕΛΕΝΗ:  Μα  τι  λοιπόν,  ψεύτικος; 

ΦΥΛΑΚΑΣ:  Ναι,  δηλαδή,  έτσι  τον  γράφει  η  ιστορία:  Ψευδοαυτο- 
κράτορας  Αθάνατος  ο  Τρίτος. 

ΚΟΣΜΑΣ:  Ψευδοαυτοκράτορας...  χμ...  πολύ  ενδιαφέρον!  Και 
πώς  κατέληξε  εδώ  η  ιστορική  αυτή  μορφή; 

ΦΥΛΑΚΑΣ:  Να  σας  πω  πρώτα  πώς  ξεκίνησε  (ξεροβήχει).  Λοι- 
πόν, (λυρικό  ύφος).  Που  λέτε...  μια  ωραία  πρωινή,  στη  Βασι- 
λεύουσα, έτσι  λεγόταν  τότε  η  Ηόλη,  παρουσιάστηκε  στην  πόρ- 
τα του  παλατιού  ένας  κουρελής  κι  ήθελε  σώνει  και  καλά  να  δει 
τον  αυτοκράτορα.  Οι  φρουροί,  καθώς  καταλαβαίνετε,  τον  έ- 
σπρωχναν πίσω,  μ'  αυτός  το  'χε  βάλει  πείσμα...  δεν  έλεγε  να 
φύγει.  Κι  ήταν  τυχερός,  γιατί  εκείνη  την  ώρα  ο  αυτοκράτορας 
άκουσε  τη  φασαρία,  ρώτησε  τι  τρέχει,  κι  όταν  έμαθε,  έδωσε 
διαταγή  να  τον  αφήσουνε  να  μπει...  (Εμπιστευτικά.)  Κι  εδώ 
που  τα  λέμε  μεταξύ  μας,  φέρθηκε  έξυπνα. 

ΚΟΣΜΑΣ:  Εννοείτε...; 

ΦΥΛΑΚΑΣ:  Να,  αυτός  ο  κουρελής  μπορεί  να  ήταν  ο  ίδιος  ο  Θεός 
ντυμένος  σε  ζητιάνο,  κι  όσο  να  'ναι,  δε  σηκώνει  να  σου  χτυπή- 
σει ο  Θεός  την  πόρτα  σου  και  να  κάνεις  τον  κουφό. 

ΕΛΕΝΗ:  Α...  σ'  αυτό  ούτε  λόγος!  Λίγοι  το  'χουνε  πάθει; 

ΚΟΣΜΑΣ:  Ανοησίες,  εγώ  δεν  τα  πιστεύω  αυτά. 

ΦΥΛΑΚΑΣ:  Εν  πάσει  περιπτώσει...  εκείνη  την  ώρα  στο  παλάτι 
είχαν  μεγάλη  συνέλευση.  Ήτανε  μαζεμένοι  γύρω  στο  θρόνο 
υπουργοί  και  δεσποτάδες  καθώς  κι  η  βασίλισσα.  Καθόταν  δί- 
πλα στον  άντρα  της,  σ'  ένα  χαμηλότερο  θρόνο,  μα  όπως  ήτανε 
πιο  ψηλή  από  κείνον,  τον  έφτανε  ίσα  ίσα.  Όλοι  λοιπόν  αυτοί 
κοίταζαν  παραξενεμένοι  εκείνον  τον  κουρελή  να  ζυγώνει  αργά 

αργά  το  θρόνο  του  βασιλιά,  να  σταματάει  σ'  ένα  μέτρο  απόστα- 
ση, και  να  ξεστομίζει  κάτι  τρομερά  λόγια  που  πρώτη  φορά  α- 
κούγονταν σ'  εκείνες  τις  αίθουσες. 

ΕΛΕΝΗ:  Α,  τι  είπε,  τι  είπε; 

ΦΥΛΑΚΑΣ:  Δε  θυμούμαι  τι  ακριβώς  λένε  πως  είπε.  Πάντως 
έβρισε  τον  αυτοκράτορα  πολύ  χυδαία.  Καταλαβαίνετε  τι  έγινε. 
Αμέσως  τον  αρπάξανε  και  τόνε  δέσανε. 

ΕΛΕΝΗ:  Ποιον; 

ΦΥΛΑΚΑΣ:  Τον  αλήτη  βέβαια. 

ΕΛΕΝΗ:  Κι  αν  ήταν  ο  ίδιος  ο  θεός; 

ΚΟΣΜΑΣ:  Πάλι  τα  ίδια;  Μα,  Ελένη  μου,  βάλ'  το  καλά  στο  μυα- 
λό σου.  Δε  γίνονται  τέτοια  πράματα,  παιδί  μου. 

ΦΥΛΑΚΑΣ:  Δεν  ξέρω.  Πάντως  ποτέ  δεν  αποδείχτηκε  πως  εκεί- 
νος ο  ζητιάνος  ήταν  ο  θεός. 

ΚΟΣΜΑΣ,  ανυπόμονα:  Καλά  καλά...  μετά  τι  έγινε,  ο  αυτοκρά- 
τορας τι  στάση  κράτησε; 

ΦΥΛΑΚΑΣ:  Στην  αρχή  έμεινε  άναυδος,  σα  να  τόνε  χτύπησε 
αστροπελέκι.  Μετά,  το  φανταζόσαστε; 

ΕΛΕΝΗ:  Τι; 

ΦΥΛΑΚΑΣ:  Έβαλε  τα  κλάματα. 

ΕΛΕΝΗ:  Τα  κλάματα;  Ε,  αυτό  πάλι!  {γελάει  σαν  χλώσσα). 

ΦΥΛΑΚΑΣ:  Η  βασίλισσα  όμως  όχι.  Αυτή  κράτησε  την  ψυχραι- 
μία της.  Κάτι  είπε,  πως  αυτό  ήτανε  από  τ'  άγραφα,  μα  βάλ- 
θηκε αμέσως  να  παρηγορήσει  τον  άντρα  της.  Τρέξανε  κι  άλλοι, 
μα  δεν  κατάφεραν  τίποτα.  Εκείνος  τους  έδιωξε  οΚοχ)^  και 
κλείστηκε  στα  ιδιαίτερα  του  διαμερίσματα. 

ΚΟΣΜΑΣ:  Για  ποιο  λόγο; 

ΦΥΛΑΚΑΣ:  Κανείς  δεν  έμαθε  ποτέ. 

ΚΟΣΜΑΣ,  σημειώνοντας  χάη  στο  χαρνέ  του:  Περίεργο,  συνήθως 
μαθαίνονται  αυτά  αργότερα.  Δε  μου  λέτε,  τι  είδους  αυτοκράτο- 
ρας ήταν  αυτός; 

ΦΥΛΑΚΑΣ:  Καλός  κι  αγαττητός.  Ο  λαός  ορκίζονταν  στ'  όνομα 

του.  Αγαπούσε  την  ειρήνη,  πάντα  έκανε  συνθήκες  με  τους 
εχθρούς  του  κράτους.  Προστάτευε  τα  γράμματα  και  τις  τέχνες, 
καθώς  και  την  εκκλησία.  Η  βασίλισσα  έλεγε  σ'  όλον  τον  κό- 
σμο πως  ήταν  απόλυτα  ευτυχισμένη. 

ΕΛΕΝΗ:  Πφ...  ζέστη  που  κάνει! 

ΚΟΣΜΑΣ:  Και  μετά,  τι  έγινε  μετά;  Δεν  είχε  εξελίξεις  η  υπόθε- 
ση αυτή; 

ΦΥΛΑΚΑΣ:  Ο  αυτοκράτορας  πάθαινε  από  τότε  αλλεπάλληλες 
κρίσεις. 

ΕΛΕΝΗ:  Χμ...  κάποιο  λάκκο  θα  'χει  η  φάβα! 

ΚΟΣΜΑΣ:  Σώπα  Ελένη.  (Στον  φύλακα.)  Κι  ο  άλλος; 

ΦΥΛΑΚΑΣ:  Αυτός...  στα  σίδερα!  Αρνιότανε  να  φάει  και  να  πιει. 
Έβριζε  συνέχεια  τον  αυτοκράτορα  και  ζητούσε  να  του  τον  φέ- 
ρουνε  να  τον  δικάσει. 

ΚΟΣΜΑΣ:  Και  πώς  δεν  τον  εκτελέσανε  αμέσως.  Τότε  γινόντανε 
αυτά. 

ΦΥΛΑΚΑΣ,  βγάζει  μανττηλι  και  σκουπίζει  το  μ,έτωπό  του:  Ο  βα- 
σιλιάς είχε  εχθρούς.  Αυτοί  φροντίσανε  να  μην  εκτελεστεί. 
Βγήκε  μάλιστα  η  φήμη  ύστερα  από  λίγον  καιρό  πως  αυτός  ο  α- 
λήτης ήταν  ο  νόμιμος  διάδοχος  του  θρόνου... 

ΕΛΕΝΗ:  Πω,  πω,  πω...  φτάσανε  μέχρις  εκεί; 

ΦΥΛΑΚΑΣ:  ...και  μια  ωραία  πρωινή,  το  πουλί  πέταξε. 

ΚΟΣΜΑΣ:  Δηλαδή; 

ΦΤΛΑΚΑΣ:  Ο  φυλακισμένος.  Τον  αρπάξανε  κρυφά  και  τον  κατέ- 
βασαν σε  τούτα  τα  μέρη.  Είχανε  σκοπό  να  σηκώσουν  στ'  όνο- 
μα του  επανάσταση  για  ν'  αρπάξουνε  το  θρόνο.  Του  δώσανε 
μάλιστα  και  όνομα:  Αθάνατος  ο  Τρίτος,  και  μ'  αυτό  το  όνομα 
έμεινε  στην  ιστορία.  Μα  εκείνος  όλ'  αυτά  δεν  τα  'θελε,  τ' 
αρνιότανε...  ζητούσε  πάντα  τον  αυτοκράτορα.  Γι'  αυτό  κι  οι 
συνομώτες  τον  έκλεισαν  σε  τοΰτο  τον  πύργο  μήπως  αλλάξει 
γνώμη,  μα  δεν  πρόφτασε. 

ΕΛΕΝΗ:  Και  γιατί; 

ΦΥΛΑΚΑΣ:  Πέθανε. 

ΚΟΣΜΑΣ:  Πέθανε...  έτσι  άγνωστος; 

ΦΥΛΑΚΑΣ:  Ναι,  κανείς  δεν  έμαθε  ποτέ  πούθε  κρατούσε  η  σκού- 
φια του.  Σα  να  μη  τόνε  γέννησε  μάνα. 

ΚΟΣΜΑΣ:  Κι  ο  αυτοκράτορας  πώς  τέλειωσε; 

ΦΥΛΑΚΑΣ:  Κλείστηκε  σε  μοναστήρι,  μόνος  του,  με  τη  βία... 
ποιος  ξέρει;  Έτσι  όμως  οι  εχθροί  τού  πήρανε  το  θρόνο  κι  απαλ- 
λάχτηκαν κι  απ'  τον  Αθάνατο  τον  Τρίτο.  Μ'  ένα  σμπάρο  δυο 
τρυγόνια. 

ΕΛΕΝΗ,  χασμουριέται  ηχηρά:  Αχ...  σε  καλό  μου!  (κάνει  σταυ- 
ρό)• 

ΚΟΣΜΑΣ:  Και  λοιπόν,  ποτέ  δε  λύθηκε  αυτό  το  μυστήριο; 

ΦΥΛΑΚΑΣ:  Ποτέ!  Πολλοί  ψάξανε,  και  γυναίκες  ακόμη,  μα  τί- 
ποτα. Ας  περάσουμε  τώρα  και  στ'  άλλα  δωμάτια  (κινείται 
προς  την  έξοδο). 

ΚΟΣΜΑΣ:  Μια  στιγμή...  όχι,  όχι  ακόμη,  εμείς  θα  παραμείνουμε 
λίγο  εδώ.  (Βγάζει  και  δίνει  στον  φύλακα  φιλοδώρημα)...  Για 
τον  κόπο  σας.  Πηγαίνετε,  κι  αργότερα  σμίγουμε  πάλι. 

ΦΥΛΑΚΑΣ:  Ευχαριστώ,  ευχαριστώ  πολύ...  κι  ό,τι  με  χρεια- 
στείτε... βάλτε  μια  φωνή  (βγαίνει). 


ΣΚΗΝΗ  ΔΕΥΤΕΡΗ 

ΕΛΕΝΗ:  Καλέ,  δεν  είμαστε  καλά!  Τρελάθηκες,  Κοσμά;  Κάθεσαι 

και  κάνεις  τον  κουβαρντά  τώρα  χωρίς  λόγο...  αφού  αυτή  'ναι  η 
δουλειά  του.  Άσε  που  δε  μου  φαίνεται  στα  καλά  του  ο  γέρος! 
Έρχονται,  λέει,  κι  εξετάζουνε  τον  πύργο.  Δε  φέρνει  κανένα 
γιατρό  να  εξετάσει  τον  ίδιο  λέω  εγώ. 
ΚΟΣΜΑΣ,  δεν  την  προσέχει.  Μονολογεί:  Εδώ  λοιπόν  πέθανε 
εκείνος.  Αρνιότανε  να  φάει  και  να  πιει,  αρνιότανε  να  γίνει  βα- 
σιλιάς... ήθελε  τον  αυτοκράτορα. 

ΕΛΕΝΗ:  Ποιος  ξέρεις  από  τι  τρελοκομείο  το  'χε  σκάσει!  (Με 
φόβο)...  αν  βέβαια  δεν  ήταν  ο  ίδιος  ο  θεός  (χάνει  βιαστικά  το 
σταυρό  της). 

ΚΟΣΜΑΣ:   Η   ιστορία  είναι  μεγάλο  πράμα.    Όποιος  ξέρει  την 

ιστορία  ξέρει  τα  πάντα.  Σου  παρουσιάζει  η  ιστορία  κάτι  περι- 


πτώσεις 


ΕΛΕΝΗ:  Μα  Κοσμά  μου,  θα  κάτσεις  τώρα  εσύ  ν'  απασχοληθείς 
με  τόσο  παλιά  πράματα;  Έχει  •^ο\}σ'το\ 

ΚΟΣΜΑΣ:  Σώπα  Ελένη.  Εσύ  δεν  ξέρεις.  Εγώ  μπορεί,  αν  ερχό- 
ταν αλλιώς  τα  πράματα,  να  γινόμουν  ένας  μεγάλος  ιστορικός. 

ΕΛΕΝΗ:  Μα  τώρα  δα  δεν  είπες  πως  πήγαινες  γι'  αρχαιολόγος; 

ΚΟΣΜΑΣ:  Και  για  ιστορικός.  Αυτά  τα  δυο  πάνε  μαζί. 

ΕΛΕΝΗ:  Κοσμά,  ας  κατεβούμε.  Δε  μπορώ  άλλο. 

ΚΟΣΜΑΣ:  Ποιος  ξέρει...  μπορεί  τώρα  εγώ  να  λύσω  το  μυστήριο 
αυτής  της  ιστορίας.  Για  φαντάσου  τι  δόξα  θ'  αποχτούσα  αν  έ- 
χυνα φως  στο  αίνιγμα  αυτού  του  ψευδοαυτοκράτορα  Αθάνατου 
του  Τρίτου.  Για  να  ερευνήσω  όμως  χρειάζομαι  λεπτομέρειες. 
Δεν  υπάρχουν  σ'  αυτήν  την  ιστορία  άλλες  λεπτομέρειες,  αυτή 
η  ιστορία  δεν  έχει  συνέχεια;  Ίσως  ο  φύλακας  να  ξέρει  περισ- 
σότερα. Μου  φαίνεται  πως  ξέρει...  αλλά  δε  θέλει  να  μιλήσει. 
Πρέπει  πρέπει  να  τον  ρωτήσω...  (Πηγαίνει  στην  πόρτα  απ'  ο- 
πού βγηχε  ο  φύλακας  κι  φωνάζει.)  Κύριε  φύλακα... 

ΕΛΕΝΗ:  Και  μη  χειρότερα! 

ΚΟΣΜΑΣ:  Φύλακας...  (σιωπή). 

ΕΛΕΝΗ:  Κοσμά,  πάμε... 

ΚΟΣΜΑΣ:  Πρέπει  να  τον  βρω.  θέλω  να  μου  πει.  Ελένη,  μείνε  συ 
για  λίγο  εδώ.  θα  πάω  μόνος  μου.  Δε  θ'  αργήσω  (προχωρεί 
προς  την  έζοδο). 

ΕΛΕΝΗ,  με  φόβο:  Κοσμά,  μη  μ'  αφήνεις  εδώ...  για  όνομα  του 
θεού. 

ΚΟΣΜΑΣ:  Ένα  λεπτό,  περίμενε  (βγαίνει). 

ΕΛΕΝΗ,  μόνη:   Μα  τι  τον  έπιασε  ξαφνικά...   και  να  μη  τόνε 

νοιάζει,  εκείνος  π'  άλλοτε  με  πρόσεχε  τόσο  πολύ.  θεέ  μου,  τι 
παράξενος  τόπος...  πώς  με  φοβίζει!  (πηγαίνει  και  κοιτάει  απ' 
'^ο  παράθυρο).  Πολύ  ψηλά  είναι  από  δω...  όποιος  τύχει  να  πέ- 
σει θα  τσακιστεί  .στα  σίγουρα...  ούτε  το  κοκαλάκι  του  δε  θα 
μείνει!  Παναγιά  μου,  τι  φρίκη,  αρχίζω  να  φοβούμαι  στα  σοβα- 
ρά. Τι  θέλαμε  που  'ρθαμε...  και  το  μωρό,  να  είναι  άραγε  ήσυχο 
στην  κούνια  του;  Αχ,  πώς  φοβούμαι  μην  ξυτινήσει  και  βάλει  τις 
φωνές.  Το  καημένο  μου,  τι  χαριτωμένα  που  λέει  το  «μαμά». 
Προχτές  είπε•  και  το  «μπαμπά»!  Πολύ  το  χάρηκε  ο  πατέρας 
του...  του  αγόρασε  αμέσως  μια  ωραία  κουδουνίστρα.  Και  πώς 
την  παίζει!  Α...  πρέπει,  πρέπει  να  γυρίσω  κοντά  του  το  γρηγο- 
ρότερο, θεέ  μου,  τι  ζέστη  που  κάνει  εδώ  μέσα! 


ΣΚΗΝΗ  ΤΡΙΤΗ 

ΦΥΛΑΚΑΣ,  απ'  έζω:  Ναι,  όπως  σας  είπα,  το  κτίσμα  είναι  του 
εβδόμου  αιώνος,  κάστρο  βυζαντινό  από  τα  λίγα  που  έχουμε 
στην  Ελλάδα  (μπαίνει). 

ΚΟΣΜΑΣ,  ακολουθώντας:  Μα  εκείνος  ο... 

ΦΥΛΑΚΑΣ:  Κάποτε  είχε  κοιμηθεί  εδώ  η  Ειρήνη  η  Αθηναία  με  τ' 
όνομα•  αυτοκρατόρισσα  του  Βυζαντίου•  και  τόσο  της  άρεσε  που 
ήθελε  να  'ρχεται  να  παραθερίζει  κάθε  χρόνο. 

ΚΟΣΜΑΣ:  Μα  ο  αυτοκράτορας... 

ΦΥΛΑΚΑΣ:  Δεν  υπήρχε  τότε  αυτοκράτορας.  Εκείνη  ήταν  στο 
θρόνο.  Πήγε  μονάχα  να  τυλίξει  τον  Κάρολο  το  Μεγάλο,  το  βα- 
σιλέα της  Φραγκιάς,  να  τόνε  στεφανωθεί,  μια  εκείνος  το  μυρί- 
στηκε και  δεν  την  έπαθε.  Όσο  γι'  αυτήν,  είχε  κακά  στερνά. 
Πέθανε  εξόριστη  σε  κάποιο  νησί. 

ΕΛΕΝΗ:  Όλοι  τότε  κακήν  κακώς  ττηγαίνανε...  Αχ,  τι  να  πεις! 

ΚΟΣΜΑΣ:  Μα  μένα  δε  μ'  ενδιαφέρει  αυτή  η  κυρία.  Εγώ  θέλω  να 

μου  πείτε  για  κείνον  τον  αυτοκράτορα...  τον  Αθάνατο  τον  Τρί- 
το. 

ΦΥΛΑΚΑΣ:  Α...  γι'  αυτόν  θέλετε;  Λοιπόν,  ρωτάτε  με  κι  εγώ  θα 
σας  απαντώ. 

ΚΟΣΜΑΣ:  Πείτε  μου  το  εξής:  αυτόν  τον  αλήτη  ο  αυτοκράτορας 
δεν  ζήτησε  να  τον  ξαναδεί  ποτέ; 

ΦΥΛΑΚΑΣ:  Τόνε  ζήτησε...  είπε  να  του  τον  πάνε,  βέβαια. 

ΚΟΣΜΑΣ:  Και  λοιπόν,  δεν  του  τον  πήγαν; 

ΦΥΛΑΚΑΣ:  Όχι,  του  είτϊαν  πως  δεν  ήθελε  να  τον  δει  ζωγραφι- 
στό. Δηλαδή,  δεν  του  το  'παν  έτσι,  με  τρόπο. 

ΚΟΣΜΑΣ:  Μα  καλά... 

ΕΛΕΝΗ:  Εγώ  πια  έσκασα  απ'  τη  ζέστη! 

ΦΥΛΑΚΑΣ:  Του  'παν  ψέματα.  Ο  δάκτυλος  των  εχθρών  του,  βλέ- 
πετε. 

ΕΛΕΝΗ:  Μια  στιγμή...  θα  ρωτήσω  κάτι  κι  εγώ.  Η  βασίλισσα, 
έτσι  έμεινε,  με  σταυρωμένα  τα  χέρια,...  δεν  έκανε  τίποτα;  Η 
γυναίκα  οφείλει  να  συντρέχει  τον  άντρα  της,  αυτό  λέω  εγώ. 
Το  'πε  και  το  ράδιο  προχτές  στην  εκπομπή  της  Σύγχρονης  Γυ- 
ναίκας. Η  γυναίκα,  λέει,  μπορεί  να  παίξει  το  ρόλο  της. 

ΦΥΛΑΚΑΣ:  Δεν  ήξερε  τι  να  κάνει,  και  καθώς  ήτανε  και  προλη- 
πτική, το  'ριξε  στα  μαγικά.  Το  μυαλό  της  πήρε  αέρα. 

ΕΛΕΝΗ:  Α...  αυτά  τ'  απαγορεύει  η  θρησκεία  μας! 

ΦΥΛΑΚΑΣ:  Στο  τέλος,  καθώς  σας  είπα,  ο  αυτοκράτορας  κλεί- 
στηκε σε  μοναστήρι...  έβαλε  ράσο.  θέλανε  να  τον  κάνουνε 
ηγούμενο,  μ'  αυτός  αρνιότανε.  Εντέλει,  πέθανε  σαν  ταπεινός 
μοναχός. 

ΕΛΕΝΗ:  Κι  η  βασίλισσα; 

ΦΥΛΑΚΑΣ:  Εκείνη  έκανε  δικό  της  μοναστήρι. 

ΕΛΕΝΗ:  Μα  γιατί  όλ'  αυτά; 

ΦΥΛΑΚΑΣ:  Ηοιος  ξέρει;  Αυτά  μόνο  μας  λέει...  η  ιστορία. 

ΕΛΕΝΗ:  Ηάμε,  Κοσμά,  αρκετά. 

ΚΟΣΜΑΣ:  Όχι,  χρειάζομαι  κι  άλλα. 

ΦΥΛΑΚΑΣ:  Ε...  άλλα  δεν  ξέρω,  τη  λέω  την  αμαρτία  μου. 
ΚΟΣΜΑΣ:  Καλά.  Τότε  αφήστε  μας  πάλι  μόνους.  Αλλά  θα  σας 

παρακαλέσω  κάτι. 
ΦΥΛΑΚΑΣ:  Ό,τι  θέλετε. 
ΚΟΣΜΑΣ:  Ένα  κάθισμα  για  τη  γυναίκα  μου. 
ΦΥΛΑΚΑΣ:  Μετά  χαράς,  θα  σας  στείλω  μια  καρέκλα  με  το  εγ- 
γονάκι μου.    Έρχεται,  ξέρετε,  να  με  δει  κάθε  εβδομάδα  και 

σήμερα  είναι  η  μέρα  του  (βγαίνει). 
ΕΛΕΝΗ,    ζωηρά:   Τι  καμώματα  είναι  αυτά...    μπορείς  να  μου 

πεις;  θα  χάσω  την  \^^ιομονΎι  μου. 
ΚΟΣΜΑΣ:  Πρέπει,  πρέπει  να  βρω  σημάδια. 
ΕΛΕΝΗ:  Κι  ενώ  εσύ  θα  ψάχνεις  για  σημάδια,  ο  μπέμττης  μπορεί 

να  ξυπνήσει  και  να  βάλει  τις  φωνές.  . 
ΚΟΣΜΑΣ:  Ας  ξυπνήσει.  Είν'  η  μητέρα  σου  εκεί. 
ΕΛΕΝΗ:  Μια  γριά  γυναίκα...  τι  να  σου  κάνει;  Και  ξέρεις  πως 

είναι  και  νευρική. 
ΚΟΣΜΑΣ:  Ελένη,  μη  μ'  ενοχλείς  τώρα  με  τη  μητέρα  σου.  Εγώ 

τώρα  δουλεύω. 
ΕΛΕΝΗ:  Τι  κάνεις,  λέει; 
ΚΟΣΜΑΣ:   Δουλεύω,   ερευνώ,   σκέπτομαι.   Πασκίζω  να  βρω  το 

νήμα  αυτής  της  ιστορίας.  Είναι  μια  ιερή  φιλοδοξία  που  πρέπει 

να  τη  σεβαστείς. 
ΕΛΕΝΗ:  Αχ,  παιδί  μου,  εσύ  παίζεις, 
ΚΟΣΜΑΣ:  Καθόλου...  είμαι  πολύ  σοβαρός.  Η  ιστορία  δεν  είναι 

παίξε  γέλασε...  άντε  άντε. 
ΕΛΕΝΗ,   προσπαθεί  να  χάνει  καρδιά:  Μα  δεν  είσαι  ελεύθερος, 

Κοσμά  μου,  πάλι  θα  τα  λέω;  Είσαι  παντρεμένος.  Έχεις  κι  ένα 

παιδί  που  από  ώρα  σε  ώρα  πάει  να  μιλήσει.  Έχεις  τη  δουλειά 

σου,  το  γραφείο  σου,  πας  για  προαγωγή.  Λοιπόν,  άσε  στην 

πάντα  την  ιστορία...  δεν  είναι  για  σένα. 
ΚΟΣΜΑΣ:  Ποιος  ξέρει;  Μπορεί  να  'ναι  κάτι  αποφασιστικό  για 

την  καριέρα  μου.  Πρέπει  να  προσπαθήσω. 


ΒΥΖΑΝΤΙΝΟΣ  ΠΕΡΙΠΑΤΟΣ 81_ 

ΕΛΕΝΗ:  Αχ,  δεν  αντέχω  άλλο,  θα  καθήσω  χάμου. 

ΠΑΙΔΙ,  μπαίνει  ξαφνικά  φέρνοντας  το  κάθισμα:  Η  καρέκλα  σας. 

ΕΛΕΝΗ,  έκπληκτη:  Α...  ευχαριστώ  (κάθεται  αναστενάζοντας). 
Άντε,  άντε  να  δούμε  πού  θα  βγούμε.  (Στο  παι8ί  που  πάει  να 
βγει.)  Μικρέ... 

ΠΑΙΔΙ:  Ορίστε,  μαντάμ. 

ΕΛΕΝΗ:  Δε  μου  λες...  έχει  κανένα  καφενείο  εδώ  κοντά; 

ΠΑΙΔΙ:  Καφενείο...  όχι,  αλλ'  είναι  το  μπαρ  του  πύργου.  (Με  πε- 
ρηφάνια.) Το  διευθύνω  εγώ. 

ΕΛΕΝΗ:  Τι  έχετε; 

ΠΑΙΔΙ:  Διατάξτε. 

ΕΛΕΝΗ:  Μια  πορτοκαλάδα. 

ΠΑΙΔΙ:  Α,  δεν  έχει.  Από  αναψυκτικά  έχει  μόνον  κόκα  κόλα. 

ΕΛΕΝΗ:  Μια  κόκα...  τότε,  περιποιημένη,  ε;  ■ 

ΠΑΙΔΙ:  Έφτασε  (βγαίνει). 


ΣΚΗΝΗ  ΤΕΤΑΡΤΗ 

ΚΟΣΜΑΣ:  Εδώ  πέθανε.  Πού  άραγε...  σε  κείνη  τη  γωνιά;  Εκεί 

θα  ξεψύχησε  κουβαριασμένος  μέσα  στο  σκοτάδι  και  τα  μάτια 
του  θα  γυάλιζαν  γεμάτα  φλόγα.  Τα  φαντάζεσαι  εκείνα  τα 
μάτια,  Ελένη; 

ΕΛΕΝΗ,  ανακάθεται  με  τρόμο:  Καλύτερα  να  μη  τα  φαντάζομαι. 

ΚΟΣΜΑΣ:  Τι  να  'κρυβαν  άραγε  πίσω  τους  εκείνα  τα  μάτια...  τι 
να  'κρυβε  μέσα  στ'  άδυτα  της  ψυχής  του  αυτός  ο  άνθρωπος  που 
θα  μπορούσε  να  γίνει,  αν  ήθελε,  αυτοκράτορας,  τι  να  'κρυβε; 

ΕΛΕΝΗ:  Και  τι  με  νοιάζει  εμένα; 

ΚΟΣΜΑΣ:  Μήπως  ο  αυτοκράτορας  ήτανε  πράγματι  αντικανονι- 
κός. Μήπως  δεν  ήταν  ο  γνήσιος  και  νόμιμος  διάδοχος  του  θρό- 
νου; Συμβαίνουν  αυτά.    Έτσι  είχαμε  μάθει  στο  γυμνάσιο.  Ο 

καθηγητής  μας  ήταν  ένας  που  μιλούσε  με  τη  μύτη...  νι  νι  νι... 
είχε  αυτό  το  ιδίωμα,  μα  τον  αγαπούσα...  ήταν  ιστορικός.  Το 
μόνο  μάθημα  που  μ'  άρεσε!  Κι  ήθελα  να  σπουδάσω  ιστορικός, 
ξέρεις. 

ΕΛΕΝΗ:  Καλά,  αυτό  μας  το  'πες. 

ΚΟΣΜΑΣ:  Μα  ο  πατέρας  μου  φταίει.  Μ'  έριξε  σ'  εκείνο  το  μπου- 
ντρούμι που  λέγεται  γραφείο  Εισαγωγών  κι  Εξαγωγών. 

ΕΛΕΝΗ:  Μπουντρούμι  λες  το  γραφείο  σου!  Ξέχασες  που  το  'βρι- 
σκες  όαση; 

ΚΟΣΜΑΣ:  Πότε; 

ΕΛΕΝΗ:  Όταν  ήμουν  κι  εγώ  εκεί. 

ΚΟΣΜΑΣ:  Ήθελα  να  σου  κάνω  κοπλιμέντο.  Καλά...  αυτά  τα 
'παμε. 

ΕΛΕΝΗ,  με  αγανάκτηστη:  Ώστε  ήταν  ψέματα  λοιπόν... 

ΚΟΣΜΑΣ:  Όχι,  Ελένη,  ήταν  αλήθεια...  εντάξει.  Μα  εγώ... 
εγώ  ήθελα  να  γίνω  ιστορικός.  Να  κάνω  έρευνες.  Μπορεί  να 
σταδιοδρομούσα,  πού  ξέρεις; 

ΕΛΕΝΗ,  προσπαθεί  να  χάνει  καρδιά:  Μπορεί,  Κοσμά  μΛυ,  μπο- 
ρεί... μα  δεν  ήρθαν  έτσι  τα  πράματα.  Πώς  να  το  κάνουμε; 
Τώρα  εσύ  έχεις  άλλα  να  δεις  μπροστά  σου...  να  σταδιοδρομή- 
σεις στη  δουλειά  σου.  Σκέψου,  μπορεί  να  φτάσεις  και  τμημα- 
τάρχης. Η  προαγωγή  σου  πρέπει  να  σ'  ενδιαφέρει. 

ΚΟΣΜΑΣ:  Να  τη  βράσω  τέτοια  προαγωγή! 

ΕΛΕΝΗ:  Κοσμά! 

ΚΟΣΜΑΣ:  Όλα  με  κάνουν  να  πλήττω  εκεί  μέσα.  Έτσι  μου 
'ρχεται  να  τα  μαζέψω  όλα  καμιά  μέρα  και  να  τα  ρίξω  στον 
κάλαθο  των  αχρήστων...  ακόμα  και  τον  διευθυντή. 

ΕΛΕΝΗ:  Δε  χωράει. 

ΚΟΣΜΑΣ:  Αχ,  Ελένη,  να  'ξερες  πόσο  υποφέρω... 

ΕΛΕΝΗ:  Ησύχασε,  Κοσμά  \μμ,  ησύχασε,  θα  πάνε  καλά  τα 
πράματα,  θα  δεις.  Άσε  να  μεγαλώσει  κι  ο  μπέμττης. 

ΚΟΣΜΑΣ:  θα  τον  κάνω  ιστορικό! 

ΕΛΕΝΗ:  Μπορεί  να  κλίνει  αλλού  το  παιδί.  Βλέπεις  πώς  πας  να 
κάνεις  του  κεφαλιού  σου;...  ό,τι  έκανε  ο  πατέρας  σου  σε  σένα; 

ΚΟΣΜΑΣ:  Έχεις  δίκιο,  μα  είναι  δυνατό  να  μη  του  αρέσει  η 
ιστορία,  αφού  'ναι  παιδί  μου; 

ΕΛΕΝΗ:  Κι  εσύ  τϊ^ιδί  του  πατέρα  σου  ήσουνα,  μ'  αυτουνού  καρφί 
δεν  του  καιγόταν  για  την  ιστορία...  άρπα  την. 

ΚΟΣΜΑΣ:  Σωστά.  Γι'  αυτό  και  με  χαντάκωσε. 

ΕΛΕΝΗ:  Μα,  Κοσμά  μου,  τι  λόγια  είν'  αυτά;  Δεν  είμαι  λοιπόν 
τίποτα  για  σένα,  ούτε  εγώ  ούτε  το  παιδί  μου;  θεέ  μου,  θα  'χει 
ξυπνήσει  και  θα  με  γυρεύει. 

ΚΟΣΜΑΣ:  Ας  ξυπνήσει.  Δε  θα  πάθει  τίποτα.  Κι  αυτό  θα  μεγα- 
λώσει, έτσι  κι  αλλιώς,  όπως  όλα  τα  παιδιά  θα  μεγαλώσει.  Ό- 
μως τούτος  ο  πύργος  θα  κρατήσει  καλά  στη  μήτρα  του  —  ω- 
ραία φράση,  ε;  —  θα  κρατήσει  στη  μήτρα  του  το  μυστικό  του 
μέχρι  που  νά  'ρθει  ο  επιτήδειος  που  θα  τον  ξεγεννήσει. 

ΕΛΕΝΗ:  Πάει...  τρελάθηκε! 

ΚΟΣΜΑΣ:  θα  ζητήσω  από  το  φύλακα  βιβλιογραφία,  και  θα  ψά- 
ξω. Βρε  αδερφέ,  ας  αποχτήσω  κι  εγώ  ένα  χόμπυ. 

ΕΛΕΝΗ:  Χόμπυ...  σαν  κι  αυτούς  που  μαζεύουν  γραμματόσημα; 
Εσύ  δεν  έχεις  καιρό  γι'  αυτή  τη  δουλειά. 

ΚΟΣΜΑΣ:  Γιατί;  Σχολάω  στις  1.30  και  ξαναπάω  στο  γραφείο 
στις  5.00.  θα  τα  καταφέρω. 

ΕΛΕΝΗ:  Ξέχασες  πως  στο  μεταξύ  προσέχεις  το  μπέμπη  γιατί 
εγώ  κάνω  το  νοικοκυριό; 

ΚΟΣΜΑΣ:  θα  τα  συνδυάσω  και  τα  δυο. 

ΣΚΗΝΗ  ΠΕΜΠΤΗ 

ΠΑΙΔΙ,  μπαίνοντας  ξαφνιχά  μ'  ένα  δίσκο:  Μαντάμ,  η  κόκα  κόλα 

σας. 
ΕΛΕΝΗ:  Α,  μπράβο,  άσ'  την  κάτω.   (Ενώ  την  αφήνει. )  Πόσο 

κάνει; 

ΠΑΙΔΙ:  Τίποτα...  είναι  δώρο  του  παππού.  Το  δεύτερο  νερό  για 
τον  κύριο  (προχωρεί  προς  την  έζο8ο). 

ΕΛΕΝΗ:  Δεν  είμαστε  καλά.  Έλα  δω,  παιδί  μου,  έλα  να  πάρεις 
τα  λεπτά  σου! 

ΠΑΙΔΙ:  Μην  επιμένετε  (βγαίνει). 

ΕΛΕΝΗ:  Τα  βλέπεις,  Κοσμά;  Ο  φύλακας  μας  πήρε  στο  ψιλό.  Δε 
νομίζεις  πως  είναι  ώρα  πια  να  τελειώνει  αυτή  η  κωμωδία; 

ΚΟΣΜΑΣ:  Όχι,  προτού  βρω  τίποτα  σημάδια. 

ΕΛΕΝΗ:  Τι  σημάδια;  Αφού  βλέπεις  πως  δεν  υπάρχει  τίποτα  δω 
πέρα. 

ΚΟΣΜΑΣ:  Ο  χώρος  με  εμττνέει...  ασκεί  υτζο^οΚτ\  επάνω  μου  — 
ωραία  φράση,  ε;  —  να,  μπορεί  ξαφνικά  να  μού  'ρθει  μια  ελ- 
λαμψη,  να  φωτιστεί  το  μυαλό  μου  και  να  δω...  να  δω!  Τι  νιώ- 
θεις τώρα; 

ΕΛΕΝΗ:  Στο  είπα...  έχω  πεθάνει  από  τη  ζέστη. 

ΚΟΣΜΑΣ:  Εγώ  νιώθω  παράξενα...  σα  να  υπάρχει  εδώ  μέσα  ο 
ψευδοαυτοκράτορας  Αθάνατος  ο  Τρίτος. 

ΕΛΕΝΗ,  κοιτώντας  με  τρόμο  γύρω:  Δεν  είσαι  καλά. 

ΚΟΣΜΑΣ:  Ναι...  και  στα  πύρινα  του  μάτια  κρύβει  ένα  μεγάλο 
μυστικό!  Ποια  μοίρα  άραγε  να  τους  έδεσε  {χαζί  αυτόν  και  τον 
άλλον  αυτοκράτορα;  Γιατί  να  πήρε  μαζί  του  στον  τάφο  το  μυ- 
στικό του...  γιατί  κι  οι  δυο  τους  να  πεθάνουν  σιωπηλοί,  μ'  α- 
μπαρωμένη την  ψυχή  κι  αγέλαστο  το  στόμα...  γιατί,  γιατί; 

ΕΛΕΝΗ,  πίνει,  αναστενάζοντας,  νερό:  Αχ... 

ΦΥΛΑΚΑΣ,  απ'  έξω:  Από  δω  περάστε...  προσέξτε  το  σκαλί. 
(Μπαίνει  ακολουθούμενος  από   \α   ζεύγος  αγκαζέ.)  Εδώ,  σε 

τούτη  την  κάμαρα  που  βλέπετε,*  πέθανε  ο  ψευδοαυτοκράτορας 
του  Βυζαντίου  Αθάνατος  ο  Τρίτος. 

ΚΥΡΙΟΣ,  που  'χει  στα  χέρια  του  μπλοκ  για  να  κρατά  σημειώ- 
σεις: 'Οχι,  μη  μας  λέτε  την  ιστορία  της  κάμαρας.  Δεν  έχουμε 
καιρό.  Απόψε  θα  σουπάρουμε  στου  κυρίου  Χατζημελέτη  και 
πρέπει  να  βιαστούμε,  θυμήστε  μας  μονάχα  ποιας  εποχής  είναι 
το  κτίσμα. 

ΦΥΛΑΚΑΣ:  Του  εβδόμου  αιώνος,  κάστρο  βυζαντινό...  από  τα  λί- 
γα που  έχουμε  στην  Ελλάδα. 

ΚΥΡΙΟΣ:  Μάλιστα...  από  κει,  τι  είναι;  (Προχωρούν  έξω  ενώ  -η 
κυρία  στρέφει  και  κοιτά  τον  Κοσμά  και  την  Ελένη  παραξενε- 
μένη.) 

ΕΛΕΝΗ:  Τα  βλέπεις;  Ούτε  που  ενδιαφέρονται  για  τις  μωρολογίες 
του  φύλακα. 

ΚΟΣΜΑΣ,  με  θυμό:  Και  τους  ζηλεύεις  εσύ  ε...  τη  στιγμή  που  θα 
'πρεπε  να  τους  ελεεινολογείς;  Αυτοί  'ναι  απ'  τους  ανθρώπους 
που  μένουν  στην  επιφάνεια  και  που  δεν  φτάνουν  ποτέ  στο  βά- 
θος. Οι  αχρείοι...  θα  σουπάρουνε,  λέει,  στου  κυρίου  Χατζημε- 
λέτη... λες  και  θα  κάνουνε  τίποτα  σπουδαίο!  Οι  αχρείοι... 
συγχύστηκα  που  τους  είδα,  (μιλά  τώρα  μουδιασμένα)  αχ,  κου- 
ράστηκα κιόλας.  Κάνε  λίγο  να  καθήσω  κι  εγώ.  (Κάθεται  στο 
μισό  της  καρέκλας,  ενώ  η  Ελένη  τον  παίρνει  αγκαζέ.) 

ΕΛΕΝΗ:  Κοσμά  μου,  ξέχασε  τα  τώρα  αυτά  και  πάμε  στο  σπιτάκι 
μας.  Για  σκέψου  λίγο...  δεν  είν'  όμορφα  που  καθόμαστε  κάθε 
βράδυ  κοντά  κοντά  και  τα  λέμε... ε,  δεν  είν'  όμορφα;  Πλούσιοι 
δεν  είμαστε,  μα  το  καθημερινό  μας  το  'χουμε.  Έχουμε  κιόλας 
κι  ένα  παιδί.  Για  θυμήσου  που  προχτές  σε  φώναξε  μπαμπά. 
Πρώτη  φορά  που  το  'πε  το  καημένο  μου.  Η  γιαγιά  του  περιμέ- 
νει πώς  και  πώς  να  την  φωνάξει  κι  αυτήν.  Η  καημένη  η  μα- 
μά... πόσο  τ'  αγαπάει  αυτό  το  παιδί!  Λέει  πως  πρέπει  να  κά- 
νουνε κι  άλλα  παιδιά...  να  πληθαίνουμε,  λέει.  Έτσι  θέλει  ο 
θεός.  Κι  όλο  εύχεται  τα  καλά  του  Αβραάμ.   Άγια  γυναίκαη 

καημένη  η  μαμά  κι  ο  μπέμπης...  αχ,  θα  'χει  ξυπνήσει  τώρα, 
είμαι  σίγουρη.  Πάμε,  Κοσμά  μου. 

ΚΟΣΜΑΣ,  σηκώνεται  κουρασμένα:  Πάμε... 

ΕΛΕΝΗ,  πηδώντας  όρθια:  Μπράβο,  επιτέλους. 

ΚΟΣΜΑΣ:  Ναι,  θα  πηγαίνουμε.  Όμως  πριν  γίνει  αυτό  ας...  ας 
κρατήσουμε  ενός  λεπτού  σιγή  για  το  νεκρό...  για  κείνον  που 
πριν  από  χίλια  τόσα  χρόνια  παράδωσε  το  πνεύμα  του  εδώ,  σ' 
αυτήν  την  κάμαρα,  χωρίς  ν'  αποκαλύψει  σε  κανέναν  το  φοβερό 
του  μι^στικό.  Ενός  λεπτού  σιγή  για  τον  Αθάνατο  τον  Τρίτο! 
(Κοιτά  το  ρολόι  του  για  να  χρονομετρήσει,  ενώ  η  Ελένη  σκου- 
πίζει αμήχανα  τη  μύτη  της.  Το  παιδί  προβάλλει  το  κεφάλι  του 
απ'  την  πόρτα.  Ο  Κοσμάς  του  επιβάλλει  με  το  δάχτυλο  στο 
στόμα  «σιωπή».  Το  ίδιο  γίνεται  και  με  το  φύλακα.  Τα  δυο  κε- 
φάλια αποτραβιούνται.  Λύνεται  η  σιωπή.) 

ΚΟΣΜΑΣ,  δυνατά:  Εμείς  τώρα  φεύγουμε.  Ελάτε  μέσα,  κύριοι. 

ΦΥΛΑΚΑΣ,  μπαίνει  μαζί  με  το  παιδί:  Δε...  δε  θέλετε  να  δείτε 
και  τ'  άλλα  διαμερίσματα  του  πύργου  μας; 

ΕΛΕΝΠ:  Μια  άλλη  φορά.  θα  φέρουμε  και  το  μπέμπη  μαζί  μχχ,ς. 
Αχ,  μου  φαίνεται  πως  θα  'χει  ξυπνήσει  και  θα  τραβολογάει  τη 
γιαγιά  του.  Η  καημένη...  θέλει  να  του  κάνει  όλα  τα  χατήρια, 
γι'  αυτό  τα  παθαίνει...  πάμε,  Κοσμά  (τον  τραβά  έξω  ενώ  ε- 
κείνος, προτού  βγει,  στρέφει  και  κοιτά  την  κάμαρα  βαρυθυμος). 

ΦΥΛΑΚΑΣ:  Μπράβο,  είμ'  ευχαριστημένος. 

ΠΑΙΔΙ:  Και  γιατί  παππού; 

ΦΥΛΑΚΑΣ:  Είμαι  ευχαριστημένος  σου  λέω,  Θοδωρή.  Έτσι  θέ- 
λω... όσοι  έρχονται  δω  πέρα  να  μη  φεύγουνε  με  την  εντύπωση 
,  πως  είδαν  απλώς  ένα  αρχαιολογικό  κτίσμα...  μα  να  παθαίνουν 
κάτι,  να,  καληώρα  όπως  αυτός  με  το  μεράκι  για  την  ιστορία. 
θέλω  να  συγκινούνται,  ν'  αναστατώνονται...  Έτσι  νιώθω  κι 
εγώ  πως  έχω  κάποια  αποστολή  σ'  αυτόν  τον  κόσμο. 

ΠΑΙΔΙ:  Κι  αν  καμιά  μέρα  δεις  κάποιον  να  πέφτει  απ'  το  παράθυ- 
ρο, παττπού; 


ΒΥΖΑΝΤΙΝΟΣ  ΠΕΡΙΠΑΤΟΣ         87 

ΦΤΛΑΚΑΣ:  Μα  γι'  αυτό  σκέφτομαι  να  λάβω  τα  μ-έτρα  μου.  θα 
ζητήσω  να  μου  βάλουν  κάγκελλα  στα  παράθυρα.  Ναι,  θα  πρέ- 
πει να  βάλουμε  κάγκελα  στα  παράθυρα  (προχωρεί  ττρος  το  πα- 
ράθυρο μηχανικά). 

ΠΑΙΔΙ:  Μα  είναι  αληθινή  η  ιστορία  που  τους  λες,  παππού; 

ΦΥΛΑΚΑΣ:  Και  ναι...  και  όχι,  παιδί  μου.  Όλα  έχουνε  γίνει  σ' 
αυτόν  τον  κόσμο...  κι  όλα  μπορούν  να  συμβούν. 

ΠΑΙΔΙ:  Δε  σε  καταλαβαίνω,  παππού. 

ΦΥΛΑΚΑΣ:  θα  καταλάβεις...  θα  καταλάβεις...  (Στρέφοντας  το 
κεφάλι  του.)  Μάζεψε  τώρα  τα  ποτήρια  (το  παιδί  υπακούει). 

ΑΓΛΑΙΑ 


ΕΠΙΣΤΡΟΦΗ 


ΤΑ  ΠΡΟΣΩΠΑ  ΤΟΤ  ΕΡΓΟΥ 

Ευανθία  Περιστέρη. 

Κυριάκος  Περιστέρης. 

Ζωή  (κόρη  τους). 

Νίκος  (γιος  τους). 

Χαρίλαος  (φίλος  των  παιδιών). 

Θωμάς  (γκαρσόνι). 

ΣΚΗΝΗ  ΠΡΩΤΗ 

Στο  Τορόντο  του  Καναδά.  Στο  λίβινγκρουμ  τιης  οικογένειας 
Περιστέρη.  Η  Ευανθία  Περιστέρτη  κάθεται  και  πλέκει.  Μπαίνει  η 
Ζωτη,  δεκαεπτά  χρονών. 

ΖΩΗ:  Μαμά,  πότε  θα  πάμε  στην  Ελλάδα; 

ΕΥΑΝΘΙΑ:  Μα...  όπου  να  'ναι,  παιδί  μου.  Να  ξεμπερδέψει  "ο  πα- 
τέρας σου  με  τις  δουλειές  του  πρώτα,  θυμήσου,  όμως,  πως  δεν 
θα  πάμε  πια  για  διακοπές  αλλά  για  μόνιμη  εγκατάσταση. 

ΖΩΗ:  θα  πάρουμε  και  τ'  αμάξι  μαζί  μας; 

ΕΥΑΝΘΙΑ:  Όχι,  είναι  παλιό,  θα  κοιτάξουμε  να  το  δώσουμε  πριν 
φύγουμε. 

ΖΩΗ:  Κι  εκεί  που  θα  πά[ΐ.ε,  πώς  θα  κυκλοφορούμε; 

ΕΥΑΝΘΙΑ:  θα  πάρουμε  άλλο.  Μα  με  την  ακρίβεια  της  βενζίνης 
στην  Ελλάδα,  δεν  ξέρω  τι  θα  γίνει,  θα  φτηνύνει  άραγε  με  τη 
νέα  κατάσταση;  Για  να  δούμε... 

ΖΩΗ:  θα  χρειαστούμε  αμάξι  για  να  πηγαίνουμε  στην  ακρογια- 
λιά. 

ΕΥΑΝΘΙΑ:  Να  σου  λείψουν  οι  ακρογιαλιές  και  τα  βότσαλα!  Στην 
Ελλάδα  δε  θα  'μαστε  πια  τουρίστες,  θα  πρέπει  να  κάνουμε  με- 
γάλη προσπάθεια  να  ξαναριζώσουμε  εκεί.  Δε  θα  'ναι  εύκολα  τα 
πράματα.  Εσύ  ήσουν  τεσσάρων  ετών  όταν  φύγαμε,  θα  τα  κα- 
ταφέρεις στο  σηιο'Κζίο',  Στο  πανεπιστήμιο  θέλω  να  πω.  Γιατί 

είσαι  πια  τελειόφοιτος  του  γυμνασίου. 

ΖΩΗ:  Λυκείου,  καλέ  μ,αμά.  Έχουν  αλλάξει  τα  ονόματα. 

ΕΥΛΝΘΙΛ:  Ε...  αφού  το  ξέρεις  αυτό,  θα  τα  καταφέρεις.  Για  έλα 
δω  να  μετρήσω  το  πλεκτό  (της  μετρά  το  πλεκτό  στην  πλάτη). 
Χμ...  θέλει  ακόμα  λίγο. 

ΖΩΗ:  Κι  εσύ  θα  τα  καταφέρεις,  μαμά,  αφού  δεν  ξέχασες  να  πλέ- 
κεις. 

ΕΤΛΝΘΙΛ:  Τι  θες  να  πεις; 

ΖΩΗ:    Εχεις  κρατήσει  τις  παλιές  σου  ελληνικές  συνήθειες. 

ΕΤΛΝΘΙΛ:  Και  τι  θαρρείς...  ότι  ακόμα  πλέκουν  οι  γυναίκες  στην 
Ελλάδα;  Έχει  αλλάξει  κι  εκεί  η  ζωή!  Όλα  τα  παίρνουν  έτοι- 
μα. Η  θεια  σου,  η  Ελένη,  έχει  πάψει  και  να  μαγειρεύει.  Όλο 
σε  κάτι  τυποποιημένα  εστιατόρια  στέλνει  και  ψωνίζει  το  φα- 
γητό της.  Κι  είναι  μια  αηδία  αυτά  τα  φαγιά...  νοθεία  στα  υ- 
λικά... κακό  μαγείρεμα.  Ενώ  εδώ  και  στου  Μαχντόναλντ^  να 
πας,  έχεις  εμπιστοσύνη. 

ΖΩΗ:  Λ,  δε  μ'  αρέσει  στου  Μακντόναλντ.  Εγώ  θέλω  χελθ  φουν^. 

ΕΥΛΝΘΙΛ:  Χελθ  φουντ  και  κουραφέξαλα!  Λγοράζεις  ρύζι  κι  έχει 
πετρουλες  μέσα.  (Χτυπά  το  τηλέφωνο.  Η  Ζωη  πάει  να  το  ση- 
κώσει.) 

ΖΩΗ:  Χαλοου...  καλά,  εσύ  πώς  είσαι;  Τι,  έγινε  σεισμός,  είπες; 
'Λσε  τα  μεταφορικά  σχήματα,  καημένε  Χαρίλαε,  κι  εξηγήσου. 
Το  ξ€ρω  πως  τα  ελληνικά  σου  είναι  καλύτερα  απ'  τα  δικά  μου, 
άλλα  μεταξύ  μΛς  ας  είμαστε  του  δε  πόϊντ^. 

ΕΥΛΝΘΙΛ:  Τι  λέει; 

ΖΩΗ:  Είναι  λέει  όλοι  τους  ενθουσιασμένοι  που  νίκησε  η  ομάδα 
τους.  (Στο  ακουστικό.)  Ναι...  μπράβο,  και  σ'  ανώτερα.  Λλλά 
ξέρεις  πως  τα  βαριέμαι  αυτά.  Έπειτα,  έχω  να  γράψω  ένα  έ- 
σευ'  για  τη  Δευτέρα.  Εντάξει,  θα  σε  πάρω  να  σου  πω  σε  μια 
ώρα.  Μπάυ  μπάυ. 

ΕΥΛΝΘΙΛ:  Νίκησε,  είπε,  η  ομΛίδα  τους;  Και  το  λέει  αυτό  «σει- 
σμό»; 

ΖΩΗ:  Ναι,  ο  Χαρίλαος  είναι  λίγο  δραματικός.  Είναι  και  τα  πο- 
λιτικά στη  μέση.  Και  το  ποδόσφαιρο  έχει  πάρει  πολιτική... 
μπογιά! 

ΕΥΑΝΘΙΑ:  Χροιά,  παιδί  μου,  πολιτική  χροιά. 

ΖΩΗ:  Γιατί  όχι...  μπογιά;  Δεν  είναι  η  λέξη  συνώνυμο  της  λέξης 
«χρώμα»;  Δε  λέμε  «αυτό  έχει  πολιτικό  χρώμα»; 

ΕΥΑΝΘΙΑ:  Ναι,  αλλά  δε  λέμε  «μπογιά».  Ρώτα  το  δάσκαλο  σου 
των  ελληνικών. 

ΖΩΗ:  Άμα  τον  ρωτήσω,  θα  μου  δώσει  τρία  -  τέσσερα  άλλα  συ- 
νώνυμα —  είναι  το  πάθος  του  τα  συνώνυμα  —  και  θα  θέλει 
κιόλας  να  τα  σημειώσω  για  να  μην  τα  ξεχάσω.  Τέτοια  σχολα- 
στικότητα δε  μ'  αρέσει. 

ΕΥΑΝΘΙΑ:  Μπα...  και  πώς  έμαθες  τα  ελληνικά  που  ξέρεις;  Άμα 
δε  σε  ζορίζαμε  εγώ  κι  ο  πατέρας  σου...  κι  η  δασκάλα  που  σου 
δώσαμε  στην  αρχή,  η  Πόττη,  τώρα  θα  'ξερες  λιγότερα  κι  απ' 
τον  αδελφό  σου.  Πού  να  βρίσκεται  αυτό  το  παιδί; 

ΖΩΗ:  Είναι  με  τον  Χαρίλαο.  Γιορτάζουνε  λέει,  τη  νίκη  του  «Κε- 
ραυνού». Με  καλούνε  να  πάω  κι  εγώ  το  βραδάκι  στο  σπίτι  του 
ομαδάρχη  τους,  του  κ.  Έλιοτ,  για  να  κάνω,  λέει,  την  τστιαρ- 
λτη^τερ^. 

ΕΥΑΝΘΙΑ:  Μ'  αφού  το  παχνίδι  τέλειωσε...  τί  τσιηαρλιηντερ; 

ΖΩΗ:  Θέλουν  να  συνεχίσουν  το  πάρτυ.  θα  'χουνε  και  φαγητά  και 
ποτά. 

ΕΥΑΝΘΙΑ:  Για  πρόσεχε  λίγο  τον  Χαρίλαο.  Είναι...  τρελούτσι- 
κος. Κι  αυτός  ο  αρχηγός  τους,  ο  Έλιοτ...  ξένος  είναι; 

ΖΩΗ:  Καλέ  μαμά,  δεν  ξέρεις  τον  κ.  Ηλιόπουλο; 

ΕΥΑΝΘΙΑ:  Α!  Και  το  'κανε  Έλιοτ; 

ΖΩΗ:  Για  πιο  σΰΊτο\ι.ο.  Μήπως  εμείς  δεν  το  κάναμε  Περιστέρης 
απ'  το  Περιστερόπουλος; 

ΕΥΑΝΘΙΑ:  Ναι,  αλλ'  αυτό  είναι  ελληνικό.  Τέλος  πάντων,  πρό- 
σεχε εκείνο  το  Χαρίλαο.  Όλο  παλαβές  ιδέες  έχει!  Κι  ο  Νίκος 
ο  αδελφός  σου,  μπορεί  να  'ναι  φίλος  του,  αλλ'  είναι  ακόμα  μι- 
κρός και  άπειρος. 

ΖΩΗ:  Σιγά  το  μωρό!  Είναι  μονάχα  ένα  χρόνο  μικρότερος  από  μέ- 
να. 

ΕΓΑΝΘΙΑ:  Τα  κορίτσια  ωριμάζουν  νωρίτερα  απ'  τ'  αγόρια. 

ΖΩΗ:  Μα  εμείς  δε  θέλουμε  να  ωριμάσουμε,  θέλουμε  να  μείνουμε 
παιδιά  όλη  μας  τη  ζωή. 

ΕΓΑΝΘΙΑ:  Αμ,  δε  γίνεται...  θα  το  δεις.  Τώρα  μπορεί  να  χοροττη- 
δάτε  στα  ντίσκο,  αλλά  σε  λίγα  χρονάκια  δεν  θα  σας  σηκώνουν 
τα  πόδια  σας  χωρίς  δυο  κούπες  καφέ. 

ΖΩΗ:  Για  το  θεό,  βρε  μαμά,  όλο  τη  συμφορά  φέρνεις  εσύ!  Άσε 
μας  να  ζήσουμε  τη  ζωή  μας.  Όσο  για  το  Χαρίλαο,  είναι...  α- 
κίνδυνος. Απλώς... 

ΕΥΑΝΘΙΑ:  Απλώς; 

ΖΩΗ:  Ε,  να,  ήρθε  πέρσι  απ'  την  Ελλάδα  κι  έχει...  πώς  να  το 
πω,  έχει  ισχυρές  πεποιθήσεις.  Όλοι  οι  Ελλαδικοί  έτσι  είναι... 
ισχυρογνώμονες.  Για  το  πάρτυ,  όμως,  απόψε  του  είπα  πως  δεν 
θα  πάω.  Ηρέπει  να  γράψω  ένα  έσεϋ. 

ΕΓΑΝΘΙΑ:  Μια  έκθεση... 

ΖΩΗ:  Εντάξει,  μιαν  έκθεση.  Πάνω  στο  θέμα  της  ισότητας  των 
φύλων . 

ΕΓΑΝΘΙΑ:  Ελπίζω  να  μη  γράψεις  πως  οι  άντρες  καταπιέζουν  τις 
γυναίκες.  Δεν  είναι  αλήθεια.  Ούτε  και  στην  Ελλάδα  είναι. 

ΖΩΗ:  Περίεργο  να  το  λες  εσύ  αυτό,  μαμά,  που  σ'  έχω  ακούσει 
τόσες  φορές  να  παραπονιέσαι  στον  μπαμπά  πως  σε  παραμελεί. 

ΕΓΑΝΘΙΑ:  Μπορεί  να  παραπονιέμαι,  αλλ'  αυτό...  είναι  άλλο. 

ΖΩΗ:  Δε  μου  γράφεις  εσύ  την  έκθεση; 

ΕΓΑΝΘΙΑ:  Αστειεύεσαι,  βέβαια! 

ΖΩΗ:  Να,  θα  την  γράψεις  ελληνικά  κι  εγώ  θα  τη  ξαναγράψω  εγ- 
γλέζικα. Έτσι  δε  θα  νιώθω  ένοχη  πως  παρουσίασα  δική  σου 
δουλειά. 

ΕΓΑΝΘΙΑ:  Μη  λες  ανοησίες!  Η  έκθεση  είναι  δικό  σου  πράμα. 
Έπειτα,  εγώ  έχω  να  γράψω  έκθεση  από  τότε  που  πήγαινα  στο 
(Γ/ΙοΚζίο.  Και  κάνω  και  ορθογραφικά  λάθη. 

ΖΩΗ:  Ε,  τώρα  μ.ε  το  μονοτονικό  σύστημα  δεν  πειράζει. 

ΕΥΑΝΘΙΑ:  Μα  δεν  είναι  μόνον  υπόθεση  τονισμού,  κουτό  κορίτσι. 
Και  τα  μακρά,  τα  βραχέα...  το  ει,  το  οι...  θαρρείς  πως  τα  θυ- 
μάμαι αυτά  καλά; 

ΖΩΗ:  Κι  εγώ...  τα  μπερδεύω. 

ΕΥΑΝΘΙΑ:  Τουλάχιστον,  θυμάμαι  καλά  τις  "λέξεις.  Δε  βαρβαρί- 
ζω,  όπως  κάνει  ο  Καραχάλιος  του  ραδιοφωνικού  προγράμματος 
που  είπε  τον  οδηγό  κάποιου  φορτηγού...  τρακαδόρο,  απ'  το 
τραχ^'. 

ΖΩΗ:  Ο  Χαρίλαος  τα  σατιρίζει  αυτά.  Παίρνει  ένα  ύφος... 

ΕΥΑΝΘΙΑ:  Ας  μη  βιάζεται,  γιατί  και  στην  Ελλάδα  βαρβαρί- 
ζουν.  Άκουσα  τον  ξάδερφο  σου  που  έλεγε  πως  είδε  κάποιο  φιλμ 
φανταστικό,  απ'  φαντάστικ. 

ΖΩΗ:  Γιατί,  δεν  είναι  η  ίδια  λέξη; 

ΕΥΑΝΘΙΑ:  'Οχι,  παιδί  μου.  Σε  μας  τους  Έλληνες  «φανταστικό» 
εσημαινε  «γέννημα  της  φαντασίας»,  δηλαδή  μη  πραγματικό. 
Μα  τώρα,  δε  λειτουργεί  καθόλου  η  φαντασία  μου.  Η  έγνοια 
μου  είναι  τα  ψώνια  που  έχω  να  κάνω  πριν  φύγουμε  απ'  εδώ. 
Να  θυμηθούμε  να  πάρουμε  καναδυό  ηλεκτρικές  κουβέρτες  για 
τη  γιαγιά  σου  που  'χει  ρευματισμούς.  Ξέρεις  η  θέρμανση  στην 
Ελλάδα  το  χειμώνα  είναι  πρόβλημα.  (Χτυπά  το  κουδούνι  της 
εισόδου.)  Μα  ποιος  μπορεί  να  'ναι;  Για  κοίταξε  απ'  το  παράθυ- 
ρο. 

ΖΩΗ,  υπακούει:  Ο  μπαμπάς  είναι.  Φαίνεται...  έξαλλος! 

ΕΥΑΝΘΙΑ:  θα  ξέχασε  πάλι  τα  κλειδιά  του  στο  μαγαζί.  Πάλι! 
(Η  ζωτη  πάει  ν'  ανοίξει.  Ακούγεται  ο  Κυριάκος  απεζω.) 

ΚΥΡΙΑΚΟΣ:  Κερδίσαμε...  κερδίσαμε. 

ΕΥΑΝΘΙΑ:  Έπαιξε  πάλι  στον  ιππόδρομο; 

ΚΥΡΙΑΚΟΣ,  μπαίνει  μ'  ένα  μάτσο  ελληνικές  εφημερίδες,  ένα 
κουτί  γλυκά  δεμένο  με  σπάγγο,  κι  ένα  λαχείο  που  το  ανεμίζει 
θριαμβευτικά:  Κερδίσαμε  τα  εκατό  χιλιάρικα,  τον  πρώτο  αριθ- 
μό... 

ΕΓΑΝΘΙΑ,  μ-ένει  με  το  πλεχτό  στα  χέρια:  Σοβαρολογείς; 

ΚΥΡΙΑΚΟΣ:  Μα  ναι,  κοίταξα  τα  νούμερα  πέντε  φορές.  Κερδίσα- 
με, σου  λέω,  Ευανθία.  ΓΓ  αυτό  και  πήρα  τα  γλυκά.  Τις  εφη- 
μερίδες τις  είχα  κιόλας  πάρει. 

ΝΙΚΟΣ:  Τα  εικοσιπέντε  χιλιάρικα  είναι...  δικά  μου. 

ΑΥΛΑΙΑ 


ΣΚΗΝΗ  ΔΕΥΤΕΡΗ 

Δυο  μήνες  μετά,  στην  Αθήνα,  σε  μια  αίθουσα  του  αεροδρο- 
μίου. Η  οικογένεια  Περιστέρη  περιμένει  να  βρεθούν  οι  αποσκευές 
της  που  έχουν  χαθεί.  Είναι  κι  ο  Χαρίλαος  μαζί  τους.  Ο  Κυριάκος 
διαβάζει  εφημερίδα.  Η  Ευανθία  πλέκει.  Η  Ζωη  κάνει  γυμναστι- 
κές ασκήσεις  κοντά  στο  παράθυρο.  Ο  Χαρίλαος  με  το  Νίκο  συζη- 
τούν. 

ΝΙΚΟΣ:  Εντάξει,  Χαρίλαε.  Αλλά  ξέρεις  πως  ο  Πελέ  δεν  παίζει 
πια. 

ΧΑΡΙΛΑΟΣ:  Δεν  έχει  να  κάνει.  Αν  ψάξεις  καλά,  μπορείς  και  να 
βρεις  καλύτερους  παίχτες  απ'  τον  Πελέ.  Το  ποδόσφαιρο  έχει 
αυτό  το  ποτένσιαλ. 

ΧΑΡΙΛΑΟΣ,  γελά:  Ποτένσιαλ...  Και  συ  που  κορόιδευες  όταν  ά- 
κουγες ελληνικά  με  ξένες  λέξεις  μέσα.  Τώρα  μιλάς  κι  εσύ  το 
ίδιο. 

ΧΑΡΙΛΑΟΣ:  Ε,  τι  να  γίνει,  Νίκο;  Έμεινα  στον  Καναδά  περίπου 
δυο  χρονιά.    Οσο  να  'ναι,  κάτι  τσίμπησε  και  μένα  η  γλώσσα 
μου.  Μα,  για  στάσου.  Ξέχασα  πως  είναι  η  λέξη  στα  ελληνικά; 
Οχι,  δεν  ξέχασα.  Δυναμικό...  ναι,  ποτένσιαλ  ίσον  «δυναμικό», 
κό». 

ΝΙΚΟΣ:  Γίνεται,  λοιπόν,  λες,  να  φτιάξεις  μια  διεθνή  ομάδα 
παίρνοντας  τον  καλύτερο  παίχτη  απ'  όλες  τις  εθνικές  πο8ο- 
σφαιριστικές  ομάδες; 

ΧΑΡΙΛΑΟΣ:  Ποδοσφαιρικές... 

ΝΙΚΟΣ:  Ο'  κέυ.  Ποδοσφαιρικές.  Αλλ'  αυτό  το  δυναμωτικό,  που 
λες... 

ΧΑΡΙΛΑΟΣ:  Δυναμικό,  βρε  μπούφο! 

ΝΙΚΟΣ:  Ουφ!  Ας  αφήσουμε  τις  λέξεις  στην  μπάντα.  Λοιπόν,  αυ- 
τή η  ευκαιρία,  να  πούμε,  να  φτιάξεις  μια  τέτοια  ομάδα,  τι  θα 
εξυπηρετούσε;  Με  ποιον  θα  'παιζε  αυτή  η  ομάδα; 

ΧΑΡΙΛΑΟΣ:  Με  κανένα,  θα  'ταν  για...  μόστρα. 

ΝΙΚΟΣ:  Δηλαδή; 

ΧΑΡΙΛΑΟΣ:  θα  'κανε  μόνον  εμφανίσεις,  θα  εξυπηρετούσε  μια 
πολιτικοκοινωνική  ανάγκη.  Πες  μου,  ποιο  είναι  το  υπ'  αριθμόν 
ένα  πολιτικοκοινωνικό  πρόβλημα  της  εποχής  μιας; 

ΝΙΚΟΣ:  Ο  καπιταλισμός... 

ΧΑΡΙΛΑΟΣ:  Όχι. 

ΝΙΚΟΣ:  Ο  κομμουνισμός... 

ΧΑΡΙΛΑΟΣ:  Όχι. 

ΝΙΚΟΣ:  Τα  προβλήματα  του  Τρίτου  Κόσμου. 

ΧΑΡΙΛΑΟΣ:  Και  πάλι,  όχι.  Είναι  ο  κίνδυνος  πυρηνικού  ποΧεμου. 

ΝΙΚΟΣ:  Α,  αυτό  εννοείς. 

ΧΑΡΙΛΑΟΣ:  Η  γη  μας  κινδυνεύει  να  τιναχτεί  στον  αέρα.  Και  τι 
σχήμα  έχει,  παρακαλώ,  η  γη; 

ΝΙΚΟΣ:  Στρογγυλό. 

ΧΑΡΙΛΑΟΣ:  Όπως  η  μπάλα  του  ποδοσφαίρου. 

ΝΙΚΟΣ:  Εσύ  το  πας  στο  συμβολικό. 

ΧΑΡΙΛΑΟΣ:  Ακριβώς.  Λοιπόν,  όπως  δε  γίνεται  ποδόσφαιρο  χω- 
ρίς μπάλα,  δε  γίνεται  και  ζωή  χωρίς  τη  γη. 

ΝΙΚΟΣ:  Μα  υπάρχει  το  σπέις...  το  διάστημα. 

ΧΑΡΙΛΑΟΣ:  Πας  πολύ  μακριά.  Ακόμα  δεν  ξέρουμε  αν  θα  μπορέ- 
σει να  κατοικήσει  ο  άνθρωπος  το  διάστημα.  Αυτό  για  το  οτζοίο 

είμαστε  σίγουροι,  είναι  τοίηος  ο  πλανήτης. 

ΝΙΚΟΣ:  Που  έχει  σχήμα  μπάλας. 

ΧΑΡΙΛΑΟΣ:  Ναι.  Άκουσε,  λοιπόν.  Μια  διεθνής  ομάδα  παιχτών 
ποδοσφαίρου,  μια  ενωμένη  ομάδα  ανθρώπων  που  ξέρουμε  πως 
παίζουν  με  την  μπάλα,  μα  και  πως  την  αγαπούνε,  θα  'ναι  ένα 
καλό  παράδειγμα  για  τους  πολιτικούς  που  παίζουν  με  τη  γη  σα 
να  'ναι  μπάλα  μα  που  ίσως  να  μην  την  προσέχουν  αρκετά.  Γι' 
αυτό,  για  να  πετύχουμε  στον  σκοπό  μας,  ας  ιδρύσουμε  μιαν 
εταιρία...  τη  «Μπάλα  τη  Διεθνή»,  που  θα  'ναι  και  ποδοσφαιρι- 
κή και...  πολιτικοκοινωνική,  θέλεις  να  σε  κάνω  ένα  απ'  τα 
ιδρυτικά  μέλη; 

ΝΙΚΟΣ:  Κάτσε,  να  το  σκεφτώ  πρώτα. 

ΚΥΡΙΑΚΟΣ,  που  έχει  ακούσει  όλτη  αυττη  την  κουβέντα:  Κι  αφού... 
πρώτα  βρεθούν  οι  βαλίτσες  μας. 

ΕΥΑΝΘΙΑ,  ξεσπά:  Μα  είναι  δυνατόν  να  έβαλαν  όλες  μας  τις 
αποσκευές  σ'  άλλο  αεροπλάνο;  Είναι  δυνατόν; 

ΚΥΡΙΑΚΟΣ:  Δυνατότατο,  Ευανθία.  Συμβαίνουν  αυτά. 

ΕΥΑΝΘΙΑ:  Και  τώρα...  τι  κάνουμε; 

ΚΥΡΙΑΚΟΣ:  Να,  εσύ  πλέκεις,  εγώ  τυραννιέμαι  μ'  αυτή  την 
εφημερίδα,  τα  παιδιά  αερολογούν,  κι  η  χαριτωμένη  η  κόρη  σου 
μας  έχει  τρελάνει  στην  ανάταση  και  την  έκταση. 

ΖΩΗ:  Κάνω  καλισθένικς,  καλέ  μπαμπά.  Τι  θέλεις,  δηλαδή,  να 
γίνει;  Είχα  μουδιάσει  στο  αεροπλάνο.  (Πλησιάζει  τα  δυο  αγό- 
ρια και  μιλά  μαζί  τους.) 

ΕΥΑΝΘΙΑ:  Αχ,  είμαστε  άτυχοι!  Πρώτα  εκείνο  το  χαμένο  λα- 
χείο, και  τώρα  οι  χαμένες  βαλίτσες. 

ΚΥΡΙΑΚΟΣ:  Το  φλέγον  ζήτημα  είναι  τώρα  οι  βαλίτσες.  Όσο 
για  το  λαχείο,  δεν  είναι  ανάγκη  τώρα  να  μου  το  θυμίζεις, 
Ευανθία. 

ΕΥΑΝΘΙΑ:  Ακούς  εκεί!  Να  χαθεί  κοτζάμ  λαχείο  απ'  τη  μια 
στιγμή  στην  άλλη.  Αφού  το  κρατούσες  στα  χέρια  σου  όταν 
μπήκες.  Μας  το  ανέμισες,  μάλιστα,  μπροστά  στα  μούτρα  μας. 

Κι  ύστερα...  όταν  έφτασε  η  ώρα  να  πας  να  το  εξαργυρώσεις, 

δεν  ήξερες  πού  το  'χες  βάλει. 
ΚΥΡΙΑΚΟΣ:  Άσε,  τώρα... 
ΕΥΑΝΘΙΑ:  Φάγαμε  τον  κόσμο.  Καθυστερήσαμε  την  αναχώρηση 

μας  ένα  μήνα,  ψάχνοντας  μήπως  και  βρούμε  το  λαχείο.  Πουθε- 
νά, άφαντο  το  λαχείο! 
ΚΥΡΙΑΚΟΣ:  Μπορεί...  να  το  βρούμε  τελικά.  Έχουμε  περιθώριο 

ένα  χρόνο  για  να  εισπράξουμε  τα  λεπτά. 
ΕΥΑΝΘΙΑ:  Αυτό  το  'χω  ακούσει  χίλιες  φορές.  Αχ... 
ΚΥΡΙΑΚΟΣ:  Οι  βαλίτσες...  οι  βαλίτσες  μάς  ενδιαφέρουν  τώρα. 

Βρε  παίδια,  δεν  πάτε  να  ρωτήσετε  στο  ντεσχ^  της  εταιρίας; 

Και  φέρτε  και  κανένα  δροσιστικό.  (Τα  παιδιά  σιηκώνονται.) 
ΝΙΚΟΣ:  Τι  θέλετε  να  πιείτε; 

ΕΥΑΝΘΙΑ:  Μια  λεμονάδα,  παιδί  μου.  Χωρίς  ανθρακικό. 
ΝΙΚΟΣ:  Τι  είναι  αυτό  το...  ανθρακικό; 
ΧΑΡΙΛΑΟΣ:  θα  σου  εξηγήσω  εγώ.  Εσείς,  κ.  Κυριάκο; 
ΚΥΡΙΑΚΟΣ:    Μια  πορτοκαλάδα   με  ανθρακικό.   Για  να   'μαστε 

πατσι  με  την  Ευανθία.  (Τα  παιδιά  γελούν.) 
ΕΥΑΝΘΙΑ:  θ'  αρχίσεις  πάλι  να...  ρεύγεσαι.  Και  δε  μ'  αρέσει. 

(Τα  παιδιά  βγαίνουν.) 
ΚΥΡΙΑΚΟΣ:  Δεν  πειράζει.  Είν'  υγεία.  (Κάτι  σκέφτεται.)  Αμάν! 

(Χτυπάει  το  κεφάλι  του.) 
ΕΥΑΝΘΙΑ:  Τι  συμβαίνει; 
ΚΥΡΙΑΚΟΣ:  θυμήθηκα  πού  έχω  κρύψει  το  λαχείο.  Είπα  «υγεία» 

και  το  θυμήθηκα. 
ΕΥΑΝΘΙΑ,  κατάπληχτη:  Πού  το  'βαλες,  Κυριάκο; 
ΚΥΡΙΑΚΟΣ:  Είχα  πάει  να  ξυριστώ  στο  μπάνιο,  όπως  θυμάσαι, 

για  να  'μαι  έτοιμος  να  πάω  να  εισπράξω  τα  λεφτά  και... 
ΕΥΑΝΘΙΑ:  Λοιπόν; 

ΚΥΡΙΑΚΟΣ:  Τι  έχουμε  στον  τοίχο  του  μπάνιου; 
ΕΥΑΝΘΙΑ:  Κάτι  κάδρα  και  μια  «Καλημέρα»,  αντίκα  απ'  τον 

παππού  σου. 

ΚΥΡΙΑΚΟΣ:  Τι  γράφει  πάνω  της  αυτή  η  «Καλημέρα»; 

ΕΥΑΝΘΙΑ:  Ένα  απ'  αυτά  τα  ρητά...  «Υγεία  και  καλή  καρδιά». 

ΚΥΡΙΑΚΟΣ:  Ε,  λοιπόν,  πίσω  απ'  την  «Καλημέρα»  έκρυψα  το 
λαχείο.  Φοβήθηκα  μήπως  το  βρει  η  Ζωή  και  τ'  αρπάξει,  έτσι 
για  πλάκα,  και  το  χάσουμε,  κι  είπα  να  το  κρύψω  προσωρινά. 

ΕΥΑΝΘΙΑ:  Ω,  θεέ  μου,  και  πώς  το  ξέχασες  εκεί;  Πώς  δεν  το  θυ- 
μήθηκες μετά; 

ΚΥΡΙΑΚΟΣ:  Ήμουνα  ζαλισμένος  απ'  την  τύχη  που  μας  ήρθε 
ξαφνικά.  Τόσα  χρόνια  έπαιρνα  λαχεία  και  ποτέ  δεν  είχα  κερ- 
δίσει. Κι  όπως  θυμάσαι,  είχαμε  πιει  όλοι  μας  λίγο  εκείνο  τ'  α- 
πόγευμα. 

ΕΥΑΝΘΙΑ:  Μα  τότε,  θα  'ναι  ακόμα  εκεί.  Δεν  το  'χουμε  πουλήσει 
το  σπίτι. 

ΚΥΡΙΑΚΟΣ:  Το  'χουμε,  όμως,  νοικιάσει.  Λες  να  μας  το  σούφρω- 
σαν οι  νοικάρηδες; 

ΕΥΑΝΘΙΑ:  Τι  κάθεσαι  κι  αναρωτιέσαι,  Χριστιανέ  μου.  Βγάλε 
αμέσως  εισιτήριο.  Επιστρέφουμε  στο  Τορόντο. 

ΚΥΡΙΑΚΟΣ:  Όλοι; 

ΕΥΑΝΘΙΑ:  Όχι,  μόνο  εσύ.  Απλώς,  χρησιμοποίησα  τον  πληθυντι- 
κό της  μεγαλοπρέπειας.  Τρέχα  να  βγάλεις  εισιτήριο. 

ΚΥΡΙΑΚΟΣ:  Κι  οι  βαλίτσες  μας; 

ΕΥΑΝΘΙΑ:  Μη  νοιάζεσαι  τώρα  για  τις  βαλίτσες.  Τρέχα  αμέσως, 
-  και  μη  με  καταπιέζεις... 

ΚΥΡΙΑΚΟΣ,  χαρούμενος  μα  και  ανήσυχος:  Φαντάσου,  λέει,  να 
πουλήσανε  ή  να  πετάξανε  την  «Καλημέρα»  οι  γέροι.  Σε  κάτι 
γέρους  δεν  το  νοικιάσαμε  το  σπίτι; 

ΕΥΑΝΘΙΑ:  Κυριάκο  μου,  άσε  τα  σπεκιουλεισον^  και  πήγαινε. 
Βιάσου,  (Ο  Κυριάκος  βγαίνει.)  Να,  που  βαρβαρίζω  κι  εγώ. 
Σπεκιουλέισον  και  δε  συμμαζεύεται!  Βρε  τι  πάθαμε...  τι  πάθα- 
με... (Μπαίνουν  τα  παιδιά.) 

ΖΩΗ:  Μαμά,  οι  βαλίτσες  μας,  λέει,  έρχονται  σε  μιαν  ώρα.  Τις 
βγάλανε  στο  Άμστερνταμ  κατά  λάθος. 

ΧΑΡΙΛΑΟΣ:  Η  δική  μου,  λέει,  βγήκε  στη  Ρώμη.  Πιο  κοντά... 
σας  τρώω. 

ΝΙΚΟΣ:  Ζητάνε  συγνώμη.  Γίνονται  αυτά,  μας  είπαν. 

ΕΥΑΝΘΙΑ:  Τώρα  πια  δεν  έχει  και  τόση  σημασία. 

ΝΙΚΟΣ:  Πού  είναι  ο  μπαμπάς; 

ΕΥΑΝΘΙΑ:  θυμήθηκε  πού  έκρυψε  το  λαχείο  και  πάει  να  το  βρει. 

ΖΩΗ:  Α,  χα...  τα  εικοσιπέντε  χιλιάρικα  είναι  δικά  μου. 

ΝΙΚΟΣ:  Και  μένα  τ'  άλλα  εικοσιπέντε. 

ΧΑΡΙΛΑΟΣ:  Ελπίζω  να  δώσετε  μιαν  ενίσχυση  και  στη  «Μπάλα 
τη  Διεθνή». 

ΕΥΑΝΘΙΑ:  Αφήστε  πρώτα  να  βρεθεί  το  λαχείο. 

ΖΩΗ:  Μα  πού  το  'χε  κρυμμένο,  μαμά; 

ΕΥΑΝΘΙΑ:  Δε  θα  σου  πω.  Εξαιτίας  σου  τα  'παθε  ο  μπαμπάς  σου 
την  άλλη  φορά.  Να  μην  τα  πάθει  και  τώρα. 

ΖΩΗ:  Τι  θέλεις  να  πεις,  μαμά; 

ΕΥΑΝΘΙΑ:  Τίποτε.  Τρέξτε  να  βοηθήσετε  τον  Κυριάκο,  θα  'ναι 
στο  ντεσκ  της  εταιρίας,  θα  βρει  άραγε  εισιτήριο;  θα  βρει; 

ΧΑΡΙΛΑΟΣ:  Αμολάμε...  (Τα  παι8ιά  βγαίνουν.) 

ΕΥΑΝΘΙΑ:  θα  τα  καταφέρει  να  βρει  εισιτήριο;  (Αφήνει  το  πλε- 
χτό της,  το  ξαναπιάνει. )  Κι  εκείνος  ο  Χαρίλαος...  γιατί  ταξι- 
δεύει μαζί  μας;  Λες  να  μας  έχει  σκαρώσει  καμιά  δουλειά;  (Το- 
νίζει τα  λόγια  της.)  Ο  Χαρίλαος    γιατ  ί    είναι  μαζί  μας; 


ΑΥΛΑΙΑ 

ΣΚΗΝΗ  ΤΡΙΤΗ 

Αυο  μ-ηνες  μετά,  στη  Λαμία,  μπροστά  στο  καφενείο  «Επι- 
στροφή». Ο  Χαρίλαος  κάθεται  και  γράφει  σε  κάτι  κόλλες  χαρ- 
τιού. Τον  πλησιάζει  κρυφά,  από  πίσω,  ο  Νίκος  και  σκύβει  να  δει 
τι  γράφει.  Ο  Χαρίλαος  ξαφνιάζεται  και  σκεπάζει  τις  κόλλες. 

ΝΙΚΟΣ:  Μμ...  τι  πονηριές  είν'  αυτές;  Γιατί  δε  θέλεις  να  δω  τι 
γράφεις; 

ΧΑΡΙΛΑΟΣ:  Είναι  κάτι  δικά  μου. 

ΝΙΚΟΣ:  Το  καταστατικό  της  «Μπάλας  της  Διεθνούς»; 

ΧΑΡΙΛΑΟΣ:  Όχι,  κάτι  πολύ  πιο  κοντά  σε  σένα. 

ΝΙΚΟΣ:  Μου  κάνεις  τη  βιογραφία  μου;  Και  δε  μου  λες,  πόσα  σε 
προπλήρωσε  ο  εκδότης  σου  για  να  γράψεις  βιβλίο  για  την  αφε- 
ντιά μου; 

ΧΑΡΙΛΑΟΣ:  Δεν  είναι  μόνο  για  σένα,  κι  ούτε  έχω  ακόμη  εκδό- 
τη. Εντάξει,  λοιπόν,  θα  στο  πω.  Γράφω  μια  κοινωνιολογική 
διατριβή  πάνω  στο  θέμα  της  παλιννόστησης  στην  Ελλάδα  μιας 
ελληνικής  οικογένειας  μεταναστών,  της  οικογένειας  Περιστέ- 
ρη. 

ΝΙΚΟΣ:  Παλιννόστησης;  Δεν  την  ξέρω  τη  λέξη. 

ΧΑΡΙΛΑΟΣ:  Αλλά  μπορείς  να  μαντέψεις  την  έννοια  της.  Ση- 
μαίνει «γυρισμός»  στην  πατρίδα,  «επιστροφή».  Να...  (δείχνει 
την  επιγραφή  του  καφενείου.)  Καληώρα,  ό,τι  λέει  και  τ'  όνο- 
μα του  καφενείου. 

ΝΙΚΟΣ:  Α...  ώστε  έτσι;  Γι'  αυτό  μας  είχες  πάρει  από  πίσω.  Κι 
η  μαμά  μου  υποψιαζόταν  ότι  μπορεί  κάτι  άλλο  να  συνέβαινε... 
Μα  συ,  παιδί  μου,  δεν  έχεις  τελειώσει  το  πανεπιστήμιο  ακό- 
μα... 

ΧΑΡΙΛΑΟΣ:  Μην  με  παρεξηγείς.  Είμαι  πιστός  φίλος  σας,  το 
ξέρεις.  Και  δεν  σας  πήρα  για  πειραματόζωα.  Απλώς,  προπο- 
νούμαι. . . 

ΝΙΚΟΣ:  Τι  θέλεις  να  πεις; 

ΧΑΡΙΛΑΟΣ:  θέλω  να  ειδικευτώ  στις  κοινωνικές  σπουδές.  Κι  αρ- 
χίζω... με  σας.  Θα  'θελα  μάλιστα  να  σας  πάρω  και  συνέντευ- 

ΝΙΚΟΣ,  στρογγυλοκάθεται:  Ρώτα  με  ό,τι  θέλεις.  Αλλά  θέλω  να 
πιω  κάτι  πρώτα.  Πού  είναι  το  γκαρσόνι;  (Χτυπά  παλαμάκια.) 

ΧΑΡΙΛΑΟΣ:  Του  χτύπησα  κι  εγώ,  αλλά  δεν  έρχεται,  θα  'ρθει 
όταν  του  καπνίσει. 

ΝΙΚΟΣ:  θέλω  ένα  ο{^X,ο. 

ΧΑΡΙΛΑΟΣ:  Ε,  όχι  και  οΰΧ,ο,  στην  ηλικία  σου! 

ΝΙΚΟΣ:  Αφού  'μαι  άξιος  για  συνεντεύξεις,  είμαι  άξιος  και  για 
οΰΧ,ο. 

ΧΑΡΙΛΑΟΣ,  γελά:  Εντάξει...  θα  σε  κεράσω  εγώ.  Αλλά  τώρα 
πες  μου.  Μου  φαίνεται  πως  η  οικογένεια  Περιστέρη  έχει  επι- 
στρέψει στην  Ελλάδα  χωρίς  να  'χει  φύγει  απ'  τον  Καναδά.  Σα 
να  μην  το  'χετε  πάρει  απόφαση.  Μπορεί  να  'ναι  κι  εκείνο  το 
πρόβλημα  του  λαχείου.  Αλήθεια,  τι  απόγινε  με  το  λαχείο; 

ΝΙΚΟΣ:  Το  λαχείο  βρέθηκε  πίσω  απ'  την  «Καλημέρα»  του  μπά- 
νιου, και  τα  λεφτά  τα  εισπράξαμε,  αλλά  ο  μπαμπάς  μου  δε 
μπορεί  να  τα  βγάλει  απ'  τον  Καναδά. 

ΧΑΡΙΛΑΟΣ:  Μπα  και  γιατί; 

ΝΙΚΟΣ:  Εγινε  τελευταία  κάποιος  νόμος  που  απαγορεύει  την  ε- 
ξαγωγή χρημάτων  που  προέρχονται  από  λαχεία.  Τα  καλά  της 
Ελλάδας  απ'  όπου  είναι  ^ΰσγ,οΚο  να  βγάλεις  λεπτά!  Προσπα- 
θούμε να  βρούμε  τρόπο  να  τα  βγάλουμε  αλλά  και  πάλι  δεν  εί- 
μαστε σίγουροι  πως  πρέπει  να  γίνει  αυτό.  Εγώ  θα  ήθελα  να 
γύριζα  στο  Τορόντο...  'Αι  μις  χόκι^",  ενώ  η  Ζωή  θέλει  να  μεί- 
νει εδω.  Γνώρισε  μάλιστα  και  τον  άντρα  που  θέλει  να  παντρευ- 
τεί. Του  έκανε,  λέει,  κιόλας...  πρόταση  γάμου. 

ΧΑΡΙΛΑΟΣ,  γελά:  Α...  δεν  έχω  λοιπόν  ελπίδες! 

ΝΙΚΟΣ:  Δεν  ξέρεις  καλό  συρτάκι. 

ΧΑΡΙΛΑΟΣ:  Υπάρχουν  σπουδαιότερα  πράματα  απ'  το  συρτάκι. 

ΝΙΚΟΣ:  Όχι  για...  τη  Ζωή. 

ΧΑΡΙΛΑΟΣ:  Κι  η  κ.  Ευανθία,  τι  λέει;  θέλει  κι  η  μητέρα  σου  να 
γυρίσετε  στον  Καναδά; 

ΝΙΚΟΣ:  Δεν  είναι  σίγουρη,  λέει,  κι  όλο  πλέκει. 

ΧΑΡΙΛΑΟΣ:  Ο  πατέρας  σου  έχει  τον  κύριο  λόγο.  Η  ελληνική  οι- 
κογένεια παραμένει  πατριαρχική. 

ΝΙΚΟΣ:  Εκείνος  λέει  πως  πρέπει  να  μείνουμε,  αφού  πήραμε  την 
απόφαση  να  γυρίσουμε.  Αλλ'  είναι  το  πρόβλημα  με  τα  λεφτά 
του  λαχείου,  (Χτυπά  πάλι  παλαμάκια.)  Βρε,  τι  θα  γίνει  μ' 
αυτόν  τον  καφετζή; 

ΧΑΡΙΛΑΟΣ:  θα  'ρθει,  άσ'  τόνε.  Ώστε,  λοιπόν,  βρέθηκε  το  χα- 
μένο λαχείο. 

ΝΙΚΟΣ:  Μα  ναι,  δεν  στο  'πα;  Πίσω  απ'  την  αντίκα,  όπου  το  'χε 
κρύψει  ο  μπαμπάς.  Οι  νοικάρηδές  μας,  όμως,  θέλαν  κάποια 
αποζημίωση.  Για...  ψυχική  οδύνη,  είπαν. 

ΧΑΡΙΛΑΟΣ:  Για  ψυχική  οδύνη! 

ΝΙΚΟΣ:  Ναι,  που  είχανε  δίπλα  τους  εκατό  χιλιάρικα  και  δεν  το 
'ξεραν. 

ΧΑΡΙΛΑΟΣ:  Και  δε  μου  λες,  πώς  τους  αποζημίωσε  ο  μπαμπάς 
σου; 

ΝΙΚΟΣ:  Τους  έκανε  ένα  τραπέζι.  Είπε  να  τους  πάει  στου  Ανέ- 
στη**, άλλα  τελικά  εκείνοι  προτίμησαν  το  διπλανό  εστιατόριο, 
το  Ολντ  Σπαγγέτι  Φάκτορυ*^.  Εκεί  θέλανε  να  πάνε  οι  γέροι, 
γιατί  σερβίρουνε,  λέει,  μακαρόνια  με  μυζήθρα  α  λα  Χόμερ*'\ 

ΧΑΡΙΛΑΟΣ:  Συντηρητικοί  οι  γέροι! 

ΝΙΚΟΣ:  Δε  λες  τίποτε.  (Ακούγεται  απ'  έζω  η  φωνή  της  Ζώης.) 
Να,  έρχονται  κι  οι  δικοί  μου. 

ΕΥΑΝΘΙΑ,  μπαίνει,  μιλώντας  στη  Ζωη  που  την  ακολουθεί:  Μα 
δε  γίνεται,  χρυσό  μου,  δε  γίνεται!  Δεν  είναι  ε\)Υ.οΚο  να  σου 
δώσει  ο  πατέρας  σου  τα  εικοσιπέντε  χιλιάρικα  του  λαχείου. 

ΖΩΗ:  Μα  θέλω  να  παντρευτώ,  καλέ  μαμά.  Δικαιούμαι  προίκα. 

ΧΑΡΙΛΑΟΣ:  Χα,  χα...  η  Ζωή  η  φεμΙνίστρια  τα  λέει  αυτά; 

ΖΩΗ:  Δε  σου  πέφτει  λόγος,  Χαρίλαε.  Εξάλλου,  δε  θα  πάρω  εσέ- 
να. 

ΕΥΑΝΘΙΑ:  Αφήστε  τ'  αστεία.  Κι  εσύ,  Νίκο,  για  δες.  Τι  έγινε  ο 
μπαμπάς  σου;  Πίσω  μας  ερχόταν. 

ΝΙΚΟΣ,  πάει  στην  άχρ-η  της  σκηνής  και  κοιτά  έξω:  Έρχεται. 
Κάτι  έχει  στα  χέρια  του,  σαν  κουτί  με  γλυκά  φαίνεται. 

ΕΤΑΝΘΙΑ:  Αχ,  πάλι  γλυκά! 

ΚΥΡΙΑΚΟΣ,  μπαίνει  με  τα  γλυκά:  Πήρα  ένα  κουτί  κουραμπιέδες 
Μπουσίου.  Τι  στην  οργή...  στη  Λαμία  δε  βρισκόμαστε;  Όταν 
ήμουνα  μικρός,  άκουγα  που  τους  διαφημίζανε. 

ΕΥΑΝΘΙΑ:  Μα,  Κυριάκο  μου,  θα  πάθουμε  ζάχαρο  μ'  αυτά  τα 
γλυκά  π'  αγοράζεις! 

ΚΥΡΙΑΚΟΣ:  Κολοκυθιά!  Τα  γλυκά  δε  βλάπτουν.  Τ'  αλμυρά  και 
τα  τουρσιά...  αυτά  βλάπτουν.  (Βλέπει  τον  Χαρίλαο  να  κρατά 
σημειώσεις  απ'  αυτά  που  ακούει.)  Ε,  τι  γράφεις  εσύ  εκεί;  Η- 
μέρα Κυριακή  μελέτες; 

ΝΙΚΟΣ:  Γράφει  για  μας. 

ΚΥΡΙΑΚΟΣ:  Τι  έκανε,  λέει; 

ΝΙΚΟΣ:  Του  μπήκε  η  ιδέα  να  μας  μελετήσει.  Να  γράψει  άρθρο 
για  μας.  θέλει  μάλιστα  να  μας  πάρει  συνέντευξη. 

ΖΩΗ:  Εγώ  είμαι  έτοιμη.  Λατρεύω  τις  συνεντεύξεις. 

ΧΑΡΙΛΑΟΣ:  Προηγούνται  οι  μεγάλοι. 

ΚΥΡΙΑΚΟΣ:  Μα,  βρε  παιδί  μου,  τι  άρθρο;  Δεν  καταλαβαίνω. 

ΧΑΡΙΛΑΟΣ:  Μην  ανησυχείτε,  κ.  Περιστέρη.  θα  σας  κοιτάξω 
από  σοβαρή  σκοπιά.  Μ'  ενδιαφέρει  το  θέμα  του  γυρισμού  στην 
πατρίδα  μιας  τυπικής  ελληνικής  οικογένειας. 

ΝΙΚΟΣ:  Ε,  όχι  και  τυπικής,  Χαρίλαε.  Νόμιζα  πως  είμαστε 
γιουνικ  .  ! 

ΧΑΡΙΛΑΟΣ:  Μοναδικοί,  θέλεις  να  πεις.  Όλοι  οι  άνθρωποι  είναι 
μοναδικοί  κι  όλοι  είναι  τυπικοί.  Το  ένα  δεν  αποκλείει  το  άλλο. 

ΖΩΗ:  Υψηλές  φιλοσοφίες! 

ΕΥΑΝΘΙΑ:  Και  σκοπεύεις  να  το...  δημοσιεύσεις  αυτό  που  θα 
γράψεις  για  μας; 

ΧΑΡΙΛΑΟΣ:  Μόνο  με  την  άδεια  σας. 

ΚΥΡΙΑΚΟΣ:  Λοιπόν,  για  ρώτα,  να  δούμε.  Μα  κοίταξε,  μην  ζη- 
τήσεις λεφτά,  γιατί  δεν  έχω  να  σε  πληρώσω.  Τα  λεφτά  του 
λαχείου  είναι  ακόμα  στον  Καναδά. 

ΧΑΡΙΛΑΟΣ:  Δεν  είναι  ανάγκη  να  με  πληρώσετε.  Ένα  γλυκό 
αρκεί.  (Παίρνει  έναν  χουραμπιέ.)  Όσο  για  τα  λεφτά  του  λα- 
χείου... Τι  θα  κάνετε,  πώς  θα  τα  ξοδέψετε; 

ΚΥΡΙΑΚΟΣ:  Σ'  αυτό  δεν  μπορέσαμε  να  συμφωνήσουμε  ακόμα. 
Εγώ  λέω  να  βρούμε  τρόπο  να  τα  φέρουμε  εδώ  και  ν'  ανοίξουμε 
μια  βιομηχανία...  ζαχαρωτών.  Η  Ευανθία  λέει  να  γυρίσουμε 
στον  Καναδά. 

ΕΥΑΝΘΙΑ:  Αφού,  έτσι  κι  αλλιώς,  δε  μπορούμε  να  φέρουμε  τα  λε- 
φτά εδώ. 

ΚΥΡΙΑΚΟΣ:  Και  να  δημιουργήσουμε,  λέει,  μια  βιοτεχνία  πλε- 
κτών. 

ΧΑΡΙΛΑΟΣ:  θα  'πρεπε  να  το  'χα  μαντέψει. 

ΚΥΡΙΑΚΟΣ:  Ο  Νίκος,  πάλι,  θέλει  το  μερίδιο  του  για  ν'  αγορά- 
σει, λέει,  σπορτς  κάρο  και  να  κάνει  ταξίδια  στη  Χαβάη  και 
άλλα  εξωτικά  μέρη. 

ΧΑΡΙΛΑΟΣ:  Ντολτσεβίτας  ο  Νίκος...  Και  δεν  του  φαινότανε. 

ΚΥΡΙΑΚΟΣ:  Κι  η  Ζωή  θέλει  κι  αυτή  το  μερίδιο  της,  την  προίκα 
της,  λέει. 

ΧΑΡΙΛΑΟΣ:  Παλιάς  σχολής  η  Ζωή! 

ΖΩΗ:  Στο  'πα,  Χαρίλαε,  δεν  σου  πέφτει  λόγος.  Όποιος  παίρνει 
συνέντευξη,  ρωτάει  μόνο. 

ΧΑΡΙΛΑΟΣ:  Σωστά.  Με  συγχωρείς.  Λοιπόν,  δε  μπορείτε  να 
συμφωνήσετε. 

ΕΥΑΝΘΙΑ:  Εγώ  νομίζω  πως  πρέπει  να  γυρίσουμε  στον  Καναδά, 
μ'  όλο  που  αγαπώ  την  Ελλάδα.  Βλέπω  τ'  αγγλικά  των  παι- 
διών που  χειροτερεύουν,  χωρίς  τα  ελληνικά  τους  να  γίνονται 
καλύτερα. 

ΖΩΗ:  Τι  λες,  καλέ  μαμά;  Εγώ  τώρα  ξέρω  και  την  ελληνική  αρ- 
γκό. 

ΕΥΑΝΘΙΑ:  Μ'  αυτό  ακριβώς  εννοώ,  παιδί  μου,  όταν  λέω  πως 
χειροτερεύεις  γλωσσικά.  Ομιλίαι  χαχαί  φΘείρουσιν  ηθ-η  χρη- 
στά. Όλο  στις  ταβέρνες  και  στα  ντίσκο  πηγαίνεις. 

ΖΩΗ:  Υπερβολές! 

ΚΥΡΙΑΚΟΣ:  Νομίζω  πως  εδώ  είναι  οι  ρίζες  μας.  Μα  πού  είναι 
αυτό  το  γκαρσόνι  ο  Θωμάς.  (Χτυπά  παλαμάκια.) 

ΘΩΜΑΣ,  από  μέσα:  Έφτασε... 

ΚΥΡΙΑΚΟΣ:  Τι  έφτασε...  που  δεν  πρόφτασε  να  φτάσει. 

ΝΙΚΟΣ:  Κι  εγώ  του  χτύπησα  πολληώρα,  μα  δεν  ήρθε.  (Η  Ευαν- 
θία βγάζει  το  πλεχτό  τιης,  ενώ  τα  παιδιά  τρώνε  κουραμπιέ- 
δες.) 

ΘΩΜΑΣ,  βγαίνει  τεμπέλικα:  Δεν  σερβίρω  πριν  από  τις  έντεκα 
αλλά  για  σας  θα  κάνω  εξαίρεση. 

ΕΥΑΝΘΙΑ,  χαμηλά:  Μας  υποχρέωσες! 

ΚΥΡΙΑΚΟΣ:  Έναν  καφέ  μέτριο  για  μένα.  Για  τους  άλλους  δρο- 
σιστικά. 

ΝΙΚΟΣ:  Εγώ  θα  πάρω  Ο'όΧ,ο,  με  χταποδάκι  για  μεζέ. 

ΚΥΡΙΑΚΟΣ:  Νάτα  μας!  Ακόμα  δεν  έσκασε  απ'  τ'  αυγό...  ο•ύΧ:,ο 
θέλει. 

ΘΩΜΑΣ:  Χταπόδι  δεν  έχω,  μόνον  ελιές.  Είναι  και  κάτι  σαλιγκα- 
ράκια. 

ΝΙΚΟΣ:  Ό, τι  να  'ναι.  Αλλά  διπλό  το  οΰΧ,ο,  ε; 

ΕΥΑΝΘΙΑ:  Νίκο,  θα  σε  πειράξει. 

ΘΩΜΑΣ:  Για  τους  αποδέλοιπους  δροσιστικά; 

ΕΥΑΝΘΙΑ:  Μια  βυσινάδα  για  μένα. 

ΘΩΜΑΣ:  Δεν  έχουμε. 

ΖΩΗ:  Για  μένα  μια  μαστίχα  χιώτικη. 

ΘΩΜΑΣ:  Δεν  έχουμε. 

ΖΩΗ:  Τότε,  μια  πορτοκαλάδα. 

ΘΩΜΑΣ:  Δεν  ήρθαν  ακόμα. 

ΕΥΑΝΘΙΑ:  Μα  δεν  έχετε  τίποτε  απ'  τα  παραδοσιακά; 

ΘΩΜΑΣ:  Πάρτε...  κόκα  κόλα.  Είναι  καλή. 

ΧΑΡΙΛΑΟΣ:  Λάιφ  γκόους  μπετερ  γουίδ  κοΌυκ'^  Κι  εδώ  μας  κυ- 
νηγάει η  Αμερική. 

ΝΙΚΟΣ:  Διεθνοποίηση  δεν  ζητάς;  Λοιπόν,  νάτην. 

ΚΥΡΙΑΚΟΣ:  Εντάξει,  Θωμά.  Φέρε  μας  έναν  καφέ,  ένα  οΰΧ,ο  και 
τρεις  κόκα  κόλες.  Έχει  ραδιόφωνο,  μου  φαίνεται,  το  κατάστη- 
μα σου.  Δεν  το  βάζεις  ν'  ακούσουμε  τα  νέα; 

ΘΩΜΑΣ:  Δεν  παίρνει  τώρα  τελευταία  εύκολα.  Αν  θέλετε  να  δο- 
κιμάσετε εσείς. 

ΚΥΡΙΑΚΟΣ:  Εντάξει!  Ας  δοκιμάσουμε  εμείς.  Τι  να  κάνουμε;  (Α- 
κολουθεί τον  Θωμά  στο  καφενείο.) 

ΖΩΗ:  Πω,  πω...  ξέχασα.  Με  περιμένει  ο  Νότης  στον  πλάτανο. 
(Προχωρεί  να  φύγει.) 

ΕΥΑΝΘΙΑ:  Ζωή.  Τι  διαγωγή  είν'  αυτή;  Έλα  εδώ,  παιδί  μου. 

ΖΩΗ:  Μα  έχω  ντε'ίτ'**,  μαμά.  Πρέπει  να  πάω.  θα  σας  δω  αργότε- 
ρα... (Βγαίνει.) 

ΕΥΑΝΘΙΑ:  Ορίστε,  τ'  αμερικάνικα  ήθη  στην  Ελλάδα! 

ΧΑΡΙΛΑΟΣ:  Να  γράψω  και  γι'  αυτό; 

ΝΙΚΟΣ:  Στ'  απαγορεύω,  αλλά  μπορείς  να  γράψεις  για  μένα. 
Έχω  ραντεβού  με  την  Καίτη  Τυροσβούτη. 

ΧΑΡΙΛΑΟΣ:  Α,  τη  γειτονοπούλα! 

ΝΙΚΟΣ:  Της  κάνω  αγγλικά.  Είναι  η  ώρα  του  μαθήματος. 
(Βγαίνει.) 

ΕΥΑΝΘΙΑ:  Νίκο!  Αχ,  αυτά  τα  παιδιά! 

ΧΑΡΙΛΑΟΣ:  Κι  εγώ  τι  θα  γίνω,  κ.  Ευανθία; 

ΕΥΑΝΘΙΑ:  Εσένα  δε  μπορώ  να  σε  παρακολουθήσω,  παιδί  μου. 
Δεν  είσαι  νορμάλ.  Πάντως,  μπορείς  να  πιεις  τις  δυο  κόκα  κό- 
λες και  το  ούΖ,ο  που  παραγγείλαμε. 

ΧΑΡΙΛΑΟΣ,  ενοχλημένος:  Να  μου  λείπουν!  (Σηκώνεται.)  Έχω 
κι  εγώ  δουλειά.  Αγόρασα  ένα  κουμπιουτεράκι  θαύμα!  Πάω  να 
το  δοκιμάσω.  (Βγαίνει.) 

ΕΥΑΝΘΙΑ:  Ο  καθένας  με  το...  πρόβλημα  του.  Αθώος  κι  ο  Χαρί- 
λαος; Κι  εγώ  που  τον  υποψιάστηκα  πως  κάτι  μας  είχε  σκαρώ- 
σει με  τις  βαλίτσες. 

ΚΥΡΙΑΚΟΣ,  βγαίνει  απ'  το  καφενείο:  Ακούς  εκεί!  Να  μην  έχει 
ένα  ραδιόφωνο  της  προκοπής!  Εδώ  άλλοι  έχουν  τώρα  έγχρωμη 
τηλεόραση!  Καφενείο  σου  λέει  ο  άλλος!  Μα  πού  είναι  τα  παι- 
διά; 

ΕΥΑΝΘΙΑ:  Πάνε  να  δούνε...  Καραγκιόζη. 

ΚΥΡΙΑΚΟΣ:  Με  κοροϊδεύεις. 

ΕΥΑΝΘΙΑ:  Α,  τι  να  σου  πω,  Κυριάκο  μου;  Τα  παιδιά  σήμερα  δε 
μας  ζητάνε  την  άδεια  όταν  θέλουν  να  ξεπορτίσουν.  Πρέπει  να 
το  πάρουμε  απόφαση. 

ΚΥΡΙΑΚΟΣ:  Και  ποιος  θα  πιει  τ'  αναψυκτικά  που  παραγγείλα- 

{Αε; 
ΘΩΜΑΣ,  που  βγαίνει  με  τον  δίσκο:  Τι...  φύγανε  οι  άλλοι;  Μην 

μου  πείτε  να  πάρω  πίσω  τα  ποτά,  γιατί  δεν  τα  παίρνω. 
ΕΥΑΝΘΙΑ:  Καλά,  Χριστιανέ  μου.  Δεν  σου  'παμε  να  τα  πάρεις 

πίσω.  Χαρά  στο  πράμα! 
ΚΥΡΙΑΚΟΣ,  παίρνει  τη  μια  κόκα  κόλα:  θα  την  χύσω  στο  έδα- 
φος. Για  γούρι. 
ΘΩΜΑΣ:  Τι  έκανε,  λέει; 
ΚΥΡΙΑΚΟΣ,  χύνει:  Καλορίζικη  η  επιστροφή  μας  στην  πατρίδα! 

Ζήτω  η  Ελλάς! 
ΕΥΑΝΘΙΑ,  αρπάζει  και  κάνει  σπονδή  με  την  άλλη  κόκα  κόλα: 

Και  τυχερά  να  'ναι  τα  λεπτά  μας  εκεί  που  βρίσκονται!  Ζήτω  ο 

Καναδάς! 
ΘΩΜΑΣ:  Α,  έτσι  είσαστε;  (Αρπάζει  το  ούζο.)  Ζήτω...  εγώ!  Και 

τυχερό  το  μαγαζί  μου  «Η  Επιστροφή»!  (Κατεβάζοντας  το  ούζο 

μονορούφι.) 

ΑΥΛΑΙΑ 


1.  Γνωστή  αλυσίδα  εστιατορίων  μιε  τυποποιημένο  φαγητό.  Μο  ΟοπΕίά' δ. 

2.  «Φυσική  τροφή».  ΗβΗΐΐΗ  ίοοίΐ.     . 

3.  «Κοντά  στα  πράματα».  Το  ΐΗε  ροϊηΐ. 

4.  Δοκίμιο,  έκθεση.  ΕβδΗγ. 

5.  «Πρωτοστάτισσα  στις  επευφημίες».  ΟιβεΓίεαάβΓ. 

6.  Φορτηγό  αμ«ζξι.  ΤπιοΙι. 

7.  Περίφημιο.  ΡαηΐαδΙΐο. 

8.  Στον  πάγκο.  θ6$Ιί. 

9.  «Τις  θεωρίες  ή  εικασίες»,  δρβευΐαίΐοης. 

10.  Μου  λείπει  το  χόκι.  Ι  ιηΪ85  ΗοοΙεβγ. 

11.  Γνωστό  ελληνικό  εστιατόριο  του  Τορόντο. 

12.  «Παλιά  μΜχκαρονοποι ία».  ΟΙά  $ρ3ςΗ6ηί  ίαοΐοΓγ. 

13.  Αλά  Όμηρος.  Ά  1»  Ηοιτιεγ. 

14.  Μοναδικοί,  υηϊςυε. 

15.  «Η  κόκα  κόλα  κάνει  τη  ζωή  καλύτερη»,  ίίίβ  βθ€5  1)β«βΓ  ννΐίΐι  οοίςβ. 

16.  Ραντεβού.  Οβίβ. 


ΤΑ  ΠΕΝΤΕ  ΜΟΝΟΠΡΑΚΤΑ 

ΤΟΥ  ΓΙΩΡΓΟΥ  ΔΑΝΙΗΛ 

ΣΤΟΙΧΕΙΟΘΕΤΗΘΗΚΑΝ  ΣΤΟ  ΤΥΠΟΓΡΑΦΕΙΟ 

Γ.  ΚΟΥΚΟΥΔΑΚΗ  ΒΟΥΑΓΑΡΟΚΤΟΝΟΥ  40  -  ΑΘΗΝΑ 

ΚΑΙ  ΤΥΠΩΘΗΚΑΝ  ΣΤΟ  ΛΙΘΟΓΡΑΦΕΙΟ 

ΤΟΥ  ΑΓΓΕΛΟΥ  ΕΛΕΥΘΕΡΟΥ,  ΝΙΡΒΑΝΑ  80, 

ΤΟΝ  ΑΠΡΙΛΙΟ  ΤΟΥ  1991 

ΓΙΑ  ΛΟΓΑΡΙΑΣΜΟ  ΤΩΝ  ΕΚΔΟΣΕΩΝ  «ΔΩΔΩΝΗ» 


ΝΕΟΕΛΛΗΝΙΚΟ  ΘΕΑΤΡΟ 

ΛΥΓΙΖΟΥ,  ΜΗΤΣΟΥ,  Αντίσταση,  Εμ- 
φύλιος, Δικτατορία,  Μονόπρακτα 

ΜΑΝΙΩΤΗ,  ΓΙΩΡΓΟΥ,  Εσοδεία 

ΜΑΝΟΥ,  ΔΗΜΗΤΡΗ,  Η  παρθένα 

ΜΑΡΑΒΕΠΑ,  ΔΙΟΝΥΣΗ,  Ο  Βασιλιάς 
της  Βαβυλώνας 

ΜΑΤΕΣΙ,  ΠΑΥΛΟΥ,  Βιοχημεία  και  Ο 
σταθμός 

ΠΑΝΑΓΟΠΟΥΑΟΥ,  ΜΑΝΟΥ,  «Ω  πατέ- 
ρα καλέ  μου  πατέρα»  και  Καφενείο 

ΠΑΝΩΡΙΟΥ,  ΜΑΚΗ,  Η  Αυτοκρατορία 
της  μηχανής 

ΠΑΠΑΚΩΝΣΤΑΝΤΙΝΟΥ,  ΝΙΚΟΥ,  Τρι- 
λογία 

—  Το  μαγεμένο  κρασί 
ΠΑΠΑΝΙΚΟΑΟΠΟΥΛΟΥ,ΤΖΙΜΗ,  Τρία 

μονόπρακτα 
ΠΑΤΣΗ,  ΓΙΑΝΝΗ,  Σκύλος  (Μοντέρνο 
δράμα) 

—  Ζηνοβία,  η  κυρία  εξουσία 
ΣΑΚΕΛΛΑΡΙΟΥ,  ΧΑΡΗ,  Ο  κλοιός 
ΣΚΟΥΡΤΗ,  ΓΙΩΡΓΟΥ,  Η  κωμωδία  του 

βασιλιά  Ιουγούρθα 

ΣΟΛΟΜΟΥ,  ΑΛΕΞΗ,  Τρία  θεατρικά  έρ- 
γα (Κακοβελόνης  ο  ισόθεος,  ο  τε- 
λευταίος Ασπροκόρακας,  Μονόλο- 
γος στη  φυλακή) 

ΣΠΗΛΙΟΠΟΥΛΟΥ,  ΔΗΜΗΤΡΗ,  Ειρήνη 

—  Έλενα 

—  Επέκεινα 

ΣΦΑΚΙΑΝΑΚΗ  -  ΞΕΝΑΚΗ,  ΣΟΦΙΑΣ,  Το 
τσίρκο  των  θαυμάτων 

ΦΕΡΕΝΙΚΗΣ,  Διαχρονική  ταυτότητα, 
Οι  αναρχικοί.  Ταξιδιώτες  του  1982, 
Ο  δεύτερος  κύκλος.  Μονόπρακτα 

ΧΟΥΤΖΟΥΜΗ,  ΠΕΤΡΟΥ,  Γήταυρος 

ΧΡΥΣΑ,  ΑΝΔΡΕΑ,  Αλή  Πασάς 

—  Ο  Καραγκιόζης  προξενητής 

—  Μπόλας  (ο  νόθος) 

—  Κίτσος  (το  παρδαλό  κατσίκι) 

